הוועדה המיוחדת לדיון בהצעת חוק-יסוד: הממשלה (תיקון - שר נוסף במשרד) (פ/81/25) ובהצעת חוק-יסוד: הממשלה (תיקון – כשירותם של שרים) (פ/91/25), כנסת 25, פרוטוקול מספר 2, 2022-12-15 00:00

שלמה קרעי: בוקר טוב לכולם

שלמה קרעי:  אני פותח את ישיבת הוועדה המיוחדת לתיקון חוק יסוד: הממשלה לקראת הרכבת הממשלה ה-37 בעזרת השם בקרוב

שלמה קרעי:      אנחנו כבר אחרי יום ארוך מאוד של דיונים בו הספקנו גם למזג את שני התיקונים לחוקי היסוד, גם את התיקון בנוגע לכשירותם של שרים וגם את התיקון הנוגע לשר בתוך משרד

שלמה קרעי:       רשימת הדוברים הגיעה לתומה אתמול וכל אחד דיבר ואמר את כל אשר על ליבו למרות שהדברים נאמרו פעם אחר פעם אחר פעם כמו בתקליט שבור

שלמה קרעי:       יוראי, אתה כאן כמעט לבד

שלמה קרעי:  תקבל רשות דיבור

יוראי להב-הרצנו: כשמתן איתי, אני לעולם לא לבד

שלמה קרעי: זה נכון

שלמה קרעי:  גם אני איתך

יוראי להב-הרצנו: על אחת כמה וכמה אדוני היושב ראש

שלמה קרעי: עלו הרבה נקודות

שלמה קרעי:  אני אשאיר את הנקודות שעלו ואת התשובות לגביהן

שלמה קרעי:  לקראת ההצבעה בקריאה ראשונה אני אסכם את הדיון שהיה

מתן כהנא: ב-10:00 אמור להגיע נציג משרד הביטחון, נכון?     

שלמה קרעי: יגיע

שלמה קרעי:  כן

שלמה קרעי:  למחצית השנייה של הדיון יגיע נציג משרד הביטחון

שלמה קרעי:  אני חשבתי שהרמטכ"ל יבוא אחרי שאמרתם שזה כל כך קריטי ודרמטי ומשנה סדרי עולם, אבל שלחו נציג

מתן כהנא: אם היית עד סוף הישיבה אתמול, היית יודע

שלמה קרעי: עקבנו מרחוק

שלמה קרעי:  יגיע נציג משרד הביטחון ויאמר את דבריו

שלמה קרעי:  בסביבות 09:45 נעשה הפסקה של חצי שעה להצבעה בקריאה ראשונה במליאה על התיקון שאושר בוועדת הכספים ואחר כך נחזור לכאן לשמוע את נציג משרד הביטחון

שלמה קרעי:  לאחר מכן ניגש להצבעות לקראת הקריאה הראשונה

יוראי להב-הרצנו: אפרופו מה שאמרת וההערה של מתן, רציתי לומר שאתמול אמנם ניתנה לנו הבמה להגיד את מה שאנחנו רוצים אבל הרגשנו שהדיון היה חסר, שלא לומר עקר

יוראי להב-הרצנו:  כאילו דנו בתיקון חוק יסוד שהוא רוחבי אבל הוא עוסק בעיקר במציאות העכשווית או בתיקון עכשווי כדי להקים את הממשלה ה-37

שלמה קרעי: אתה מדבר על התיקון של שר בתוך משרד

יוראי להב-הרצנו: נכון

יוראי להב-הרצנו:  לא היו כאן נציגי מערכת הביטחון וחברי הכנסת שכן היו כאן, היו עם גוון ביטחוני ושיתופו אותנו בחששות שלהם

יוראי להב-הרצנו:  אני כחבר כנסת פחות ביטחוני, הייתה חסרה לי העמדה של מערכת הביטחון

יוראי להב-הרצנו:  לכן אני חושב שהדיון אגב העמדה של מערכת הביטחון יהיה הרבה יותר יסודי ורלוונטי

שלמה קרעי: יסודי וקצר ככל הזמן יספיק לנו

שלמה קרעי:  נציגי משרד הביטחון הוזמנו לכאן גם אתמול והחליטו שלא להגיע

שלמה קרעי:  כנראה בגלל ההתעקשות והדרישה הנחרצת שלנו שבכל זאת יגיעו, הם יגיעו וכנראה שהם יאמרו שהכול עורבא פרח

שלמה קרעי:  הרי אם יש ראש ממשלה חליפי בממשלה היוצאת, אז מה זה כבר שר בתוך משרד שהוא כפוף לשר הממונה? אני הייתי כאן בדיון וראיתי את מבע הפנים של רם בן ברק ושל אורנה ברביבאי וגם של חבר הכנסת כהנא שהבינו שההר הוליד עכבר ושאין כאן כלום ושום דבר כי הוא כפוף לשר הממונה

שלמה קרעי:  אבל נציג משרד הביטחון יגיע ויציג את העמדה שלו

שלמה קרעי:  יהיה כאן דיון קצר על הדברים האלה וככל שיידרש, יש לנו גם דיון בקריאה שנייה ושלישית

שלמה קרעי:  יהיה לכם מספיק זמן והכול יהיה בסדר

ולדימיר בליאק: בוקר טוב

ולדימיר בליאק:  אני רוצה קודם להעיר כל הערה פרוצדורלית

ולדימיר בליאק:  אני לא חבר כנסת מאוד מנוסה, אני כאן קצת פחות משנתיים, אבל גם אני זוכר כאשר בקדנציה הקודמת ניסינו – יושב ראש ועדת הכספים ניסה – לקבוע דיון לשעה 8:00 בבוקר ביום חמישי או ביום רגיל, היו כאן מחאות וצעקות, בכי ונהי כיצד אנחנו עושים את זה

קריאה: אנחנו רוצים שתקום ממשלה, אז אנחנו עושים את זה

ולדימיר בליאק: כנראה כשזה אצלכם ואין קווים אדומים, אז אפשר גם לקבוע יגישה ל-8:00 בבוקר ול-7:00 בבוקר בלי להתחשב

שלמה קרעי: עוד משהו לגופו של עניין?     

ולדימיר בליאק: כן

ולדימיר בליאק:  אני מגיע לזה

ולדימיר בליאק:  אגב, גם זה היה לגופו של עניין

ולדימיר בליאק:      אני רוצה לחזק את דבריו של חברי חבר הכנסת יוראי להב הרצנו

ולדימיר בליאק:  לא הייתי אתמול כאן באולם הוועדה בדיון אבל צפיתי וגם לי כחבר כנסת שהוא פחות ביטחוני ויותר כלכלי היה חסר ההיבט של מערכת הביטחון ואני חושב שכדי למצות את הדיון בחוק החשוב הזה, ראוי שגם נציגי מערכת הביטחון יהיו כאן ויביעו את דעתם

ולדימיר בליאק:  תודה

שלמה קרעי: תודה

שלמה קרעי:  נמצאת אתנו נעה גלילי מארגון גישה

נעה גלילי: נכון

שלמה קרעי: בבקשה, רשות הדיבור שלך

נעה גלילי: תודה רבה היושב ראש

נעה גלילי:  אני מארגון גישה

נעה גלילי:  אנחנו ארגון זכויות אדם ישראלי שבעצם חרט על דגלו הגנה על הזכות לחופש תנועה עבור פלשתינים תושבי רצועת עזה

נעה גלילי:  הגעתי לכאן הבוקר כדי לחלוק חששות שנובעות מהעברת הסמכויות על מתאם פעולות הממשלה בשטחים והמינהל האזרחי ושר נוסף במשרד הביטחון

נעה גלילי:  כידוע, מתאם פעולות הממשלה בשטחים הוא הגורם הישיר שאחראי לניהול האוכלוסייה הפלשתינית האזרחית והאוכלוסייה שכוללת את שני מיליון תושבי רצועת עזה, מחציתם הם ילדים מתחת לגיל 18

נעה גלילי:      התיקון לשמו התכנסה הוועדה הוא תיקון פרסונלי והוא מעלה חשש להגברה משמעותית בפגיעה בזכויות תושבי רצועת עזה

נעה גלילי:      אני אסכם ואגיד שאני כאן להזכיר למכובדים בוועדה שמתוקף שליטתה הנרחבת בעזה, החוק והדין מקנים לישראל אחריות לתקינות החיים של תושבי עזה וכל הפלשתינים הנתונים לשליטתה

נעה גלילי:  תודה

שלמה קרעי: תודה רבה

שלמה קרעי:  אני מנסה להבין את העמדה אבל בסדר, לא ניכנס

יוראי להב-הרצנו: אני אשמח להבין את העמדה

שלמה קרעי: בעצם יש לכם התנגדות גם למנות את סמוטריץ' לשר הביטחון

שלמה קרעי:  אין לכם דיון לגוף הפרוצדורה בחוק, שר בתוך משרד

שלמה קרעי:  לא זאת הבעיה שלכם

שלמה קרעי:  הבעיה שלכם היא לקבל את הדמוקרטיה, לקבל את זה שאזרחי ישראל בחרו כאן ממשלה אחרת ממה שאתם חושבים, וזה בסדר

שלמה קרעי:  הנציגים שלך כאן בכנסת יצביעו כנראה נגד אבל הדמוקרטיה מנצחת

נעה גלילי: אדוני היושב ראש, כפי שציינת אני באה לכאן כדי להזכיר

נעה גלילי:  התיקון הזה הוא לא סתם והוא נעשה כדי להעביר את הסמכויות של מתאם פעולות הממשלה בשטחים והמינהל האזרחי

נעה גלילי:  אני כאן כי לישראל יש אחריות, שגם שישראל עצמה מכירה בה וגם הדין הבין-לאומי, לדאוג לתקינות חייהם של האוכלוסייה האזרחית הפלשתינית תחת שליטתה

שלמה קרעי: תודה

שלמה קרעי:  חבר הכנסת הרצנו

יוראי להב-הרצנו: אני כן מנסה להבין את נעה כי הגעת לכאן פיזית והיה לך חשוב להביע את העמדה שלה

יוראי להב-הרצנו:  אני רוצה להבין כי להבנתי התיקון הזה בעיקר משפיע על חיי הפלשתינים או החיים שמתנהלים באיו"ש ולא בעזה

נעה גלילי: מתאם פעולות הממשלה הוא הגוף הישיר שמנהל את מת"ק עזה ומת"ק עזה הוא הגוף שאחראי לנהל את משטר ההיתרים הישראלי שבעצם כולל וקובע אילו תושבים יוכלו לצאת לטיפול רפואי

נעה גלילי:  הרי יש קריטריונים ישראלים ליציאה מרצועת עזה, ביניהם טיפול רפואי מציל חיים, משפחות, השתתפות בהלוויה, והדבר הזה משליך באופן ישיר על החיים האלה

נעה גלילי:  המתפ"ש אחראי גם על הקשר עם גורמים בין-לאומיים ועל כל תוכניות הפיתוח והתרומות

נעה גלילי:  ישראל מגיעה כל חצי שנה לוועדת המדינות התורמות ובעצם מציגה את התוכניות האלה שהיא מבקשת לקדם

נעה גלילי:  יש חשש שזה יפגע ביחסים האלה

נעה גלילי:      אנחנו כאן כדי להביע את הקול הזה, להביע את החשש ולקוות שבאמת נבחרי הציבור מכל קצוות הקשת הפוליטית ייקחו את הדברים האלה בחשבון, יכירו באחריות של ישראל כלפי האוכלוסייה הפלשתינית וידאגו לתקינות החיים שלהם

שלמה קרעי: תודה

שלמה קרעי:  אנחנו כאן נקים ממשלה שתדאג לאזרחי ישראל בראש ובראשונה, לביטחון שלהם, לגאווה הלאומית שנסדקה

שלמה קרעי:  הכול יהיה בסדר

שלמה קרעי:  אם אתם רוצים, תתאמצו בבחירות הבאות ואולי

גלעד קריב: זאת אמירה ראויה?     

שלמה קרעי: חבר הכנסת קריב, אתה מבקש רשות דיבור?     

גלעד קריב: כן, אני מבקש רשות דיבור

גלעד קריב:  איזו מין אמירה זאת? היוהרה הזאת

שלמה קרעי: בבקשה, אתה ברשות דיבור

גלעד קריב: מכיוון שאדוני היושב ראש לא היה כאן אתמול בדיון החפוז בתיקון שהוא תיקון משמעותי, כדאי לשוב ולומר

גלעד קריב:  אתמול בבוקר, כאן בחדר הסמוך התקיים דיון בשינוי פקודת המשטרה

גלעד קריב:  לדיון הזה התייצב מפכ"ל המשטרה, התייצבה סוללה מאוד מאוד רצינית ומשמעותית של מומחים מבחוץ, של בכירי משטרה בעבר, בצד כמובן חברי וחברות כנסת רבים ושרי ממשלה

גלעד קריב:  גם הדיון ההוא לצערי עתיד להניב תוצאות מאוד מאוד עגומות ביחס לעצמאותה הנדרשת של המשטרה בתחומים מסוימים, ביחס לשרשרת הפיקוד של המשטרה, ביחס לחומה שיש להקים בין הדרג הפוליטי לבין סוגיות כדוגמת מדיניות העמדה לדין

גלעד קריב:  אבל שם קשה לטעון שהדיון אתמול באותו שינוי דרמטי לא היה דיון שריכז תשומת הלב הציבורית

גלעד קריב:       הדיון כאן אתמול בערב, בוועדה הזו, למרות שהתנהל בצורה רגועה ונעימה, פה ושם גם באווירה חברית, היה דיון לא רציני

גלעד קריב:  היה דיון קודם כל מיתמם כשם שבוועדה הזו ניסו לטעון בצורה לא רצינית, אפילו בצורה מגוחכת, שאין קשר בין תיקון הקלון והביזיון לבין מידותיו של העבריין המורשע פעמיים חבר הכנסת אריה דרעי, כך הייתה כאן אתמול היתממות כאילו מדובר כאן באיזשהו שינוי תיאורטי שלא מכוון כל כולו אל עבר הסכם קואליציוני ספציפי שעתיד לפרק את מוטת הפיקוד של צה"ל בשטחים, עתיד, כפי שאמרה האלופה במילואים השרה חברת הכנסת אורנה ברביבאי, ליצור מציאות בלתי נסבלת בכל מחסום, בכל מפגש עם פלשתינאים בניהול היום יומי

שלמה קרעי: אם אתה מצטט אנשים, כדי להיתלות באילנות גדולים, אל תיתלה באנשים פוליטיים מהמחנה שלך

שלמה קרעי:  תנסה להיתלות באילנות גבוהים אחרים

גלעד קריב: אני אתלה במי שאני אבחר להיתלות

גלעד קריב:  של מעליך, מעל רגליך, כשאתה מדבר על אלופה בצה"ל

גלעד קריב:  באמת, יש גבול לזלזול שאין מאחוריו כלום

גלעד קריב:  כלום

גלעד קריב:  אני אתלה באישה שהובילה מערכות אדירות בצבא הגנה לישראל ואתה תיתלה בגימטריות המטופשות שלך שנשמעות כאן כל יום מעל הבמה

שלמה קרעי: אתה פשוט דמגוג

שלמה קרעי:  תמשיך להיתלות בחברים שלך מהשכונה במקום להביא טענות

גלעד קריב: אני בזכות דיבור אדוני היושב ראש

גלעד קריב:  נתת לי זכות דיבור ואני לא צריך ציונים ממך במי אני נתלה

גלעד קריב:  אתם נתלים בחבורה מופרכת של אנשים

שלמה קרעי: חבר הכנסת קריב, תעצור

שלמה קרעי:  תודה

שלמה קרעי:  כשאתה מבקש להביא אסמכתאות לדברי ההבל שלך - - -     

גלעד קריב: כך נראה יושב ראש

גלעד קריב:  שטות מוחלטת

יוראי להב-הרצנו: אולי לא תעשו דיונים?     

גלעד קריב: דיון בזק לא רציני ולא ראוי

שלמה קרעי: לא היה כאן שום דיון בזק

גלעד קריב: דיון בזק לא רציני ולא ראוי

גלעד קריב:  זה חוק יסוד

שלמה קרעי: אמרתי שרשות הדיבור שלך נעצרה לרגע

גלעד קריב: אתה יודע, לקחת רשות דיבור רק כדי שאתה תוכל לקטוע את דבריי כיושב ראש ולומר קריאות ביניים מזלזלות, כך באמת נראית הממלכתיות שלכם

גלעד קריב:  חרפה

גלעד קריב:  ביזיון

ולדימיר בליאק: ביזיון

שלמה קרעי: חבר הכנסת בליאק, אתה לא ברשות דיבור

ולדימיר בליאק: ההתייחסות שלך לחברי הוועדה, היא ביזיון

גלעד קריב: נטילת זכות דיבור כדי שאתה תוכל לסנוט בחברי ועדה שלך, זאת חרפה

ולדימיר בליאק: אתה מתנשא

ולדימיר בליאק:  איזה ביזיון

ולדימיר בליאק:  מי אתה בכלל?     

שלמה קרעי: אתה לא ברשות דיבור

ולדימיר בליאק: לקחתי את רשות הדיבור

גלעד קריב: קריאות ביניים לא צריכות רשות דיבור, להזכיר לך

שלמה קרעי: אתמול היה כאן דיון ארוך מאוד, 11 שעות של דיון שהתחיל בחלק הראשון של החוק

גלעד קריב: מה מתוכן הוקדש לשינוי השני?     

שלמה קרעי: כמה שהיה שצריך

גלעד קריב: לא

גלעד קריב:  זאת בדיוק הטעות שלך

שלמה קרעי: כמה שהיה שצריך

גלעד קריב: בדיוק הטעות שלך

יוראי להב-הרצנו: לשיטת מי?     

שלמה קרעי: לשיטתי

שלמה קרעי:  אני יושב ראש הוועדה

גלעד קריב: אז אני אומר דברי הבל

שלמה קרעי: ישב כאן חבר הכנסת רוטמן ונתן לכולם לדבר באופן חופשי בלי לקצוב זמנים

שלמה קרעי:  לצערכם נציגות משרד הביטחון החליטה שלא להגיע כי היא חשבה שזה לא נוגע אליה

שלמה קרעי:  היום, אחרי הפצרות רבות שלנו הם החליטו כן לשלוח נציג שיגיע לכאן בשעה 10:00 ויאמר את דבריו ואתם תראו שההר הוליד עכבר

שלמה קרעי:  אם היית רואה אתמול את פרצופו של רם בן ברק ושל מתן כהנא, איך שהם הבינו שכתוב בכפוף לשר הממונה, ואם זה כך, אין לנו קייס

שלמה קרעי:  בכפוף זה בכפוף

גלעד קריב: זה מה שאמר רם בן ברק?     

שלמה קרעי: כן

גלעד קריב: שאין קייס

שלמה קרעי: אם זה בכפוף, אין קייס

גלעד קריב: אפשר לחזור לזכות הדיבור שלי או שפטישו של היושב ראש נועד כדי שאתה תוכל לחוות את דעתך על מה אנחנו אומרים ולתת ציונים?     

שלמה קרעי: יש לך עוד שתי דקות

גלעד קריב: בסדר גמור

גלעד קריב:  אני דיברתי אתמול בצורה ארוכה דיה על המשמעויות החמורות של החוק הזה

גלעד קריב:  את הדקה וחצי ננצל באמת לחרפת ניהול הדיון הזה בראש וראשונה על ידך

גלעד קריב:  באמת יש הבדל בסגנון בינך לבין חבר הכנסת רוטמן אבל גם ההבדל בסגנון הזה, שהדברים שלך כרגיל גדושים בבוז ובזלזול, לא רק כלפי העמיתים שלך אלא כלפי אנשים שתרמו פי אלף ופי רבבה ממך לביטחונה של מדינת ישראל, כמו האלופה במילואים אורנה ברביבאי, ההבדל אולי הוא בסגנון והסגנון חשוב

גלעד קריב:  מה שיותר חשוב זאת התוצאה הסופית והתוצאה הסופית היא שאתם בשביל הסכמים קואליציוניים שערורתיים ומסוכנים מכופפים את חוקי היסוד של מדינת ישראל

גלעד קריב:      ההסכמים הקואליציוניים שלטובתם אתם מכופפים את חוקי היסוד של מדינת ישראל לא נוגעים רק לקונסטלציה פוליטית כזו או אחרת, לאפשר איזשהו הרכב ממשלתי אלא הם נועדו גם להכשיר שחיתות ולהקרין מסר לנבחרי הציבור תעשו עבירות, תמעלו באמון הציבור, אנחנו כבר נחליק את דרככם אל הממשלה הבאה בתיקונים פרסונליים ורטרואקטיביים

גלעד קריב:  מעבר לזה, אתמול בלילה והבוקר אנחנו רואים שבשביל ההסכמים הקואליציוניים הלאומניים המשיחיים שלכם, אתם גם מוכנים לפגוע אנושות באופן התפקוד של צה"ל ביהודה ושומרון, גם למול עזה

גלעד קריב:      אם חבר הכנסת קרעי אתה לא מבין שאופייה היהודי של מדינת ישראל משתקף גם ביחס שבו מדינת ישראל נוהגת באוכלוסייה הפלשתינית, זאת עוד עדות לפער הגדול ביני לבינך בהבנת היהדות, המסורת היהודית, דמו תה היהודית של מדינת ישראל וערכי הציונות

גלעד קריב:  זה לא מפתיע, אנחנו מכירים את הדעות הלאומניות והקיצוניות שלך

גלעד קריב:  אנחנו שומעים את זה מעל הבמה

גלעד קריב:      אבל כאן צריך לחזור ולומר בצורה מאוד ברורה הבוקר הזה: התיקון שאתם מובילים שכל כולו מכוון אל עבר מערכת הביטחון, משרד הביטחון והסכם הכניעה המחפיר שלכם מול הציונות הדתית, שמעיד כאלף עדים על החולשה המנהיגותית של העומד בראשכם ושלכם, על תאוות השלטון הבלתי נגמרת שלכם שבשבילה אתם מוכנים למכור את כל האינטרסים הביטחוניים והדמוקרטיים של החברה הישראלית, אנחנו אומרים לכם עוד פעם מה שאמרנו אתמול

גלעד קריב:  השינוי הזה בסופו של דבר יעלה בחיי אדם של חיילי צה"ל ומפקדיו, של האזרחים הישראלים שחיים מעבר לקו הירוק ושל תושבים פלשתינים

גלעד קריב:  יעלה בחיי אדם

שלמה קרעי: תודה רבה

שלמה קרעי:  כמה גיבובי מילים כשהאמת כואבת לך, חבר הכנסת קריב

גלעד קריב: זה היושב ראש

שלמה קרעי: כשאין לכם מה לומר לגופו של עניין

גלעד קריב: אומר את זה מי שעסוק בגימטריות

שלמה קרעי: אתה מדבר על סגנון

שלמה קרעי:      חבר הכנסת קריב, אתה בקריאה ראשונה

שלמה קרעי:      חבר הכנסת בליאק, אתה בקריאה ראשונה

גלעד קריב: בסדר גמור

גלעד קריב:  אז אני בקריאה ראשונה

ולדימיר בליאק: ביזיון

גלעד קריב: גם כשתיתן ציונים לחברי כנסת אחרים אני אתפרץ למולך

גלעד קריב:  תהיה יושב ראש

ולדימיר בליאק: זה לא תפקידך לחלק לנו ציונים

שלמה קרעי: חבר הכנסת בליאק, אתה בקריאה שנייה

ולדימיר בליאק: זה לא תפקידך לחלק לנו ציונים

ולדימיר בליאק:  תודה רבה

ולדימיר בליאק:  פשוט בושה

שלמה קרעי: חבר הכנסת בליאק, אתה בקריאה שלישית

שלמה קרעי:  בבקשה לצאת לחמש דקות הפסקה

גלעד קריב: יופי

גלעד קריב:  התחלת את הבוקר

ולדימיר בליאק: לא הייתה קריאה ראשונה

שלמה קרעי: הייתה

ולדימיר בליאק: תבדוק

גלעד קריב: הייתה

גלעד קריב:  היציאה היא תעודת כבוד

ולדימיר בליאק: זה לא בסדר לזרוק אנשים מאולם הוועדה

שלמה קרעי: צא לחמש דקות הפסקה, שתה כוס קפה, אולי לא הספקת הבוקר

גלעד קריב: אתה ממשיך בזלזול?     

ולדימיר בליאק: אני מתכוון אדוני לפנות לוועדת האתיקה של הכנסת

גלעד קריב: יש ועדת אתיקה?     

ולדימיר בליאק: זאת פשוט חרפה

ולדימיר בליאק:  אתה חרפה לחבר כנסת

שלמה קרעי: בבקשה תוציאו אותו

ולדימיר בליאק: אתה חרפה ליושב ראש ועדה

שלמה קרעי: תראה איך אתה מתנהל כלפי הסדרנים

שלמה קרעי:  בושה וחרפה

שלמה קרעי:  תתבייש לך

שלמה קרעי:  כמעט נתת לו מכה בפרצוף

ולדימיר בליאק: תתבייש לך

ולדימיר בליאק:  חרפה

שלמה קרעי: תתבייש

שלמה קרעי:  איזו אלימות

ולדימיר בליאק: פשוט בושה

שלמה קרעי: איזו ברוטליות

שלמה קרעי:  החוצה

יוראי להב-הרצנו: להגיד ש-ולדימיר בליאק אלים?     

שלמה קרעי: חבר הכנסת הרצנו, אתה ביקשת רשות דיבור?      

יוראי להב-הרצנו: כן

יוראי להב-הרצנו:  תן לי

שלמה קרעי: תבקש רשות דיבור ממנהל הוועדה ותקבל

יוראי להב-הרצנו: איל, אני מבקש רשות דיבור

גלעד קריב: איזו חרפה

גלעד קריב:  מדהים

שלמה קרעי: כאשר אין לכם מה לומר לגופו של עניין, כאשר האמת ברורה לכולם, הזמנו לכאן את כל הארגונים, את כל משרדי הממשלה, את משרד הביטחון - - -     

גלעד קריב: אמרתם שזה לא קשור למשרד הביטחון

שלמה קרעי: אל תפריע לי

שלמה קרעי:  ביקשנו והפצרנו ואף אחד לא טרח להגיע לכאן

שלמה קרעי:  מה זה אומר? שאתם מקשקשים בשכל, שאין שום וכלום ושום דבר

מיכל שיר סגמן: אתה מזלזל בייעוץ המשפטי שאמר לא

מיכל שיר סגמן:  הוא אמר שהוא לא מסכים איתכם

שלמה קרעי: חברת הכנסת שיר, כשתהיי ברשות דיבור תגידי את דבריך

שלמה קרעי:       מה הייתה הטענה של אורנה ברביבאי אתמול? אם השר בתוך המשרד ירצה להקים מאחז והשני לא ירצה

שלמה קרעי:  חבר'ה, אתם יושבים בממשלה פריטטית עם שני ראשי ממשלה

יוראי להב-הרצנו: די כבר עם הדבר הזה

שלמה קרעי: חבר הכנסת הרצנו, אתה בקריאה ראשונה

יוראי להב-הרצנו: די כבר

יוראי להב-הרצנו:  די כבר

שלמה קרעי: חבר הכנסת הרצנו, אל תפריע לי

גלעד קריב: אתם הקמתם את הממשלה החליפית

שלמה קרעי: חבר הכנסת הרצנו, אתה בקריאה שנייה

שלמה קרעי:  אתם תהינו ברשות דיבור, אני אכבד אותה

שלמה קרעי:  תכבדו את רשות הדיבור שלי

גלעד קריב: ראינו איך כיבדת את רשות הדיבור שלי

שלמה קרעי: קיבלת מעל ומעבר

גלעד קריב: לא

גלעד קריב:  אתה לקחת את זכות הדיבור באמצע זכות הדיבור שלי כדי שאתה תוכל להגיב

שלמה קרעי: חבר הכנסת קריב, בבקשה

שלמה קרעי:  אני מבין שכואב לך לשמוע את האמת, אבל אתה תשמע בכל זאת

שלמה קרעי:  אני הרי היושב ראש, יש לי פריבילגיה קצת יותר משלך

גלעד קריב: הפריבילגיה שלך היא לנהל את הדיון

גלעד קריב:  היא לא לקחת זכות דיבור

שלמה קרעי: אל תלמד אותי מה הפריבילגיה שלי

גלעד קריב: אני אלמד אותך

גלעד קריב:  לא יזיק לך ללמוד

שלמה קרעי: חבר הכנסת קריב, אתה בקריאה שנייה

גלעד קריב: בסדר גמור

שלמה קרעי: תודה

שלמה קרעי:  כאשר אתם יושבים בממשלה פריטטית עם שני ראשי ממשלה שכל אחד יכול לקחת את הספינה למקום אחר - - -     

יוראי להב-הרצנו: אתה חוקקת את החוק הזה

יוראי להב-הרצנו:  אתה

יוראי להב-הרצנו:  אני התנגדתי לו

שלמה קרעי: חבר הכנסת הרצנו, אני אמרתי שהחוק הוא לא טוב

שלמה קרעי:  הוא אנדרוגינוס

גלעד קריב: מה עשית איתו?     

יוראי להב-הרצנו: למה הצבעת נגד? לשיטתך גם ההתנתקות הייתה לא טובה וראש מפלגתך הצביע בעד

יוראי להב-הרצנו:  קחו אחריות על מה שאתם עושים

יוראי להב-הרצנו:  אל תשליכו את זה עלינו

שלמה קרעי: אתם יושבים בממשלה פריטטית

יוראי להב-הרצנו: מה זה אתם יושבים?     

שלמה קרעי: טלו קורה מבין עיניכם

יוראי להב-הרצנו: אתה הקמת אותה

שלמה קרעי: חבר הכנסת הרצנו, אתה בקריאה שנייה

שלמה קרעי:       אנחנו מתקנים תיקון שכבר תוקן, ששר במשרד הביטחון, מיכאל ביטון, קיבל את הג'וב הזה בכנסת ה-23

שלמה קרעי:  על מה אתם מדברים? כל דבר אצלכם זאת דרמה, כל דבר אצלכם הוא קץ הדמוקרטיה, חיי אדם

גלעד קריב: קראת את ההסכם עם הציונות הדתית?     

מיכל שיר סגמן: ראית את עצמכם בקדנציה הקודמת?     

שלמה קרעי: חברת הכנסת שיר, את בקריאה ראשונה

גלעד קריב: בוקר טוב

גלעד קריב:  מתן, יש לי תחושה שהוא מפלה אותך, את הציונות הדתית

שלמה קרעי: כל דבר הופך לקץ הדמוקרטיה

גלעד קריב: לא ציונות דתית

גלעד קריב:  ציונות משיחית

שלמה קרעי: חבר הכנסת קריב, אתה רוצה הפסקה?     

גלעד קריב: אם תציע לי, זה בסדר

שלמה קרעי: אתה יכול לצאת להפסקה לבד

גלעד קריב: את כוס הקפה הבאתי איתי

שלמה קרעי: תכף תשתה אותה בחוץ

שלמה קרעי:      אבנר גבריהו, מנכ"ל שוברים שתיקה

אבנר גבריהו: כן, אהלן

אבנר גבריהו:  בוקר טוב

אבנר גבריהו:  שלום לכולם

חנוך דב מילביצקי: למה הוא מדבר כאן?     

גלעד קריב: למה שלא ידבר כאן? אתה יודע איפה אתה נמצא? למה שהוא לא ידבר כאן? הוא אזרח ישראל

חנוך דב מילביצקי: למה שידבר כאן? הוא נגד חיילי צה"ל

חנוך דב מילביצקי:  הוא צריך לשבת בכלא

חנוך דב מילביצקי:  הוא פושע מנוול

גלעד קריב: אתה לא תהלך אימים

חנוך דב מילביצקי: איזו בושה

חנוך דב מילביצקי:  איזו בושה

גלעד קריב: אתה לא תהלך אימים על נציגי החברה האזרחית

חנוך דב מילביצקי: איזה אדם עלוב

חנוך דב מילביצקי:  בכנסת ישראל?     

גלעד קריב: לא ניתן לך להפחיד את אזרחי ישראל

חנוך דב מילביצקי: למה הוא כאן? למה הוא כאן המנוול הזה?     

גלעד קריב: הוא כאן מכיוון שהוא שירת בשטחים והוא רוצה לדבר

גלעד קריב:  הוא לא צריך לבקש ממך רשות

חנוך דב מילביצקי: אלה החברים שלך

גלעד קריב: לא נאפשר לך את סתימת הפיות הזאת

גלעד קריב:  לא תסתום אתה פה לאזרחי ישראל

חנוך דב מילביצקי: אני אסתום את הפה

גלעד קריב: הבית הזה שייך להם כמו שהוא שייך לך

חנוך דב מילביצקי: מי שרוצה לפגוע בחיילי צה"ל

גלעד קריב:   אתם פוגעים בחיילי צה"ל

גלעד קריב:  אין לך מושג על מה אתה מדבר

שלמה קרעי: חבר הכנסת קריב, אתה ממש בריון

שלמה קרעי:  אתה לא מאפשר לאף אחד לומר הערת ביניים

גלעד קריב: לא ראיתי שאתה מונע ממנו כמו שאתה מונע מאיתנו

שלמה קרעי: חבר הכנסת מלביצקי, אני בז לארגון הזה ולמטרותיו, הם פוגעים בחיילי צה"ל, הם פוגעים במדינת ישראל, אבל אני אאפשר לו לומר את דבריו

חנוך דב מילביצקי: למה הם מדברים כאן?     

יוראי להב-הרצנו: רוממות הדמוקרטיה

שלמה קרעי: אנחנו כאן בכנסת ישראל וארגון יכול לומר את דברו כל עוד הוא לא יצא מחוץ לחוק

שלמה קרעי:  תאמר את דבריך

שלמה קרעי:  שלוש דקות

אבנר גבריהו: תודה רבה

אבנר גבריהו:  הבית הזה מייצג את אזרחי ישראל

חנוך דב מילביצקי: אתה איש בזוי

גלעד קריב: שמענו

גלעד קריב:  אתה צריך להגן על הדוברים

גלעד קריב:  זה התפקיד שלך כיושב ראש

גלעד קריב:  אני רוצה לשמוע אותו

חנוך דב מילביצקי: איש בזוי ועלוב

גלעד קריב: כיושב ראש אתה צריך להגן עליו

גלעד קריב:  תקרא לו קריאה ראשונה

שלמה קרעי: אתה לא היושב ראש

גלעד קריב: לכן אני אומר לך מה התפקיד שלך כיושב ראש

שלמה קרעי: חבר הכנסת קריב, אתה בקריאה שלישית

גלעד קריב: בסדר גמור

גלעד קריב:  בושה

אבנר גבריהו: אדוני היושב ראש, קיבלתי את רשות הדיבור ואני מבקש לדבר ללא הפרעות

חנוך דב מילביצקי: בושה

יוראי להב-הרצנו: גם אם אתם מסכימים וגם אם אתם לא מסכימים עם המטרות והפעילות של הארגון, לא יכול להיות שיתייחסו כך אל אורח של הוועדה

חנוך דב מילביצקי: זה פוגע בחיילים

חנוך דב מילביצקי:  זה ארגון שמטרתו לפגוע בחיילים

אבנר גבריהו: זה ארגון של חיילים לשעבר

יוראי להב-הרצנו: זה ממש לא רלוונטי מה אתה חושב על הארגון

יוראי להב-הרצנו:  לא יכול להיות שמדברים כך אל אורח של הוועדה

אבנר גבריהו: אדוני הצועק - - -     

חנוך דב מילביצקי: אתה תשתוק

חנוך דב מילביצקי:  אל תדבר אלי

אבנר גבריהו: לא, אתה לא תגיד לי לשתוק

אבנר גבריהו:  אתה לא תגיד לי לשתוק

חנוך דב מילביצקי: איש עלוב

חנוך דב מילביצקי:  עלוב

אבנר גבריהו:  מי שואל אותך? אני הוזמנתי לדבר ואני אדבר

שלמה קרעי: אתה לא תענה לחברי כנסת כאן

שלמה קרעי:  אתה לא תגיב

אבנר גבריהו: הוא אומר לי עלוב

אבנר גבריהו:  הוא אומר לי לשתוק

שלמה קרעי: אתה לא תגיב לחברי כנסת

שלמה קרעי:  אני אתן לך לדבר

חנוך דב מילביצקי: עלוב נפש

יוראי להב-הרצנו:  מה זה הדבר הזה?     

שלמה קרעי: חבר הכנסת מלביצקי, תן לו את שלוש הדקות שלו והוא ילך הביתה

שלמה קרעי:  בבקשה

אבנר גבריהו: שלום

אבנר גבריהו:  תודה רבה

אבנר גבריהו:  קוראים לי אבנר גבריהו ואני מנכ"ל ארגון שוברים שתיקה

אבנר גבריהו:  אנחנו ארגון של חיילים וחיילות לשעבר ששירתו בשטחים

אבנר גבריהו:  אנחנו לאחרונה הוצאנו חוברת, אני מזמין את כל הקהל הקדוש הזה לעלות לאתר שלנו ולקרוא את חוברת העדויות האחרונה שלנו, חיילים ששירתו בשנתיים האחרונות במינהל האזרחי

אבנר גבריהו:  אנשים שאתם שלחתם ואתם שולחים

שלמה קרעי: בלי תעמולה לארגון שלך

שלמה קרעי:  אתה תדבר לגופו של חוק

שלמה קרעי:  יש לך מה לומר על החוק?     

אבנר גבריהו: בהחלט

שלמה קרעי: אם לא, זכות הדיבור שלך הסתיימה

אבנר גבריהו: המשא ומתן הקואליציוני והצעת החוק הזאת מבקשת לקבל ולהעביר לציונות הדתית כוח אדיר

אבנר גבריהו:  אחרי במשך המון זמן, מאבק חסר פשרות של ציבור המתנחלים והימני העמוק כדי לתקוף את המינהל האזרחי

אבנר גבריהו:      אני רוצה לדבר על שלוש נקודות מרכזיות שהציבור חייב לדעת שעולות גם בהצעת החוק וגם מההסכמים הקואליציוניים

אבנר גבריהו:  בראש ובראשונה למעשה מדובר על תהליך סיפוח

אבנר גבריהו:  אנחנו מדברים ממש במהפכה באופן השליטה הישראלית בשטחים והזנקה של תהליך שהמטרה שלו היא להעביר את הסמכויות של הממשל האזרחי מישראל לתוך הגדה לתוך הגדה המערבית

אבנר גבריהו:  זה סיפוח

אבנר גבריהו:  מדובר תהליך של סיפוח

אבנר גבריהו:  אם ממשלת ישראל רוצה לקדם את הסיפוח, שתגיד זאת לציבור הישראלי כדי שנבין על מה אנחנו מדברים

אבנר גבריהו:      הדבר השני שהחוק הזה עושה הוא ריכוז והענקת סמכויות אדירות בידי גוף פוליטי שהולך לשלוט בפועל, ממש ראש ממשלה בפועל עם ארבעה-חמישה-שישה מנדטים, על מיליוני פלשתינים

אבנר גבריהו:  אנחנו מדברים על הכשרה של מאחזים עברייניים ובלתי חוקיים, על גזל של אדמות פרטיות פלשתיניות, זירוז והגברה של מבנים ובתים פלשתינים

אבנר גבריהו:  כל הדבר הזה בסופו של דבר, מי שעומד שם אל מול הדבר הזה, אלה גם אזרחים ישראלים שאתם חושבים שצריכים להיות שם וגם חיילים וחיילות

אבנר גבריהו:  הדבר הזה בסוף פוגע ומשפיע על המציאות בשטח

אבנר גבריהו:      הדבר השלישי הוא הגדלת התקציבים והסמכויות והגברה של הרשויות של המדינה, של כנסת ישראל, של מדינת ישראל בתוך השטח הכבוש

אבנר גבריהו:  למעשה מדובר כאן – וזה אולי הדבר הכי משמעותי שהולך לאיבוד בתוך הדיונים, הקשקושים, הצעקות וחוסר היכולת שלכם להקשיב למציאות שאתם יוצרים - - -     

חנוך דב מילביצקי: סתום את הפה עלוב נפש

חנוך דב מילביצקי:  אל תדבר על היכולת שלנו

חנוך דב מילביצקי:  בוגד נאלח ומגעיל

חנוך דב מילביצקי:  אתה צריך להיות בכלא

אבנר גבריהו: מציאות של סיפוח השטחים

חנוך דב מילביצקי: עלוב נפש

יוראי להב-הרצנו: מה זה הדבר הזה?     

אבנר גבריהו: למעשה מדובר בסיפוח השטחים

חנוך דב מילביצקי: מי הוא שידבר עלינו?     

יוראי להב-הרצנו: מה זה הדבר הזה? חבר כנסת מדבר כך לאורח?      

שלמה קרעי: חבר הכנסת הרצנו, אל תפריע לי

יוראי להב-הרצנו:  מה זה לא להפריע לך? אני שומע חבר כנסת משתלח וקורא לאורח של הוועדה בוגד

יוראי להב-הרצנו:  מה זה הדבר הזה?     

חנוך דב מילביצקי: הוא בוגד

שלמה קרעי: הארגון שבראשו עומד האדם הזה פוגע בחיילי צה"ל

חנוך דב מילביצקי: הוא בוגד

שלמה קרעי: הוא פוגע במדינת ישראל

חנוך דב מילביצקי: הוא בוגד

חנוך דב מילביצקי:  אלה אנשים שכל תכליתם לפגוע במדינה ובחיילים

יוראי להב-הרצנו: כל עוד הוא במסגרת החוק

שלמה קרעי: יש עתיד מגנים על שוברים שתיקה

שלמה קרעי:  תתביישו

שלמה קרעי:  תתביישו

שלמה קרעי:  לא פלא שחיילי צה"ל לא נתנו לכם קולות

שלמה קרעי:  אתה מגן על שוברים שתיקה

שלמה קרעי:  תתבייש

שלמה קרעי:  על מי אתם מגנים? אלה החברים שלכם

שלמה קרעי:  בושה וחרפה

ולדימיר בליאק: אל תצעק כאן

ולדימיר בליאק:  אל תצעק

יוראי להב-הרצנו: אל תצעק כאן

אבנר גבריהו: היושב ראש, אני יכול בבקשה לסיים את דבריי?         

ולדימיר בליאק: אל תטיף לנו מוסר

חנוך דב מילביצקי: אנחנו נטיף לכם מוסר

שלמה קרעי: יש עתיד מגנים על שוברים שתיקה

שלמה קרעי:  הפרצוף שלכם מתגלה

יוראי להב-הרצנו: די כבר עם הפופוליזם המכוער הזה

חנוך דב מילביצקי: עלוב נפש

מיכל שיר סגמן: אתה לא תכניס מילים לחברי כנסת מ-יש עתיד, עם כל הכבוד

מיכל שיר סגמן:  זה לא יעבוד לך

יוראי להב-הרצנו: אני הובלתי והייתי נגד ארגון שוברים שתיקה באוניברסיטת בן גוריון

יוראי להב-הרצנו:  יחד עם זאת כשאני שומע שהליכוד משתלח, קורא בוגד, עלוב, מה זה הדבר הזה?     

חנוך דב מילביצקי: הוא בוגד

חנוך דב מילביצקי:  הוא עלוב נפש

ולדימיר בליאק: מי שמכשיר את השחיתות נגד חיילי צה"ל

חנוך דב מילביצקי: תתביישו

מתן כהנא: מה להתבייש? הילדים שלנו הם חיילי צה"ל

ולדימיר בליאק: מי אתה שתטיף לנו מוסר?     

יוראי להב-הרצנו: די כבר

יוראי להב-הרצנו:  שמור על כבודה של הכנסת

יוראי להב-הרצנו:  זאת פשוט בושה וחרפה איך שאתה מנהל

שלמה קרעי: חבר הכנסת הרצנו, קריאה שלישית

שלמה קרעי:  החוצה

ולדימיר בליאק: אתה פשוט חרפה

אבנר גבריהו: יש לי חצי דקה אחרונה לסיים את דבריי

ולדימיר בליאק: אין שום סיבה להוציא אותו החוצה

ולדימיר בליאק:  אתה רומס את תקנון הכנסת

גור בליי: אתה לא יכול כל הזמן 

שלמה קרעי: גור, הוא יצא החוצה לחמש דקות

שלמה קרעי:  אני היושב ראש

שלמה קרעי:  זאת הסמכות שלי

שלמה קרעי:  יש בעיה? תרשום בפרוטוקול

שלמה קרעי:  החוצה, חמש דקות

יוראי להב-הרצנו: אבקש לרשום בפרוטוקול

שלמה קרעי: החוצה, חמש דקות

שלמה קרעי:  אתם הופכים את הדיון

יוראי להב-הרצנו: אתה לא יכול לעשות את זה

שלמה קרעי: אתה בקריאה שלישית

מתן כהנא: גם לך יש מגבלות לכוח שלך

מתן כהנא:  אתה לא יכול לעשות מה שאתה רוצה

ולדימיר בליאק: הוא בסחרור

ולדימיר בליאק:  איבד את זה לגמרי

מתן כהנא: עם כל הכבוד, אתה לא יכול לעשות מה שאתה רוצה

שלמה קרעי: אני ניסיתי לעצור את הצעקות והבן אדם לא מפסיק

מתן כהנא: לא

מתן כהנא:  אתה לא יכול לעשות את זה

ולדימיר בליאק: אתה לא ניסית שום דבר

שלמה קרעי: חבר הכנסת בליאק

ולדימיר בליאק: קריאה ראשונה

יוראי להב-הרצנו: אתה דיברת איתי וכשאני עניתי לך אתה קראת לי לקריאה שלישית

יוראי להב-הרצנו:  זה פשוט ביזוי

יוראי להב-הרצנו:  אני מייצג כאן ציבור

יוראי להב-הרצנו:  אני לא יושב כאן בעצמי

שלמה קרעי: חבר הכנסת הרצנו, אתה לא מפסיק לדבר

שלמה קרעי:  תצא החוצה לחמש דקות

יוראי להב-הרצנו: אני לא רוצה לצאת החוצה לחמש דקות

יוראי להב-הרצנו:  ניהלנו שיח וקראת לי קריאה שלישית

שלמה קרעי: לא ניהלנו שום שיח

יוראי להב-הרצנו: בוודאי

יוראי להב-הרצנו:  תסתכל בפרוטוקול

שלמה קרעי: לא ניהלנו שיח

שלמה קרעי:  אתה ניהלת כאן שיח צעקות

שלמה קרעי:  צא לחמש דקות

רם בן ברק: האם הוא קיבל שלוש קריאות?     

שלמה קרעי: כן

שלמה קרעי:  הוא קיבל

שלמה קרעי:  הוא קיבל שלוש קריאות

שלמה קרעי:  תצא החוצה לחמש דקות

שלמה קרעי:  תחזור עוד חמש דקות ותגיד מה שאתה רוצה

יוראי להב-הרצנו: אני אתקשר ליועמ"ש הכנסת

שלמה קרעי: תתקשר למי שאתה רוצה, רק תצא החוצה כבר

שלמה קרעי:  אתה מפריע לדיון

יוראי להב-הרצנו: בושה וחרפה איך שאתה מתנהג

שלמה קרעי: בושה וחרפה איך שאתה מגן על מי שרוצה לפגוע בחיילי צה"ל

ולדימיר בליאק: לא

ולדימיר בליאק:  בושה וחרפה איך שאתה מנהל את הדיון

מיכל שיר סגמן: אל תכניס לו מילים לפה

שלמה קרעי: חברת הכנסת שיר, את בקריאה שנייה

אבנר גבריהו: אני מבקש את חצי הדקה האחרונה

אבנר גבריהו:  מדהים שאתם לא יכולים לשמוע דעות שאתם לא אוהבים

חנוך דב מילביצקי: כתוב שלמלשינים לא תהיה תקווה

חנוך דב מילביצקי:  עלובי נפש

חנוך דב מילביצקי:  אומללים

רם בן ברק: איפה היית בצבא?     

אבנר גבריהו: בעורב צנחנים

רם בן ברק: בבקשה, הוא היה בעורב צנחנים

שלמה קרעי: רם בן ברק, אתה בקריאה ראשונה

חנוך דב מילביצקי: אז מה אם הוא היה? אז מה אם הוא היה? תראה מה הוא היום

רם בן ברק: תן לו כבוד

חנוך דב מילביצקי: טיפה כבוד אני לא אתן לו

שלמה קרעי: אתה בקריאה שנייה

אבנר גבריהו: אני לא זקוק לכבוד ממך

אבנר גבריהו:  חצי דקה אחרונה

אבנר גבריהו:  אני מסכם

אבנר גבריהו:  אנחנו מדברים על מהפכה וזה הדבר החשוב שאזרחי ישראל צריכים להבין

אבנר גבריהו:  אנחנו מדברים על מהפכה באופן השליטה הישראלית בשטחים ועל הפלשתינים

אבנר גבריהו:  אנחנו מדברים על תהליך של סיפוח השטחים וזה מה שצריך לעלות בצורה ברורה

אבנר גבריהו:  מי שתומך בסיפוח השטחים, שיגיד זאת

אבנר גבריהו:  מי שמפחד מהמשמעויות של העמקת השליטה הצבאית על מיליוני בני אדם שאינם אזרחי מדינת ישראל, צריך להשמיע קול זעקה כנגד העוולה הזאת

שלמה קרעי: תודה רבה

חנוך דב מילביצקי: בתפילת שמונה עשרה כתוב: ולמלשינים אל תהא תקווה וכל המינים כרגע יאבדו וכל אויבי עמך מהרה יכרתו והזדים מהרה תעקר ותשבר ותמגר ותכלם ותשפילם ותכניעם במהרה בימינו

חנוך דב מילביצקי:  ברוך אתה ה' שובר אויבים ומכניע זדים

אבנר גבריהו: כמי שגדל בציבור הדתי לאומי, התפללתי את התפילה הזאת כל בוקר ואני מכיר אותה

שלמה קרעי: אתה לא ברשות דיבור

שמחה רוטמן: אדוני היושב ראש, הצעת החוק, אני בטוח שכשם שארגון שוברים שתיקה שמעל 50 אחוזים מהמימון שלו מגיע ממדינות זרות, לא יודע מה קורה ביהודה ושומרון ומפיץ שקרים לגבי מה שקורה ביהודה ושומרון, הוא גם לא יודע מה כתוב בהצעת החוק

שמחה רוטמן:  בהצעת החוק אין אזכור לא ליהודה ושומרון, לא לשטחים כפי שהוא כינה ואפילו לא למינהל האזרחי

שמחה רוטמן:  הוא פשוט לא קרא את הצעת החוק אבל זה ברור שמי שלא יודע לראות מה קורה אל מול עיניו ומפיץ שקרים לגבי זה ולגבי חיילי צה"ל ביהודה ושומרון, יעשה זאת גם לגבי הצעת החוק

שמחה רוטמן:      מה שכן, אני חושב שהוא כן התייחס להסכם הקואליציוני וכאן אני רק אומר שכל דבר ששוברים שתיקה מבואסים ממנו, משמח אותי עד מאוד

שמחה רוטמן:      יש לי הצעה לסדר כללית ואולי צריך לעשות את זה ככלל לפחות בוועדות שמנוהלות על ידי אנשים שהנושא חשוב להם, שארגון שמעל 50 אחוזים מתקציבו מגיע ממדינות זרות יקבל בשיקול דעת היושב ראש פחות זמן, לא חלילה וחס כדי לפגוע בו אלא כדי להשוות את מצבו כי מדינות זרות יש להן הרי כמה אפיקים להשמיע את קולן

שמחה רוטמן:  הן יכולות דרך משרד החוץ, דרך המחלקה לקשרי חוץ של הכנסת

רם בן ברק: תביאו חוק

שלמה קרעי: חבר הכנסת בן ברק, תן לו להשלים את דבריו

שלמה קרעי:  תן לו לדבר

שלמה קרעי:  תבקש רשות דיבור ותקבל

שמחה רוטמן: יש כל מיני אפיקים בהם מדינות זרות יכולות להשמיע את קולן ואז זה מייצר אי שוויון כאשר אתה מעניק לארגון שמקבל את כל מימונו ממדינות זרות, אתה בעצם מעניק לו קול כפול לעומת ארגון שמקבל מימון רק מישראלים ובאמת מייצג את הציבור בישראל

שמחה רוטמן:  יכול להיות ששווה לחשוב על זה

שמחה רוטמן:  אולי אפילו תיקון בתקנון הכנסת

ולדימיר בליאק: אני רוצה להעיר הערה אדוני

ולדימיר בליאק:  הערה לחבר הכנסת רוטמן

ולדימיר בליאק:  חבר הכנסת רוטמן, אתה מכיר את הארגון ביטחוניסטים?      

שמחה רוטמן: בוודאי

ולדימיר בליאק: אתה מכיר את מקורות המימון שלו?     

שמחה רוטמן: לא מדינות זרות

ולדימיר בליאק: מקורות זרים

שלמה קרעי: חבר הכנסת מתן כהנא, בבקשה

שלמה קרעי:  שלוש דקות לרשותך

מתן כהנא: בוקר טוב

מתן כהנא:  תודה אדוני היושב ראש

מתן כהנא:  בהקשר לדברים שאמרת, שאתמול גם האלופה במילואים אורנה ברביבאי, סגן ראש המוסד רם בן ברק ואנכי פתאום הבנו שההר הבין עכבר, אני רוצה לתקן

מתן כהנא:  אני חושב שכולנו התרשמנו שהדיון אתמול היה ענייני ולא נועד למטרות פיליבסטר ולכשעצמי, כל מה שניסיתי להבין אתמול זה את העניין הזה של הכפיפות מול אחריות

מתן כהנא:       אני חייב לומר שגם אחרי שישנו על זה בלילה, אחרי שהייתה כאן ההקראה, לא נרגעתי

מתן כהנא:  אני לא מכיר שום דרך להיות בעת ובעונה אחת גם אחראי וגם כפוף

מתן כהנא:  כל מי שאי פעם פיקד על חיילים בחיים שלו יודע שאם אתה כפוף למישהו, הוא האחראי

מתן כהנא:  אתה יכול לקבל עצמאות, אתה יכול לקבל אחריות אבל היא תמיד כפופה לאחריות של מי שמעליך ואתה תמיד מדווח לו וזה שמעליך תמיד יכול לקחת ממך את האחריות, להגיד לך לא לעסוק במשהו, לתת לך יותר אחריות רגעית אבל תמיד, תמיד, תמיד זה באחריות של מי שאתה כפוף אליו

מתן כהנא:  כאן החוק מנוסח כך שיש בו במשפט אחד גם את המילה אחריות וגם את המילה כפיפות

מתן כהנא:  הדבר הזה הוא פשוט לא יכול להיות

שלמה קרעי: אבל זה מה שהיה אצל ביטון

רם בן ברק: הוא היה כפוף לשר

שלמה קרעי: גם כאן זה כפוף

רם בן ברק: לא היה לו מטה נפרד, לא היה לו מנכ"ל נפרד, לא היה לו יועץ משפטי נפרד

רם בן ברק:  על מה אתם מדברים?     

שלמה קרעי: חבר הכנסת בן ברק, אני יכול לדבר מילה עם מתן כהנא, ברשותך, בלי שאתה תתפרץ? גם חבר הכנסת ביטון, מעל בימת הכנסת, הוכרזו תחומי האחריות שלו

שלמה קרעי:  נכון?     

מתן כהנא: לא

מתן כהנא:  תחומים שהוא מטפל

שלמה קרעי: הוכרזו תחומי האחריות שלו וזה היה בכפוף לשר

שלמה קרעי:  מה אתם מזדעקים?     

מתן כהנא: תקשיב

מתן כהנא:  זה לא הסיפור כאן

מתן כהנא:  כל מה שביקשתי אתמול משמחה הוא שיסביר את הסיפור הזה של כפיפות ואחריות והוא לא הסביר את זה

שמחה רוטמן: לא נכון

מתן כהנא: שמחה, אתה יודע מה? אני מתנצל

מתן כהנא:  הוא הסביר את זה לא בצורה שאני הצלחתי להבין

מתן כהנא:  בסדר?     

שמחה רוטמן: זה יכול להיות

מתן כהנא: לא באתי בקטע של להתריס

מתן כהנא:  יהיה שר נוסף במשרד הביטחון, אנחנו מבינים את זה אבל את הנושא הזה של כפיפות ואחריות צריכים להסדיר וכרגע נראה שזה הולך שם למבולקה

מתן כהנא:  כאשר אנחנו מדברים על משרד הביטחון, הדבר הזה באמת יעלה בחיי אדם, בחיים של מתיישבים, בחיים של חיילים, וזה דבר שהוא פשוט מסוכן כי אי אפשר להיות בעת ובעונה אחת גם כפוף וגם אחראי

מתן כהנא:       אדוני היושב ראש, שלא יצטייר כאן מצב שאנחנו פתאום הבנו שההר הוליד עכבר

מתן כהנא:  זה ממש לא הסיפור, לפחות לא כרגע

מתן כהנא:  לא הצלחנו להבין את זה

גור בליי: צריך לחדד בהמשך לדיון אתמול שזה נכון שהנוסח, גם הקודם שעבר בכנסת ה-23 וגם הנוכחי, מדובר על זה שהשר הנוסף יהיה אחראי והוא יהיה בכפוף

גור בליי:  זה באמת לא השתנה

גור בליי:  מה שכן השתנה כאן, לפחות לפי דברי ההסבר, זאת הכוונה שזה יחול על הצבא

גור בליי:  אז נוספת המורכבות של חוק יסוד הצבא

שמחה רוטמן: לא, זה גם לא השתנה

שמחה רוטמן:  סליחה

גור בליי: מה זה השתנה? בדברי ההסבר מובהר שזו הכוונה

שמחה רוטמן: סליחה

שמחה רוטמן:  מובהר שהכוונה – מאחר ודברי ההסבר, בניגוד לדברי ההסבר שנכתבו להצעת החוק הטרומית - שהוצעה ולדעתי המציע הראשי היה איתן גינזבורג - ושנכתבו מאוד מאוד בחופזה, כאן היה קצת יותר זמן, היה דיון ואפשר היה לחשוב על דברי ההסבר קצת יותר לעומק, אולי אפילו טיפה יותר לעומק מדברי ההסבר שהיו אז בהצעת החוק הממשלתית שגם הם היו מאוד מאוד צרים וקצרים

שמחה רוטמן:  הובהר לנו – וגם היה בעבר, וגם הובהר לנו מבירור שנעשה לפני חתימת ההסכם הקואליציוני - שהסיבה לייצר את אותו שר במשרד וכפיפות ולא להעביר את תחום הפעילות החוצה מחוץ למשרד היא נכונה בכל משרד מטעמים ארגוניים אבל במשרד הביטחון היא נכונה גם מטעמי חוק יסוד: הצבא

שמחה רוטמן:  זה נאמר במפורש ועל השולחן

שמחה רוטמן:      אני אומר שוב שאנשים שדואגים לחיי אדם – ואני באמת מקבל בכנות את אמירתו של חבר הכנסת מתן כהנא על הדאגה שלו מהבוקה והמבולקה ואחריות לחיי אדם – עם כל הכבוד למינהל האזרחי ולמתפ"ש, ויש לי המון כבוד, אני חושב שפיקוד העורף והאחריות שלו על המוכנות האזרחית של העורף, זה משליך על המון חיי אדם לא פחות ושם נאמר מלבד עניין הפעלת הכוח, הדבר הזה עבר לשר ביטון

גלעד קריב: לפיקוד העורף היה ייעוץ משפטי נפרד? היה מנכ"ל נפרד?     

שמחה רוטמן: ייעוץ משפטי נפרד, אני בדקתי לאורך ולרוחב את הצעת החוק ואפילו את דברי ההסבר והמילה ייעוץ משפטי אפילו לא רמוזה שם

גלעד קריב: תפסיקו להיתמם

רם בן ברק: אבל זה כתוב בהסכם הקואליציוני

רם בן ברק:  זה כפוף להסכם הקואליציוני

גלעד קריב: תפסיקו להיתמם? למה אתם משקרים לכולם?      

שמחה רוטמן: אני מבקש חוות דעת של היועץ המשפטי של הוועדה

גלעד קריב: למה אתם משקרים לציבור?     

שמחה רוטמן: היושב ראש, נראה לי שיש שחלק מחברי הכנסת, אולי הם היו בקואליציה והם לא זוכרים איך זה עובד

שמחה רוטמן:  יש דרך להתנגד להצעת חוק שנקראת להצביע נגדה

שמחה רוטמן:  למיטב ידיעתי, אם אני טועה בתקנון, בבקשה תקנו אותי

שמחה רוטמן:  ויש דרך להתנגד להסכם קואליציוני ולהשבעת ממשלה שזה נקרא לא להביע אמון בממשלה

שמחה רוטמן:  מי שמתנגד להסכם הקואליציוני שנחתם בין הציונות הדתית לבין הליכוד או לשאר ההסכמים הקואליציוניים שייחתמו, הדרך הפתוחה בפניו היא לא להביע אמון בממשלה

שמחה רוטמן:  מי שמתנגד להצעת החוק על בסיס תוכנה, או סתם התנגדות פוליטית כמו שאני שומע עכשיו, יכול לא להצביע בעד החוק

שמחה רוטמן:  אלן תערבבו בין שני הדברים

גלעד קריב: לא לערבב בין הצעת החוק הזאת לבין ההסכם הקואליציוני, אז למה כל כך מהר לעשות את זה? שמחה, אתה הרי אדם אמין

גלעד קריב:  אני אומר באמת, לא בציניות

גלעד קריב:  אתה כל כך אמין שאני לא מסכים ל-99 אחוזים מהדעות שאתה משמיע כי אתה אומר את מה שאתה מתכוון

גלעד קריב:  נכון?     

שמחה רוטמן: ברור

גלעד קריב: אם אתה כל כך אמין ואין קשר בין הצעת החוק הזאת לבין ההסכם הקואליציוני - - -     

שמחה רוטמן: לא אמרתי שאין קשר בין הצעת החוק לבין ההסכם הקואליציוני

שמחה רוטמן:  זה לא מה שאמרתי

שמחה רוטמן:  גלעד

שמחה רוטמן:  אתה לא הבנת את דבריי

שמחה רוטמן:  סליחה

שמחה רוטמן:  אני אבהיר

גלעד קריב: הטקטיקה של ההתנגדות

שמחה רוטמן: בדיוק

גלעד קריב: יש לי הצעה

גלעד קריב:  אתה כחבר קואליציה מתוכנן, יש אפילו שמועות שתשב בקרוב על כיסאו של חבר הכנסת קרעי ואני לא מדבר על המליאה אלא כאן

שמחה רוטמן: אני מתכנן לשבת על כיסאך

גלעד קריב: לא

גלעד קריב:  זה כבר לא כיסאי

גלעד קריב:  בניגוד לטענות של חבר הכנסת קרעי, אני לא חושב שאני יושב ראש הוועדה

שמחה רוטמן: גם אני

גלעד קריב: אם הייתי יושב ראש הוועדה, הייתי מנהל אותה בממלכתיות, כפי שעשיתי שנה וחצי

גלעד קריב:  כפי שאתה יודע, בשנה וחצי שניהלתי את הוועדה הוצאו שני חברי כנסת

גלעד קריב:  פעמיים הוצאו חברי כנסת במשך כל השנה וחצי

גלעד קריב:  אם כן, אני לא יושב ראש הוועדה אבל עם כל הכבוד לך, אתה לא יכול לומר לנו איך להתנגד למהלכים המסוכנים

שמחה רוטמן: לא, הכול בסדר

שמחה רוטמן:  פרסתי בפניכם את האופציות

גלעד קריב: אתם טובים בהרבה מאוד דברים, אתם טובים בלנצח בבחירות, אתם רעים מאוד בהסוואת כוונותיכם

גלעד קריב:  אתם לא טובים בהסוואה

שמחה רוטמן: אנחנו לא מנסים

שלמה קרעי:  כי אנחנו לא סמויים ולא שקרנים

גלעד קריב: בסדר גמור

גלעד קריב:  יפה מאוד

שמחה רוטמן: אנחנו אפילו לא מנסים

גלעד קריב: מר קרעי, זה לא נכון

גלעד קריב:  לאורך כל היומיים האחרונים הדבר המרכזי שאתם מנסים לעשות זה להסוות

גלעד קריב:  כן

גלעד קריב:  אתם מביאים לכאן חוק דרעי ואומרים שזה לא קשור בדרעי

שלמה קרעי: לא אמרנו שזה לא קשור

שלמה קרעי:  אמרנו שזה לא קשור רק בדרעי

גלעד קריב: אתם מביאים לכאן חוק סמוטריץ', אתם אומרים שזה לא קשור בסמוטריץ'

גלעד קריב:  אתם מביאים חוק בן גביר ואומרים שזה לא קשור בבן גביר

שמחה רוטמן: החוק לא קשור בסמטוריץ'

גלעד קריב: נראה לי שחבר הכנסת סמוטריץ' פחות מוטרד איך אני הוגה את שמו

שמחה רוטמן: הוא מתקן בעקביות

שמחה רוטמן:  אתה לא שם לב במליאה

שמחה רוטמן:  סמוטריץ', בחולם

גלעד קריב: אני אשתדל לזכור להבא

גלעד קריב:  תפסיקו, באמת

גלעד קריב:  החוק הזה הוא חוק סמוטריץ' בדיוק כמו שהחלק השני שלו הוא חוק דרעי

גלעד קריב:  החוקים הללו הם חוקים שאתם מחוקקים בחופזה רק מכיוון שהם באים לתמוך בהסכמים קואליציוניים

גלעד קריב:  בניגוד לחוק דרעי, חוק הביזיון והקלון, שלפחות יש הלימה בין הכוונות לבין המילים

גלעד קריב:  תודה חבר הכנסת קרעי שאתה מאפשר לו קריאת ביניים ארוכה

שלמה קרעי: למדתי ממך

גלעד קריב: אני שמח

גלעד קריב:      כאן, בניגוד לחוק דרעי שלפחות יש הלימה בין הכוונות שלכם לבין לשונו של החוק, כאן אתם פשוט עושים פשע כפול

גלעד קריב:  לא רק שאתם מביאים אותנו לתוצאה מאוד מאוד מטרידה אלא אתם גם הולכים באמת, בפעם הראשונה, מתקנים כאן חוק יסוד שרשום עליו שאתם לא מתכוונים למלא אותו

גלעד קריב:  למה? מכיוון שחתמתם לפני חוק היסוד על הסכם קואליציוני שבו כתוב במפורש שבפועל לא תהיה כפיפות של השר הנוסף לשר הביטחון

גלעד קריב:  כתוב שחור על גבי לבן

גלעד קריב:  אתם מתכוונים שאם כבר, הוא יהיה כפוף פה ושם לראש הממשלה ולמול שר הביטחון הוא רק יצטרך בתיאום

גלעד קריב:  זאת אומרת שברמה הפוליטית – וזה יהיה התנאי למינויו של יואב גלנט לשר הביטחון - יואב גלנט יקבל את תיק הביטחון מידי ראש הממשלה הבא נתניהו רק בתנאי שבפועל הוא מבין שסמוטריץ' לא כפוף אליו

גלעד קריב:  אז אתם גם מתקנים חוק יסוד כשברור מלכתחילה שאתם מתכוונים לא ליישם אותו? אז מה אתם מספרים לנו כאן פלפולים על ההגדרה המילונית של המילה כפיפות? כל המעשה כאן הוא מעשה רמיה שנועד לקדם סיפוח בפועל, שעתיד לסכן את חיילי צה"ל ומפקדיו

גלעד קריב:  פשוט חרפה

מתן כהנא: אני מבקש חצי דקה לסיים את דבריי

מתן כהנא:  אדוני היושב ראש, אני אשתמש במילותיך שלך

מתן כהנא:  אני חושב שאתם מנסים לייצר כאן אנדרוגינוס של ערבוב של סמכות ואחריות, של אחריות וכפיפות, והדבר הזה, כאשר מתעסקים בביטחון מדינת ישראל, יגרום להרבה שפיכות דמים של אזרחים יהודים וחיילים ישראלים וזאת פשוט סכנת נפשות

שלמה קרעי: כמו שקרה בתקופתו של השר ביטון שגם היה ערבוב כזה של אחריות וכפיפות

מתן כהנא: אדוני היושב ראש, אתה יודע שזה לא נכן

מתן כהנא:  שם זה היה מאוד ברור

שלמה קרעי: אתה יודע שזה לא נכון

שלמה קרעי:  כרגע היועץ המשפטי אמר לך

מתן כהנא: שם זה היה מאוד ברור שמיכאל ביטון הוא עובד באופן מוחלט תחת שר הביטחון

שלמה קרעי: איך היה ברור? החוק היה אותו חוק

מתן כהנא: בלי מטה נפרד, בלי מנכ"ל נפרד, בלי יועץ משפטי נפרד

מתן כהנא:  הוא עבד באופן מוחלט תחת שר הביטחון

מתן כהנא:  שר הביטחון היה יכול להגיד לו שעכשיו תעשה, עכשיו לא תעשה, עכשיו תעצור, עכשיו תיסע קדימה

מתן כהנא:  מה שאתם מציעים כאן זה פשוט שר נוסף עם עצמאות מוחלטת ולא ברור מי אחראי ומי כפוף למי

חנוך דב מילביצקי: אם אני זוכר נכון, מתן, שמענו ביחד את שאמר לנו אתמול הייעוץ המשפטי שלא יכול שיהיה לו ייעוץ משפטי נפרד

מתן כהנא: אבל יש לו

מתן כהנא:  תקרא את ההסכם הקואליציוני

שלמה קרעי: תודה

שלמה קרעי:  שי גליק, מנכ"ל בצלמו

שי גליק: בוקר טוב לכולם

שי גליק:  אני אתמול קיבלתי תשובה מלשכת פרקליט המדינה

שי גליק:  היה כאן לפני חצי שנה עם רם בן ברק סיפור

שי גליק:  זוכר? יש קבוצה של אנרכיסטים שבאופן קבוע באים לחוות של יהודים בבקעת הירדן והורסים את החוות

שי גליק:  הם מצלמים את עצמם, מתעדים ומפרסמים את זה

שי גליק:  הם אומרים: אנחנו הזקנו

שי גליק:  לא צריך כאן שום דבר, רק לבוא ולעצור אותם

שי גליק:  לפני חצי שנה – רם בן ברק זוכר - הגיע לכאן אותו פעיל שעשה את זה

שי גליק:  הגיע לוועדה ואמר פה בוועדה: אני גאה בזה שאני עושה את זה ואני אמשיך לעשות את זה

שי גליק:  כך הוא אמר בוועדה לעיני כל

שי גליק:  הכול מצולם והכול מתועד

שי גליק:  משטרת ישראל, הפרקליטות והמינהל האזרחי מחליטים לא להתערב

שי גליק:  למה? אין עניין לציבור

שי גליק:  יש כאן ציבור של תושבי יהודה ושומרון שהם סוג ב'

שי גליק:  לא היה קורה דבר כזה בעולם שאנשים באים לבית של מישהו, הורסים לו אותו, מצלמים את עצמם פעם אחר פעם אחר פעם, באים לכנסת ואומרים את זה, אומרים: אנחנו הורסים לבן אדם ואנחנו נמשיך להרוס לו ואף אחד לא מוכן להתערב

שי גליק:  יש שם שטח הפקר

שי גליק:      בצלאל סמוטריץ' שאמור להיות השר, הוא זה שפנה כמה פעמים לפרקליטות בקשר לזה וגם אותו נפנפו

שי גליק:       יש כאן שאלה והיא האם סוף סוף יהיה לאזרחי ישראל, כולם, שוויון זכויות מלא, גם לתושבי יהודה ושומרון, גם לתושבי רהט, לכל אזרח במדינת ישראל שזכאי לביטחון מלא, ביטחון אישי, זכות ייצוג וזאת השאלה שעומדת על הפרק

שי גליק:  אף אחד לא ייתן לתושבי יהודה ושומרון עוד דברים, אל תדאגו

שי גליק:  הם מספיק מופלים

שי גליק:  זורקים עליהם אבנים ובקת"בים

שי גליק:  אני עצמי עברתי אישית ביהודה ושומרון שלושה פיגועים

שי גליק:  הם מופלים כל הזמן

שי גליק:  אף אחד לא מדבר על כך שיחקו להם מחר תופינים

שי גליק:  זה בסדר

שי גליק:  סמוטריץ' לא יחלק להם תופינים

שי גליק:  הוא בסך הכול ייתן להם את הביטחון שמגיע להם

שי גליק:  כל חבר כנסת כאן יודע, כל אחד כאן יודע שאם הוא נוסע ליהודה ושומרון, הוא מקבל אבטחה מקצין הכנסת

שי גליק:  רם בן ברק, אתה היית בחברון, אתה זוכר כמה אבטחה הייתה עליך, נכון? למה?     

קריאה: לא בשומרון

שי גליק: בשומרון, אם הוא מבקש, הוא מקבל

שי גליק:  הוא לא חייב

רם בן ברק: כמו שאתה יודע אני ויתרתי על האבטחה שלי

שי גליק: בסדר

שי גליק:  אתה לא צריך

רם בן ברק: כשנכנסתי לתפקיד ויתרתי על האבטחה שלי, על המאבטחים, על הרכב ועל הכול ומאז אני לא מאובטח

שי גליק: נכון, זה בסדר גמור אבל המצב הביטחוני ביהודה ושומרון הוא מצב קשה מאוד

שי גליק:  אני מזמין את גלעד קריב לבקר

רם בן ברק: אני יכול לשאול אותך שאלה? תראה, שר הביטחון המיועד הולך להיות שר מהליכוד

רם בן ברק:  הממשלה היא ממשלה ימנית מלא על מלא

רם בן ברק:  השר לביטחון פנים הוא מהימין

רם בן ברק:  תעשו מה שאתם רוצים

רם בן ברק:  תעצרו, תפסיקו, מה זה קשור לעוד שר במשרד הביטחון? מה הקשר?     לצערי הרב אתה צודק בעניין הזה שלא עוצרים אבל גם לא עוצרים את הצד השני שזורק אבנים ואתה יודע את זה בדיוק כמוני

רם בן ברק:  גם את החברים שלך לא עוצרים

רם בן ברק:  לכן צריך לעצור גם את אלה וגם את אלה

רם בן ברק:  תעצרו

רם בן ברק:  אין בעיה, תעצרו, תשלטו, השרים הם מהליכוד, מהימין, זאת ממשלת ימין מלא על מלא, הכי מלא שיכול להיות מלא, אז בבקשה, למה צריך עוד שר? מה הקשר? אתה סומך רק על סמוטריץ' ואתה לא סומך על שר הביטחון גלנט?     

שי גליק: לא

שי גליק:  אני סומך על כולם

שי גליק:  אני אתן לך עוד דוגמה, בסיפור שלך

שי גליק:  אתה ליווית את המאבק להנגשת מערת המכפלה שעד היום היא לא נגישה

רם בן ברק: אני דאגתי שהיא תהיה נגישה

רם בן ברק:  נכון?     

שי גליק: הכול נכון

שי גליק:  מערת המכפלה הייתה לא נגישה לפני ביבי

גלעד קריב: מאז שנתניהו שחרר את מערת המכפלה ב-1967, שנייה אחרי שהוא הקים את המדינה במלחמתו ההרואית מול הכלניות, הבריטים, הוא נח מהקרבות, אז לא היה לו זמן לטפל בזה

שי גליק: מי שיודע, נושא הנגשת מערת המכפלה כבר שש שנים על הפרק

רם בן ברק: יושב ראש ועדת החוץ והביטחון היחיד שדאג להנגיש את מערת המכפלה היה השמאלן רם בן ברק

שי גליק: אף פעם לא אמרתי שאתה שמאלן

שי גליק:  אגב, עד היום המקום לא נגיש

שי גליק:  למה? אל"ף, כי אתה כבר לא יושב ראש ועדת החוץ והביטחון אבל כי מי שניהל את התכלול של האירוע הזה זה המינהל האזרחי

שי גליק:  החוק מחייב הנגשת מבני ציבור

רם בן ברק: תספחו

רם בן ברק:  אתם עכשיו בשלטון

רם בן ברק:  תספחו

שי גליק: רגע

שי גליק:  לפי הסיפוח

שי גליק:  החוק מחייב הנגשת מבני ציבור

שי גליק:  אני פניתי לנציבות שוויון לאנשים עם מוגבלות

גלעד קריב: כמו שמשרד הדתות טיפל במירון, משרד הדתות אחרי הסיפוח יטפל במערת המכפלה

שי גליק: אני רוצה שגם מירון יונגש ואתה יודע את זה

שי גליק:  אני פניתי לנציבות שוויון זכויות לאנשים עם מוגבלות וביקשתי שינגישו את מערת המכפלה

שי גליק:  אמרו לי שזה לא בסמכות שלהם, זה המינהל האזרחי, זה אקס טריטוריה

שי גליק:  אני לא רוצה שאף מבנה ציבור יהיה אקס טריטוריה

רם בן ברק: אז תספחו את יהודה ושומרון

רם בן ברק:  הרי אי אפשר לעשות חצי

רם בן ברק:  תספחו

שי גליק: אני לא פוליטי

שי גליק:  אני בעד זכויות אדם

רם בן ברק: אתה בסדר

רם בן ברק:  אתה לא פוליטי בכלל

רם בן ברק:  אתה א-פוליטי

גלעד קריב: דוקטור מחג'נה כבר חזר לעבודה בהדסה? אחרי חוות הדעת שלך

גלעד קריב:  אחרי שהעללת עליו

גלעד קריב:  הוא עדיין לא עובד

רם בן ברק: תספחו את יהודה ושומרון

שלמה קרעי: גאולתה של ישראל באה קמעא קמעא

בועז ביסמוט: אם אפשר לענות לרם

בועז ביסמוט:  אתה ארבע פעמים על החלת הריבונות

בועז ביסמוט:  זה היה יכול להיעשות אלמלא טרפוד של המחנה שלך

רם בן ברק: אני נגד

רם בן ברק:  אני נגד הסיפוח

רם בן ברק:  זה דבר אידיוטי אבל עכשיו יש ממשלת ימין מלא על מלא

בועז ביסמוט: עובדות

בועז ביסמוט:  רק עובדות

בועז ביסמוט:  החלת ריבונות, באמת הימין ניסה לעשות והוא כמעט הצליח ב-2020, אלמלא מהמחנה שלך באו שניים וטרפדו את זה ואתה יודע את זה טוב ממני

רם בן ברק: מי שהתנגד לתוכנית היה הימין

בועז ביסמוט: עובדות

בועז ביסמוט:  לפני שאתה מתריס, אז עובדות

רם בן ברק: העובדה היא שמי שהתנגד לתוכנית טרמפ - אני הייתי בעד תוכנית טרמפ - לא היה המחנה שלי

רם בן ברק:  אני תמכתי בתוכנית טרמפ

בועז ביסמוט: שניים מהמחנה שלך טרפדו את זה ואתה יודע את זה

רם בן ברק: בסדר

רם בן ברק:  אני תמכתי בתוכנית טרמפ

רם בן ברק:  אני חושב שכל פתרון מהימין או מהשמאל הוא פתרון

שלמה קרעי: חברת הכנסת שיר, אני רוצה לאפשר לנציגי משרד המשפטים לדבר לפניך

שלמה קרעי:  את ממהרת?     

מיכל שיר סגמן: לא אבל תן לי לדבר

שלמה קרעי: במיוחד בשבילך חיזקנו את השולחן שאת יושבת

מיכל שיר סגמן: תודה

מיכל שיר סגמן:  אני מודה לך מאוד

שמחה רוטמן: אגב, גם היא התנגדה לתוכנית טרמפ אבל מסיבות אחרות

מיכל שיר סגמן: אני עכשיו אסביר למה אני חושבת שהערת הביניים של בועז היא פשוט לא נכונה

גלעד קריב: נציג הציונות הדתית תומך במדינה פלשתינית

גלעד קריב:  תכנית טרמפ כללה מדינה פלשתינית

מיכל שיר סגמן: אני ישבתי פיזית ליד נתניהו כשהוא עשה את זה

חנוך דב מילביצקי: גלעד, לא תהיה מדינה פלשתינית

חנוך דב מילביצקי:  לא תהיה

גלעד קריב: אז אתם לא תומכים בתוכנית טרמפ

חנוך דב מילביצקי: לא תהיה

חנוך דב מילביצקי:  לא תהיה

חנוך דב מילביצקי:  מדינה פלשתינית לא תהיה

חנוך דב מילביצקי:  הגיע הזמן להישיר מבט ולהגיד את זה

גלעד קריב: נכון כי אתם מעדיפים מדינה דו לאומית

חנוך דב מילביצקי: לא תהיה מדינה פלשתינית

חנוך דב מילביצקי:  ההזיה והאספמיה הזאת לא תהיה

גלעד קריב: הרצל בבזל ייסד את מדינת היהודים ואתם בבלפור ייסדתם את המדינה הדו לאומית

שלמה קרעי: אתם מפריעים לחברת הכנסת שיר לומר את דבריה

מיכל שיר סגמן: בוקר טוב

מיכל שיר סגמן:  אני חושבת שיש משהו שלא נתנו עליו מספיק את הדעת בכל הדיונים לרבות בוועדה הזאת

מיכל שיר סגמן:  אנחנו זורקים את זה לחלל האוויר אבל אני באמת חושבת שנדרשת בדיקה קצת יותר לעומק

מיכל שיר סגמן:  אני חושבת שיש כאן מקרה חמור של כנראה סחיטה באיומים

מיכל שיר סגמן:  כנראה שיש כאן סחיטה באיומים של ראש ממשלה

מיכל שיר סגמן:  אנחנו מבינים שאין לו ברירה, אני באמת מבינה שכנראה אין לו ברירה, הוא נמצא עם הגב לקיר, הוא מואשם, הוא יודע שאין לו ברירה, לא תהיה לו ממשלה והוא ייאלץ ללכת שוב לבחירות ואחרי שהציבור רואה את הממשלה שהוא מנסה להקים, כנראה שהוא גם לא יצליח ובזה זה ייגמר

מיכל שיר סגמן:  עם הגב לקיר, הוא באמת נמצא באיזושהי עמדה מאוד מאוד לא נוחה בה הוא נסחט

מיכל שיר סגמן:  איך אנחנו יודעים שהוא נסחט? מכמה סיבות ומכמה טיעונים

מיכל שיר סגמן:      קודם כל, יש כאן ארבעה חוקים באמת לא אידיאולוגיים

מיכל שיר סגמן:  אם הייתה פה אידיאולוגיה, הייתי אומרת בסדר, מנסים לשים את הקרקע על מנת שרצון הציבור יבוא לידי ביטוי, אז יש איזושהי חקיקה שמקדמת את אותה אידיאולוגיה

מיכל שיר סגמן:  אבל בחוק הראשון מדובר בכלל על חוק שמכשיר עבריין מורשע לכהן כשר

מיכל שיר סגמן:  כלומר, כנראה שהחוק אינו שווה בין כל אזרחי ישראל

מיכל שיר סגמן:  מי שרוצה להיות שר וסוחט את ראש הממשלה, משנים את החקיקה עבורו

מיכל שיר סגמן:  בסך הכול הגיוני

מיכל שיר סגמן:  כלומר, אין לזה ביסוס אידיאולוגי כי להכשיר עבריין זה לא ביסוס אידיאולוגי ואין לזה קשר לא לימין, לא על מלא ולא על חלקי

מיכל שיר סגמן:       אחר כך להפוך את ישראל למדינת משטרה הלכה למעשה, שזה תיקון חוק שנתניהו התנגד לו כל השנים

מיכל שיר סגמן:  ברור שסוחטים אותו, שוב, לפני הרכבת ממשלה

מיכל שיר סגמן:  אומרים לו, חמוד, אם אתה לא תכשיר עבריין ולא תהפוך את מדינת ישראל למדינת משטרה, אתה לא תהיה ראש ממשלה

מיכל שיר סגמן:  זאת סחיטה ואיומים

מיכל שיר סגמן:      הדבר השלישי

מיכל שיר סגמן:  אנחנו הרי יודעים שהוא הופך להיות ראש על ממשלה על הנייר, זה לא רק שהוא מפרק את משרדי הממשלה אלא הוא גם מפרק את הסמכויות שלו עצמו כאשר סמוטריץ' הופך להיות ראש ממשלה ביהודה ושומרון

מיכל שיר סגמן:  בן גביר יותר חזק מנתניהו בשלב הזה

שלמה קרעי: יש לך עוד חצי דקה

רם בן ברק: ביבי חלש

רם בן ברק:  הוא פעם היה חזק

רם בן ברק:  הוא חזק רק בתוך הליכוד

רם בן ברק:  מחוץ מזה הוא כלום

מיכל שיר סגמן: גם אידיאולוגית זה לא משרת אותו

מיכל שיר סגמן:  למה? אני מנסה להבין

מיכל שיר סגמן:  הרי שנים נתניהו היה במדיניות של העלמת עין מתוכנית סלאם פיאד, ראש הממשלה הפלשתיני, שאמר שהפלשתינים בעצם גולשים משטחי B לשטחי C ובעצם משתלטים

מיכל שיר סגמן:  באמת מדיניות של העלמת עין

מיכל שיר סגמן:  נאום שתי מדינות, תוכנית טרמפ שמוסרת הלכה למעשה שטחים ריבוניים של מדינת ישראל – אני לא מדברת על יהודה ושומרון - כאשר תושבי ערד לא יודעים שנתניהו תכנן לתת קילומטר מחלון ביתם להפוך את מדבר יהודה למדינה פלשתינית

מיכל שיר סגמן:  אנחנו מבינים שאידיאולוגיה אין בזה, אז למה להעביר ארבעה חוקים לפני הרכבת הממשלה? זה מקרה חמור של סחיטה באיומים

מיכל שיר סגמן:  לא סוחטים אותו אלא סוחטים את אזרחי מדינת ישראל ואני חושבת שמן הראוי לתת על הדעת, כאן זה עניין באמת אזרחי ואני חושבת שצריך כאן טיפול אמיתי, לברר ולהגיע לשורש העניין כי סוחטים כאן את אזרחי מדינת ישראל ולא רק את נתניהו החלש

שלמה קרעי: תודה חברת הכנסת שיר

שלמה קרעי:  סוחטים כאן את הלימון החמוץ שאכלתם לארוחת בוקר

אוריאל בוסו: לא יאומן

אוריאל בוסו:  אין להם שום מודעות

אוריאל בוסו:  מה הם עשו כאן שנה וחצי, איך הם סחטו את הממשלה בשישה מנדטים

מיכל שיר סגמן: למה להעביר לפני הרכבת הממשלה? אין בזה אידיאולוגיה

מיכל שיר סגמן:  הייתם מעבירים את זה אחרי הרכבת הממשלה

אוריאל בוסו: איך מנסור עבאס סחט אותם

אוריאל בוסו:  איך הם עבדו על הציבור

אוריאל בוסו:  אין לכם בושה

אוריאל בוסו:  זה רק מראה כמה עזות יש לכם

אוריאל בוסו:  כאילו באתם מהירח

מיכל שיר סגמן: בוזו, עזוב

אוריאל בוסו: זה רק מראה כמה שמאלנית נהיית

אוריאל בוסו:  איך שעברת שלוש מפלגות ועכשיו את השמאל

אוריאל בוסו:  פשוט לא יאומן

מיכל שיר סגמן: מה זה משנה? זה לא טיעון אמיתי

אוריאל בוסו: זה מראה איך שעברת קבוצה אידיאולוגית

מיכל שיר סגמן: אני שואלת כאן שאלה אמיתית

אוריאל בוסו: איזו סחיטה? אתם הקמתם ממשלה בסחיטה

מיכל שיר סגמן: אני באמת שואלת שאלה אמיתית

אוריאל בוסו: קצת תורידו את הראש ותאמרו עווינו, חטאנו, פשענו, להקים ממשלה עם - - -     

מיכל שיר סגמן: למה זה קורה לפני הקמת ממשלה? תענה עניינית

שלמה קרעי: תודה חברת הכנסת שיר

שלמה קרעי:  אנחנו סוחטים את הלימון החמוץ שאתם אוכלים לארוחת בוקר

מיכל שיר סגמן: גם זה לא טיעון ענייני

שלמה קרעי: לא אמרתי שזה ענייני, כמו כל הטיעונים שלך שהם לא ענייניים

מיכל שיר סגמן: אני שאלתי שאלות אמיתיות ואתם לא מסוגלים לענות עליהן כי אתם נסחטים באמת וזה קורה על חשבון הציבור

מיכל שיר סגמן:  זה לא שנתניהו החלש נסחט אלא אזרחי ישראל נסחטים

שלמה קרעי: תודה

שלמה קרעי:  חבר הכנסת הרצנו, רשות הדיבור שלך

יוראי להב-הרצנו: תודה רבה

יוראי להב-הרצנו:  לפנינו מקרה מוזר של דוקטור קרעי ומיסטר שלמה

יוראי להב-הרצנו:      אנחנו עוסקים בשני חוקים פרסונליים, שהם פרסונליים לחלוטין

יוראי להב-הרצנו:  שני חוקי יסוד שהם פרסונליים לחלוטין

יוראי להב-הרצנו:  אחד הוא חוק דרעי שכאשר מדברים עליו, אין לו שום קשר לדרעי, והשני הוא חוק סמוטריץ' אבל כאשר מדברים עליו אין לו כל קשר לסמוטריץ' ואין לו שום קשר למשרד הביטחון

יוראי להב-הרצנו:  כך מתנהלים כאן הדיונים

יוראי להב-הרצנו:  אתם אומרים שאתם ימין חזק חזק, שאתם הולכים למשול חזק חזק, אבל כשאתם מביאים שחור על גבי לבן את החוקים הפרסונליים שלכם לכנסת, כשאתם מבקשים לעשות שינויים דרמטיים במושכלות היסוד, בחוקי היסוד של מדינת ישראל – אין שום התייחסות עניינית

יוראי להב-הרצנו:      אתמול כמעט באישון לילה ניהלנו כאן דיון על האופן שבו יפוצל ויפורק משרד הביטחון לשלושה חלקים

יוראי להב-הרצנו:  יועבר יחידות מבצעיות שמשרתים בהם קצינים וחיילים, יועברו לפיקוד של שר אזרחי במדינת ישראל שהוא בתוך משרד הביטחון אבל בפועל הוא לא יהיה כפוף, אבל הוא כן כפוף, בחוק היסוד

יוראי להב-הרצנו:  עושים כאן ערבוביה

יוראי להב-הרצנו:  אתם משקרים את הציבור

יוראי להב-הרצנו:  מילא אתם לא סופרים אותנו, אבל למה אתם חושבים שהציבור מטומטם? הציבור צופה בוועדות ומבין

יוסף טייב: לא הבנתי

יוסף טייב:  מה זה יהיה כפוף אבל לא יהיה כפוף? בחוק כתוב שהוא יהיה כתוב? קראת את החוק?     

יוראי להב-הרצנו: קראתי

יוסף טייב: תסתכל בסעיף 2 לחוק, בו כתוב "בכפוף לשר הביטחון"

יוראי להב-הרצנו: חבר הכנסת טייב, אני ישבתי כאן שעות ארוכות

יוסף טייב: אני לא יודע לפי ההסכם הקואליציוני

יוסף טייב:  אני כאן בוועדה לא מעביר הסכמים קואליציוניים

יוסף טייב:  אני מעביר חוק

יוסף טייב:  אני מסתכל בחוק

יוראי להב-הרצנו: זה בדיוק הדיסוננס שאני מדבר עליו, חבר הכנסת טייב

יוראי להב-הרצנו:  מצד אחד אנחנו יושבים כאן כי נחתמו הסכמים קואליציוניים

יוראי להב-הרצנו:  זאת סיבת הישיבה שלנו בוועדה המיוחדת הזאת שדנה בחוקים שלצורך הקמת הממשלה אנחנו יושבים כאן

יוראי להב-הרצנו:  זאת לא ועדת חוקה חוק ומשפט

שלמה קרעי: מה כתוב בהסכם? בוא תקריא מה כתוב שם שהוא לא כפוף

שלמה קרעי:  תקריאו לנו במקום לזרות חול בעיני הציבור

יוראי להב-הרצנו: בהסכמים הקואליציוניים, חבר הכנסת קרעי, ברור שהשר סמוטריץ', השר המיועד סמוטריץ', שהממשלה עדיין לא קמה משום מה ימין חזק, שמאל צולע - - -     

יוסף טייב: בעצם עכשיו אתה מדבר על דבר שעדיין לא בא לעולם

יוראי להב-הרצנו: יש דיסוננס מאוד גדול בין מה שאתם כותבים בהסכמים הקואליציוניים מכוחם אנחנו יושבים כאן עכשיו בוועדות המיוחדות המטורללות האלה, כי עדיין לא הוקמה ממשלה

יוראי להב-הרצנו:  אתמול התייחס חבר הכנסת רוטמן – שבאמת הוא אחד מחברי הכנסת הכי מוכשרים, לא מסכים איתו כמעט על שום דבר אבל יש לו יכולת כישרונית לבטא את עצמו – ולא הבנתי מה הוא רוצה

יוראי להב-הרצנו:  הוא יהיה כפוף או לא יהיה כפוף? הוא יהיה אחראי או לא יהיה אחראי? היועצים המשפטיים כאן לא יודעים כבר מה לעשות מרוב תסכול

יוראי להב-הרצנו:  מה עם האחריות המיניסטריאלית? מה עם הכפיפות? איך זה קשור למשרדים אחרים? חוקי היסוד הם רחבים והם קבועים

יוראי להב-הרצנו:  לא ברור מה קורה

יוראי להב-הרצנו:  אתם פשוט לוקחים את חוקי היסוד, עושים אותם לפלסטלינה, לא סופרים אף אחד ובאמת, מדובר בחיי אדם

יוראי להב-הרצנו:  יושבים כאן אלופים שאתה מזלזל בהם, אנשים ששירתו עשרות שנים את מדינת ישראל ושמרו על ביטחונם של האזרחים, אתה מבטל את דעתם, הם מביעים כאן חששות רציניים לאירוע הזה

יוראי להב-הרצנו:  לא יושבים כאן נציגים של מערכת הביטחון למרות שזה חוק שעוסק במשרד הביטחון

יוראי להב-הרצנו:  ביזיון

יוראי להב-הרצנו:  פשוט ביזיון

שלמה קרעי: תודה

שלמה קרעי:  אני אחזור שוב כי אתם מהדהדים שוב ושוב את השקר

שלמה קרעי:  קודם כל, לא זלזלתי באף אחד

יוראי להב-הרצנו: זלזלת בשרה ברביבאי

שלמה קרעי: חבר הכנסת הרצנו, לא זלזלתי

שלמה קרעי:  אמרתי לחבר הכנסת קריב שכשהוא רוצה להביא אסמכתא לדבריו, שיביא ממישהו שהוא לא מהמחנה הפוליטי שלו כי ברור שהדיון הוא גם פוליטי

יוראי להב-הרצנו: למה בדיון שאתה מנהל אין את נציגי מערכת הביטחון

שלמה קרעי: תשאל אותם

שלמה קרעי:  אנחנו ביקשנו שיבואו

יוראי להב-הרצנו: אני שואל אותך

יוראי להב-הרצנו:  אתה מנהל את הדיון

יוראי להב-הרצנו:  אתה אחראי עליו

שלמה קרעי: הם סבורים שזה לא רלוונטי למשרד הביטחון כי זה מנגנון שכבר קיים

שלמה קרעי:  זה העתק-הדבק ממיכאל ביטון וכבר היה את אותו מנגנון

יוראי להב-הרצנו: זה שקר ואתה יודע את זה

יוסף טייב: זה קיים בחליפי

יוראי להב-הרצנו: זה לא קיים בחליפי

יוסף טייב: תסתכל

יוסף טייב:  זה קיים

יוראי להב-הרצנו: עוד משפט חבר הכנסת קרעי

יוראי להב-הרצנו:  אני מוכרח לומר כי היועץ המשפטי לוועדה העיר לך על זה

יוראי להב-הרצנו:  לא יתכן – אני כאן כבר חמש כנסות, אמנם מ-2019 אבל אלה כבר חמש כנסות – ומעולם לא התייחסו כך לחברי כנסת

יוראי להב-הרצנו:  אתה מנהל איתי ויכוחים ואתה זורק חברי כנסת החוצה כמו זבובים

יוראי להב-הרצנו:  אנחנו מייצגים כאן לא את עצמנו

יוראי להב-הרצנו:  אנחנו מייצגים ציבור

יוסף טייב: בועז טופורובסקי העביר חוקים עם עצמו

יוסף טייב:  על מה אתה מדבר?     

שלמה קרעי: ביחס ליוליה מלינובסקי, ביחס לאבי ניסנקורן וביחס לאיתן גינזבורג אני ממלכתי פי כמה וכמה

יוראי להב-הרצנו: די כבר עם הנפוטיזם הזה

יוראי להב-הרצנו:  אתה מנהל כאן את הדיון ואתה זורק אותנו החוצה כמו זבובים

שלמה קרעי: כי אתם מפריעים לנהל את הדיון

יוראי להב-הרצנו: זה שאנחנו מבטאים את דעתנו, זאת לא הפרעה

יוראי להב-הרצנו:  חברי כנסת מביעים את דעתם

יוראי להב-הרצנו:  זה לא בסדר, שלמה

יוראי להב-הרצנו:  זה ממש לא בסדר ואני אשמח להתייחסות של היועץ המשפטי

שלמה קרעי: תודה

שלמה קרעי:  אתה לא יודע לשים נקודה

שלמה קרעי:  שים נקודה

יוראי להב-הרצנו: אני מבקש התייחסות של היועץ המשפטי לוועדה לגבי העניין הזה

שלמה קרעי: תודה

שלמה קרעי:  הוא ייתן את התייחסותו בהמשך

יוראי להב-הרצנו: אני מבקש עכשיו

שלמה קרעי: חבר הכנסת הרצנו, אתה לא ברשות דיבור

שלמה קרעי:  תודה

יוראי להב-הרצנו: מה זאת אומרת אתה לא ברשות דיבור

יוראי להב-הרצנו:  היא ניתנה לי

שלמה קרעי: היא הסתיימה

שלמה קרעי:  תודה

שלמה קרעי:      משרד המשפטים, בבקשה

אביטל סומפולינסקי: אתמול ניהלנו שיח עם המציע שהיה גם יושב ראש הוועדה

אביטל סומפולינסקי:  אני בכל זאת מציעה שאת ההערות שלנו נגיד כשהמציע כאן

אביטל סומפולינסקי:  זה בסדר?     

שלמה קרעי: הוא תכף יגיע

שלמה קרעי:  בסדר

שלמה קרעי:      חבר הכנסת רם בן ברק, אתה ברשות דיבור

רם בן ברק: תודה רבה אדוני היושב ראש

רם בן ברק:  אני מבין שאתה ציטטת אותי היום בתחילת הדיון כשלא הייתי כאן שמבחינתי הכול בסדר וזה נראה סביר

רם בן ברק:  זה ממש לא כך

שלמה קרעי: אמרת אם בכפוף, אז אין קייס

רם בן ברק: חבל שלא היית בהמשך הדיון ושמעת את דבריי בהמשך הדיון

רם בן ברק:  זה ממש לא בסדר ואני חושב שמתחת למילים היפות מסתתרת כאן תוכנית הרבה יותר גדולה

שלמה קרעי: תוכנית פיאד

רם בן ברק: תוכנית פיאד של סמוטריץ' ואגב, זה בסדר גמור

רם בן ברק:  אני אגיד את זה בפעם המאה

רם בן ברק:  אני חושב שזאת טעות גדולה אבל אם יש כאן ממשלה שהיא ימין מלא על מלא והיא רוצה לעשות פעולות, היא תעשה את הפעולות

רם בן ברק:  יש לה רוב והיא יכולה לעשות מה שהיא רוצה

רם בן ברק:  היא יכולה לספח, היא יכולה לעשות מה שהיא רוצה

רם בן ברק:      מה היא לא יכולה לעשות או מה אסור לה לעשות, ואני חושב שזה צריך להיות גם אינטרס של אנשי הימין וחברי הכנסת מהימין

רם בן ברק:  אסור לה לקחת את צבא הגנה לישראל ולהכניס אותו ולהפוך אותו לצבא פוליטי

רם בן ברק:  העניין הזה, כשאתה קורא את ההסכמים הקואליציוניים, ואי אפשר להתעלם מההסכמים הקואליציוניים שמדברים על החוק הזה כי החוק הזה נועד כדי לקיים הסכם קואליציוני, אתה מסתכל על ההסכם הקואליציוני ואתה מבין שלשר המיועד תהיה זכות לבחור את הקצינים שיהיו במתפ"ש ובמתאם הפעולות ואתה מבין שלשר המיועד – להבדיל מכל השרים שהיו לפניו בכל המשרדים - יהיה מטה נפרד לחלוטין עם ייעוץ משפטי, עם מנכ"ל, והוא לא יהיה כפוף לאף אחד מגורמי משרד הביטחון, זאת אומרת, תהיה לו עצמאות מלאה – אתה מבין שהחוק הזה, כמו שאתם מנסים לצייר אותו שהוא יהיה כפוף לשר הביטחון, זה לא יהיה כך במציאות

רם בן ברק:      אנחנו נדונים למציאות בה בשטח הזה יהיה את אלוף הפיקוד שהוא הגורם הרשמי היחיד שיש לו סמכויות שלטוניות, יהיה את פלוגות מג"ב תחת השר לביטחון פנים שיפעיל אותן באופן עצמאי ביהודה ושומרון, ויהיה שר שיקבע את החיים לגבי ההתיישבות ולגבי הריסה וכן הלאה, כל מה שהמתפ"ש עושה היום

רם בן ברק:  הדבר הזה יביא לתוהו ובוהו מעבר לזה שבפעם הראשונה מזה הרבה מאוד שנים, מאז קום המדינה, מכניסים פוליטיזציה לצבא

רם בן ברק:  שר אזרחי יקבע איזה קצין ימונה ואיזה קצין לא ימונה

רם בן ברק:  זה יחייב את הקצינים להביע עמדה פוליטית כדי לקבל תפקידים ויכולת הצבא לקבל החלטות לא תהיה יכולת מקצועית אלא תהיה יכולת אידיאולוגית

שלמה קרעי: להבדיל משר הביטחון שהוא איש לא פוליטי

רם בן ברק: שר הביטחון הוא איש פוליטי אבל מי שממנה את הקצינים, זה הרמטכ"ל שקובע איזה מהקצינים - הוא בוחר אותם לפי הכישורים שלהם – יבואו לאישור השר והממשלה

רם בן ברק:  רק כך קובעים

רם בן ברק:  בהסכם הקואליציוני כתוב שהשר המיוחד, השר הנוסף, הוא זה שיקבע את זהות התפקידים

רם בן ברק:  אל תנסו לייפות את הדברים האלה

רם בן ברק:       דבר שני

רם בן ברק:  מן הסתם שר הביטחון החדש בממשלתכם הימנית מלא על מלא יהיה שר שלכם

רם בן ברק:  אז בוודאי ובוודאי שאם יש איזשהו עניין פוליטי לשר, הרי הוא מהממשלה, בוודאי שתהיה לו אוריינטציה מסוימת וזה בסדר גמור

רם בן ברק:  אתם נבחרתם

רם בן ברק:  זה בסדר גמור

רם בן ברק:      מעבר לכל הדברים האלה, הדבר החמור ביותר – אמרתי את זה אתמול ואני חוזר על זה היום – הוא שאם יאשרו את הדבר הזה ואם הוא יתקיים, יעלה בחיי אדם

רם בן ברק:  יעלה בחיי אדם של מתיישבים, יעלה בחיי אדם של חיילים ויעלה בחיי אדם של פלשתינים

רם בן ברק:  אני חושב שזה יהיה חוסר אחריות

רם בן ברק:  אני חושב שזה נובע מזה מתחושת היכולות שלכם, שאתם חושבים שאתם יכולים לעשות מה שאתם רוצים אבל אתם מחרבים את הצבא, אתם עושים תוהו ובוהו ביהודה ושומרון ואתם גורמים לזה שהפעלת הכוח לא תהיה אחידה מה שגורם לתקלות ודאיות

רם בן ברק:  אנשים ימותו בגלל מה שאתם עושים

רם בן ברק:  אני רוצה שזה יהיה ברור ואני רוצה שזה יהיה בפרוטוקול שאני אמרתי לכם בוועדה הזאת שבמידה והדבר הזה יצא לפועל, אנשים טובים, יהודים, חיילים ומתיישבים ימותו בגלל השטויות שאתם עושים כאן

שלמה קרעי: בינתיים כמות הפיגועים בשנה וחצי שלכם הייתה גבוהה

יסמין פרידמן: הוא מדבר על חיי אדם והם כולם עם הראש בתוך הטלפון

יסמין פרידמן:  בושה

יסמין פרידמן:  תרימו את הראש שלכם ותקשיבו למה שהוא אומר

שלמה קרעי: חברת הכנסת פרידמן

רם בן ברק: לכן אני מבקש מכם, יש לכם הזדמנות פז

רם בן ברק:  אתם ממשלת ימין מלא על מלא, אין שום מפלגה שמרסנת אתכם, אין שום מפלגה שמפריעה לכם, אני מבקש מכם, במידה ואתם רוצים לשנות את הסטטוס קוו ביהודה ושומרון, תעשו את זה, אין שום בעיה, תעשו את זה מחר בבוקר אבל אל תהרסו את צה"ל, אל תיגעו ותכניסו פוליטיזציה לצבא הגנה לישראל

רם בן ברק:  אני מזכיר לכם שזה הצבא של כולם

רם בן ברק:  זה הצבא שיש בו ימין ושמאל, מעט חרדים אבל לא מעט מהציונות הדתית ואני מבקש מכם אל תהפכו את הצבא לצבא פוליטי

רם בן ברק:  זה מה שאתם עושים

שלמה קרעי: תודה

שלמה קרעי:  רק להזכירך שבמעטפות הכפולות 17 אחוזים בחרו בציונות הדתית, כמעט כפול מהיחס שלהם באוכלוסייה כשרק רבע מהמעטפות הכפולות הם חיילי צה"ל

רם בן ברק: מה זה קשור?     

שלמה קרעי: תאר לך כמה צה"ל בז לכם

רם בן ברק: מה זה קשור?     

שלמה קרעי: כמה החיילים הרגישו שהידיים שלהם כבולות

יסמין פרידמן: אדון קרעי, אתה פשוט ביזיון

שלמה קרעי: חברת הכנסת פרידמן, את בקריאה ראשונה

יסמין פרידמן: אתה פשוט ביזיון להיות יושב ראש ועדה

יסמין פרידמן:  של נעליך מעל רגליך עם מי אתה מדבר

שלמה קרעי: חברת הכנסת פרידמן, את בקריאה שנייה

יסמין פרידמן: אתה לא מתבייש?     

שלמה קרעי: חברת הכנסת פרידמן, את בקריאה שלישית

שלמה קרעי:  תוציאו אותה החוצה

יסמין פרידמן: על העבר שלו

יסמין פרידמן:  אתה לא מתבייש?          

ולדימיר בליאק: על מה אתה מוציא אותה?     

שלמה קרעי: חבר הכנסת בליאק, אני מוציא אותה

שלמה קרעי:  היא אמרה אתה ביזיון

שלמה קרעי:  אני יושב ראש הוועדה

ולדימיר בליאק: קודם כל, אתה ביזיון

ולדימיר בליאק:  גם אני אמרתי לך שאתה ביזיון

שלמה קרעי: אתה ביזיון ליושב ראש הוועדה

שלמה קרעי:  אתה ביזיון

ולדימיר בליאק: זאת לא סיבה להוציא חברי כנסת מהדיון

שלמה קרעי: שלוש קריאות היו כאן וזה בסדר

ולדימיר בליאק: היועץ המשפטי צודק לחלוטין

ולדימיר בליאק:  אתה מאבד את זה לחלוטין

יוסף טייב: יש לכם זיכרון קצר

שלמה קרעי: חמש דקות ואת יכולה לחזור

ולדימיר בליאק: יוסי, לא מתאים לך

יוסף טייב: יש לכם זיכרון קצר

יוסף טייב:  נחזיר אותך חצי שנה אחורה ונראה מה היה כאן בוועדה

ולדימיר בליאק: לא מתאים לך

ולדימיר בליאק:  אני הייתי בוועדה

ולדימיר בליאק:  אתה לא היית

יוסף טייב: על מה אתה מדברים? הוציאו כאן את האנשים כמו זבובים

ולדימיר בליאק: אני הייתי בוועדות

ולדימיר בליאק:  אתה לא

יוראי להב-הרצנו: אפשר בבקשה לשמוע את ההתייחסות של היועץ המשפטי?     

שלמה קרעי: לא

שלמה קרעי:  אי אפשר לשמוע

שלמה קרעי:  חבר הכנסת הרצנו, אתה לא ברשות דיבור

יוראי להב-הרצנו: אני חבר כנסת ויש לי זכות להערות ביניים

שלמה קרעי: חבר הכנסת הרצנו, נשמעה ההערה שלך

שלמה קרעי:  תודה

יוראי להב-הרצנו: נרשמה והתעלמה

יוראי להב-הרצנו:  אני רוצה להבין איך הדברים מתנהלים כאן

שלמה קרעי: היועץ המשפטי יתייחס למה שתרצה בהמשך

יוראי להב-הרצנו: מתי בהמשך?      

שלמה קרעי: מתי שאני אקבע

שלמה קרעי:  תודה

שלמה קרעי:  אביטל, בבקשה

אביטל סומפולינסקי: תודה רבה

מאיר כהן: כשיהפכו את היועצים המשפטיים למשרות אמון, אל תתפלא

שלמה קרעי: תודה חבר הכנסת כהן, תכף רשות הדיבור שלך אחר אביטל ורוטמן

מאיר כהן: רפיסות היא לא דרך עבודה

מאיר כהן:  אתה היית צריך להגיד לו: אדוני, אי אפשר להוציא את הגברת

שמחה רוטמן: האמת היא שאין לך מושג כמה אני שמח שאמרת את זה עכשיו לפני שנציגי הממשלה מדברים

שלמה קרעי: תציגי את עצמך

אביטל סומפולינסקי: המשנה ליועצת המשפטית לממשלה

אביטל סומפולינסקי:  שלום

אביטל סומפולינסקי:  אתמול העלינו את המורכבות שהיא מורכבות אינהרנטית

אביטל סומפולינסקי:  היא הייתה אינהרנטית גם בהוראת השעה של ממשלת חילופין, היא הייתה אינהרנטית גם בהצעת החוק שהממשלה הניחה בכנסת הקודמת והיא אינהרנטית גם עכשיו

אביטל סומפולינסקי:  אנחנו הצענו ניסיון לפתור את המורכבות הזאת לא עד הסוף באמצעות זה שתבוא החלטת ממשלה לפני שמעבירים את הסמכויות לשר נוסף במשרד כדי שיהיה אפשר לנסות לפתור מראש מורכבויות שאנחנו מניחים שיהיו

אביטל סומפולינסקי:       המציע עצמו, חבר הכנסת רוטמן, כאשר חשבנו על זה, יש בזה הרבה הגיון, שיש מצבים בהם השר הנוסף במשרד לא מעורר מורכבות כי יכול להיות שהם מאותו משרד, יכול להיות ששטחי הפעולה שהם מעבירים הם פחות מורכבים ויש מצבים שכן ואולי לא נכון מראש שאנחנו נכריח את הממשלה מראש לקבוע את תחומי הפעולה ויש מצבים שבהם הדבר הזה יכול להיעשות ישירות אם כינון הממשלה

אביטל סומפולינסקי:      אני רוצה בכל זאת להתייחס

אביטל סומפולינסקי:  אנחנו נמצאים כאן בחוק יסוד, דיברנו עליו אתמול, ואנחנו אמורים לחוקק אותו מאחורי מסך בערוץ אבל אנחנו לא עושים את זה מאחורי מסך בערוץ כי יושב כאן באמצע השולחן ההסכם הקואליציוני

אביטל סומפולינסקי:  אני רוצה לרגע להרים את המסך וכן לדבר על ההסכם הקואליציוני כי ההסכם הקואליציוני כולל במפורש מצב, שאני לא יודעת אם בכלל במסגרת אותה עבודת מטה שלא נעשתה, אם מישהו חשב על החלופה של שר שמכהן במשרד מסוים והוא גם שר נוסף במשרד

אביטל סומפולינסקי:  משטרית, איך שהנוסח היה כתוב קודם, כנראה שהדבר הזה היה אפשרי אבל אני מדברת על העובדה שאנחנו מבינים שזאת חלופה שהיא חלופה שממש עומדת על הפרק

אביטל סומפולינסקי:  זאת חלופה שאם אנחנו מסתכלים מבחינה רעיונית, מתי היא אמורה לקרות? מתי שר שהוא מכהן במשרד, יגיע למצב שהוא יקבל גם להיות שר נוסף במשרד?      

שמחה רוטמן: אני יכול לחשוב על כמה אפשרויות

אביטל סומפולינסקי: אני יכולה לחשוב על כמה אפשרויות

אביטל סומפולינסקי:  אחת מהן יכולה להיות כאשר השר הממונה לא רוצה שהסמכויות הלאה יועברו ממנו והוא רוצה עדיין להמשיך באחריות המיניסטריאלית כפי שהמבנה עכשיו אבל הוא מוכן שיהיה לו שר נוסף במשרד ולכן אנחנו יוצאים את המורכבות הזאת

אביטל סומפולינסקי:       אפשרות נוספת שעלתה אתמול

אביטל סומפולינסקי:  אנחנו למשל מדברים על העברת שטחי פעולה שאי אפשר להעביר אותם למשל משר הביטחון כי יש לנו חוק יסוד: הצבא ואנחנו לא רוצים לשבור את כל הפרדיגמה שחוק יסוד: הצבא התשתיתי בנוי עליה, ואז אנחנו גם נמצאים במצב כזה

אביטל סומפולינסקי:  אם היינו במצבים רגילים והיה לנו שר במשרד, הרעיון היה שאם יש לנו שטחי פעולה נוספים שיש בהסכמה קואליציונית שהם יהיו באחריות אותו השר, ההיגיון היה אומר שהם פשוט היו עוברים לאותו שר

שמחה רוטמן: אני יכול לחשוב על עוד כמה מקרים

אביטל סומפולינסקי: יכול להיות

אביטל סומפולינסקי:  בהחלט כאשר אנחנו מדברים על מצב שבו יש לי שר במשרד אחד שהוא גם שר נוסף במשרד, אלה מסוג המקרים שמראש יש עליהם כוכבית מקרה מורכב

שמחה רוטמן: אין ספק

אביטל סומפולינסקי: מקרה שהעברת שטחי הפעולה שלו היא מורכבת הרבה יותר מעצם המוסד הזה שנקרא שר נוסף במשרד

אביטל סומפולינסקי:  המקרים האלה הם "חשודים" המקרים שהעברת שטחי הפעולה שלהם היא מורכבת, בלי קשר לשאלה מה המוסד הזה ומה הקשר בין שר נוסף במשרד לשר

אביטל סומפולינסקי:  אולי לפחות במקרים האלה, במקרים בהם יש לנו שר שהכנסת תיתן בו אמון והוא יהיה חבר בממשלה, וכשרוצים למנות אותו להיות שר נוסף במשרד, הממשלה תידרש לדבר הזה קודם, היא תבחן את הדברים, היא תראה איזה שטחי פעולה נכון להעביר או לא, דרגי המקצוע - שאתם אומרים למה הם לא נמצאים כאן - יוכלו להידרש לדבר הזה מראש, לראות מה אפשרי ומה לא אפשרי, איך אנחנו מיישמים את אותו הסכם קואליציוני, את אותה מדיניות שהממשלה רוצה להעביר, את אותו מבנה

אביטל סומפולינסקי:  כל הדבר הזה ייבחן מראש על ידי הממשלה כי אם אנחנו לא עושים את זה, אנחנו מכניסים מראש מורכבות

אביטל סומפולינסקי:      אנחנו יכולים לתת לכם מהניסיון שלנו מה המשמעות של המורכבות הזאת

אביטל סומפולינסקי:  כשאנחנו יוצרים מבנה שהוא מבנה שהוא עמום, מבנה עם מורכבות, אז מה שקורה זה שהשרים מתווכחים ביניהם, זה אומר אני קיבלתי את ההחלטה, זה אומר אני קיבלתי את ההחלטה – אנחנו מדברים על שטחי פעולה מאוד מאוד רגישים – וכאשר שר אחד חושב שהסמכות אצלו והשר הנוסף חושב שהוא קיבל את ההחלטה בסמכות, בדרך כלל מה שקורה זה שפונים לייעוץ המשפטי לממשלה ואומרים שיש כאן מחלוקת

אביטל סומפולינסקי:  הייעוץ המשפטי לממשלה נדרש להיכנס לאזור שהוא אזור שיש בו גם הרבה שאלות משפטיות אבל זאת גם זירה פוליטית של ויכוח בין שני שרים, ואז אנחנו נדרשים להכריע בין כל השאלות האלה

אביטל סומפולינסקי:  אחרי שאנחנו מסיימים להכריע ומצטברות לנו שאלות, אנחנו אומרים: רגע, אולי נכתוב הנחיה כדי שאנחנו נוכל להבין איך הדבר הזה קורה

אביטל סומפולינסקי:  כשאנחנו מסיימים לכתוב את ההנחיה הזאת ואנחנו כותבים הנחיה של יועץ משפטי לממשלה, אז באים ואומרים למה אתם כותבים הנחיות, למה הכול משפטי, למה אתם נכנסים למקומות שאתם לא צריכים להיכנס אליהם

אביטל סומפולינסקי:      תזכרו את הדיון הזה שבו אנחנו כאן יושבים ואומרים לכם שזה מקרה מורכב וזה מקרה מורכב שמה שנכון לעשות זו זה שהממשלה מראש תכריע ותקבל החלטות ברורות, לא עד הסוף - המבנה של ההסדר הזה הוא מבנה מורכב כשלעצמו – איך נכון להעביר את שטחי הפעולה ואיך נכון לבנות את זה דווקא בגלל שאנחנו רואים את ההסכם הקואליציוני ואנחנו יודעים שמדובר כאן במשהו שהוא הרבה הרבה מעבר למבנה שהיה בחוק יסוד: ממשלת חילופין

אביטל סומפולינסקי:  לא במה שהיה כתוב במילה הכתובה של החוק אלא במה שהיה במציאות

אביטל סומפולינסקי:  יש מבנה של שר עם שר נוסף במשרד שאולי יכול היה להטריד משפטנים בהיבט המשטרי שלו אבל הוא עובד כי יש שם שני אנשים מאותה מפלגה שמעבירים שטחי פעולה שהם לא מעוררים קשיים מאוד גדולים

אביטל סומפולינסקי:  יש משהו שיכול להביא ממש לפגיעה תפקודית בממשלה

אביטל סומפולינסקי:  זה פוגע בעיקרון שאני יודעת שהרבה פעמים זה נראה כאילו אנחנו לא מכירים בחשיבות שלו, בעיקרון המשילות, ביכולת של הממשלה לתפקד באופן תקין

אביטל סומפולינסקי:  אנחנו מציעים שבמקרים האלה, אנחנו לא ממהרים לשום מקום, השר יקבל את אמון הממשלה, השר סמוטריץ' יקבל את אמון הממשלה ולאחר מכן הדבר הזה יחזור

קריאה: אמון הכנסת

אביטל סומפולינסקי: לאחר מכן הממשלה תוכל לעשות את אותה עבודת מטה מקצועית שהיא מאוד מאוד רגישה במיוחד כשאנחנו מדברים על משרד הביטחון ולקבל החלטות שמראש יהיו החלטות שיביאו את הממשלה לתפקוד תקין יותר

שלמה קרעי: תודה

שלמה קרעי:  אני חושב שאת עושה כאן יותר ניתוח פסיכולוגי מאשר ניתוח משפטי

מאיר כהן: לא, לא

שלמה קרעי: מאיר, תן לי להשלים את הדברים

שלמה קרעי:  מה זה, אתם סותמים פיות?     

מאיר כהן: ניתוח פסיכולוגי? סותמים פיות

שלמה קרעי: עושה כאן יותר ניתוח פסיכולוגי שאם זה שר מאותה מפלגה, הם יוכלו להסתדר, ואם זה שר מאותה קואליציה, הם לא יוכלו

שמחה רוטמן: סליחה, אני חייב לומר

שמחה רוטמן:  שלמה, תן לי בבקשה

אביטל סומפולינסקי: אם אני יכולה להשלים עוד משפט אחד

אביטל סומפולינסקי:  סליחה

אביטל סומפולינסקי:  אני מתנצלת

שמחה רוטמן: בבקשה

אביטל סומפולינסקי: אין לנו הרבה ניסיון בכל מה שקשור לשר במשרד נוסף, זה נכון

אביטל סומפולינסקי:  היה פעם אחת שהדבר הזה קרה ואנחנו יודעים אילו שאלות הוצפו בפנינו ובממשק בין השר לשר הנוסף במשרד, לפחות בפעם שזה קרה, לא הוצפו בפנינו הרבה מורכבויות

אביטל סומפולינסקי:  מה שכן, היינו כאן בשנת 2020 כאשר חוקקו כאן את חוק יסוד: ממשלת חילופין

אביטל סומפולינסקי:  היינו כאן בסיטואציה דומה

אביטל סומפולינסקי:  הסיטואציה הדומה הזאת הייתה שקבעו מראש חוק יסוד, ישב כאן היועץ המשפטי לוועדה והנציגים של משרד המשפטים והסבירו שוב ושוב שיש בו הרבה לקונות, הרבה חורים והרבה מורכבות שאנחנו הצפנו כדי שהרשות המכוננת תפתור אותם

אביטל סומפולינסקי:  הרשות המכוננת לא פתרה אותם

אביטל סומפולינסקי:  מהניסיון הזה אנחנו בוודאי יודעים שכאשר אנחנו מייצרים מראש מבנה שהוא עמום ומבנה שהוא מורכב, הדבר הזה אחר כך מחזיר את כל הדבר הזה בחזרה אלינו בניסיון לפתור ולסגור את כל הלקונות האלה

אביטל סומפולינסקי:  אנחנו באמת חושבים שהדבר הנכון הוא שהממשלה תעשה את זה ולא אנחנו

אביטל סומפולינסקי:  הנה, אני שמה לכם את זה

שלמה קרעי: שמחה, מילה אחת לפני אבל חשוב גם להסביר שכל מה שאת מדברת עליו, זו התקופה שבין השבעת הממשלה לבין הזמן שבו הממשלה מעצמה, אין חולק על כך שבסופו של דבר הממשלה כנראה תתכנס ותקבל כי זה טוב לממשלה לקבל החלטת ממשלה

שלמה קרעי:  כל הדיון כאן הוא על הזמן הזה

אביטל סומפולינסקי: ומה אם היא לא תתכנס?     

שלמה קרעי: טוב, שמחה, בבקשה

מאיר כהן: אני יכול לדבר?     

שלמה קרעי: מאיר, חכה

שלמה קרעי:  שמחה מציע ההצעה

שמחה רוטמן: אני הקשבתי ברוב קשב גם אתמול וגם היום למה שהמשנה ליועץ המשפטי לממשלה אביטל אמרה

שמחה רוטמן:  אני חושב שנעשה כאן ערבוב

שמחה רוטמן:  התחלתי לאבד את הסבלנות – סליחה שאני אומר – בשלב מסוים של השיח

שמחה רוטמן:  חלק מהשיח היה מאוד מאוד נכון, מדויק ומפורט

שמחה רוטמן:  כן, אין ספק שמיוצר כאן יצור מורכב

שמחה רוטמן:  ודאי, זה ברור, זה מונח על השולחן

שמחה רוטמן:  אין ספק שבחלק מהמקרים יהיה צריך החלטת ממשלה, בחלק מהמקרים אולי לא יהיה צריך, העובי שלה

שמחה רוטמן:      קודם כל, מבחינת הפרקטיקה

שמחה רוטמן:  כאשר יהיה לנו שר שממונה במשרד, שהוא כבר ממונה בנוסף על שר אחר, אם זה קורה אחרי הקמת הממשלה - תהיה החלטת ממשלה, ואם זה קורה לפני החלטת הממשלה – לא תהיה

שמחה רוטמן:  כמו שזה שר חדש

שמחה רוטמן:  אין הבדל בהקשר הזה

שמחה רוטמן:  כאשר ממשלה כבר קיימת והיא רוצה להוסיף שר נוסף במשרד, חייבת להיות החלטת ממשלה

שמחה רוטמן:  זה המצב לפי הנוסח היום

אביטל סומפולינסקי: נכון

שמחה רוטמן: אין בזה הבדל

שמחה רוטמן:  אני חייב לומר שכאן איבדתי במידה מסוימת את קור רוחי המפורסם, בשנייה שאמרת שצריך שהממשלה תתכנס ותדון בזה בצורה מסודרת לפני

שמחה רוטמן:  זאת אומרת בעצם מה שאמרת – עכשיו כבר חרגתי מהצעת החוק - שאת אומרת לנו כיועצת לענייני הסכמים קואליציוניים אל תמנו את סמוטריץ' לפני הקמת הממשלה, תמנו אותו אחרי הקמת הממשלה כי זה מורכב וצריך החלטת ממשלה

אביטל סומפולינסקי: כשר נוסף?     

שמחה רוטמן: כשר נוסף במשרד

שמחה רוטמן:      בהקשר הזה גם אם היו מחליטים מחר בבוקר בסיעת הציונות הדתית מסיבות כלשהן למנות חבר כנסת אחר לתפקיד שר נוסף במשרד הביטחון עם אותן סמכויות ואותו הסכם קואליציוני, הייתה בדיוק אותה מורכבות לעניין החלטת הממשלה, לעניין יישום ההסכם הקואליציוני

קריאה: למי יש שאיפות?     

שמחה רוטמן: לאף אחד

שמחה רוטמן:       לכן, בהקשר הזה כאן איבדתי את הסבלנות כי פה הרגשתי שחצית במידה מסוימת – תאר את זה בהרבה יותר בקיצור ממני וביעילות יושב ראש הוועדה – את הקו, בעיניי, מהשאלה של ההסדר החוקי העומד אל מול פנינו לבין הבעת דעה על ההסכם הקואליציוני וכמה זה רעיון חכם לעשות את זה במינוי הממשלה או לא וזאת רובריקה של האם זה שר נוסף במשרד שממונה גם בתפקיד שר או שזה שר נוסף במשרד שאיננו ממונה בתפקיד שר

שמחה רוטמן:  שוב, החוק לא מתייחס לזה

שמחה רוטמן:  אנחנו כן צריכים לחוקק חוק יסוד מאחורי מסך

שמחה רוטמן:      את יכולה לרשום את הנקודה ולהתייחס אליה אחר כך

שמחה רוטמן:  אני אומר שהדבר הרגיז אותי הרבה יותר לאור מה שגילינו כאן אתמול

שמחה רוטמן:  מה שגילינו כאן אתמול, בעיניי – וסליחה שאני אומר, היינו באווירה נעימה ומחויכת והכול בסדר – זו שערורייה שצריכה להרעיד את אמות הסיפים

שמחה רוטמן:  אני התמחיתי במשרד המשפטים ואני זוכר שלימדו אותו במשרד המשפטים שכאשר מגיעה הצעת חוק ממשלתית, בוודאי הצעת חוק ממשלתית שנוגעת לחוקי יסוד, יושבים עליה שבעה נקיים ומקפידים מאוד ונזהרים, וזו גם הסיבה שתקנון הכנסת נותן להצעת חוק ממשלתית, פוטר אותה מהשלב הטרומי ונותן לה פטור מחובת הנחה והיא לא צריכה 45 ימים על שולחן הכנסת

שמחה רוטמן:  למה? בגלל הנחת עבודה שכאשר הממשלה מגישה הצעת חוק, היא עושה את זה עם עבודה מקצועית, עבודת מטה

שמחה רוטמן:      עכשיו את אומרת לי שצריכה להיעשות עבודת מטה, תנו לממשלה לעשות אותה

שמחה רוטמן:  אתם רק מפריעים לממשלה לעשות אותה

שמחה רוטמן:  אתם, חברי הכנסת המכוננים שאצה לכם הדרך, אתם מפריעים לממשלה לעשות את עבודת המטה שאנחנו תמיד עושים

שמחה רוטמן:  ואז מסתבר שכאשר רצו בממשלה הקודמת לקדם בדיוק את אותה הצעת חוק, הפיצו תזכיר ומשרד המשפטים בעצם פעל כידו הארוכה של ההסכם הקואליציוני בלי שום עבודת מטה, בלי הכנה, בלי פתירה של המנגנונים, בלי הצורך בהחלטת ממשלה מפורטת שתסדיר ושוב, היה להם רפרנס איך הייתה החלטת ממשלה קודם לכן שלא מסדירה אף אחת מהמורכבויות

שמחה רוטמן:      מכאן לקח לשרי ממשלה עתידיים

שמחה רוטמן:  משרד המשפטים בא ואומר לכם חבר'ה, במתינות, צריך לעשות עבודת מטה, אנחנו לא עובדים כך, קחו את זה עם גרגר של מלח כי כשרוצים - ברצותו מרחיב וברצותו מקצר – אפשר להפיץ הצעת חוק ממשלתית להיות משרתים נרצעים של ההסכם הקואליציוני

שלמה קרעי: רק תסביר

שלמה קרעי:  לא כולם מבינים

שלמה קרעי:  אני מבין על מה אתה מדבר אבל תסביר על איזה תזכיר חוק ממשלתי אתה מדבר

שמחה רוטמן: הצעת החוק שעומדת אל מול הוועדה כרגע היא הצעת חוק שקובעת הסדר שכבר פעם אחת היה ואז הוא הוצע בהצעת חוק פרטית במסגרת חוק יסוד: ממשלת חילופין בכנסת ה-23

שמחה רוטמן:  הוא היה הוראת שעה

שמחה רוטמן:  בכנסת ה-24 רצו לחדש את הוראת השעה הזאת אלא שבמקום להגיש אותה בהצעת חוק פרטית כחלק מיישום ההסכמים הקואליציוניים, הגישו אותה כהצעת חוק ממשלתית מתוך הנחה שכאשר הממשלה עושה עבודה, היא עושה אותה כמו שצריך

גור בליי: תרשה לי שנייה

שמחה רוטמן: לא

שמחה רוטמן:  רק רגע

שמחה רוטמן:  הפיצו אותה כתזכיר ממשלתי

שמחה רוטמן:  עשו ישיבת ועדת שרים לחקיקה והביאו אותה לכנסת והיא קיבלה דילוג על 45 ימים הנחה אוטומטית כי נעשתה עליה עבודה

שמחה רוטמן:  זאת לא הייתה הצעת חוק פרטית כמו חוק יסוד: ממשלת חילופין שצריך פטור מחובת הנחה וכדומה

שמחה רוטמן:  היא הונחה לזמן מאוד קצר כמו הצעת חוק ממשלתית

שמחה רוטמן:  אחר כך לא התקדמה בכנסת מסיבות אחרות – אגב, מסיבות פוליטיות שאנחנו אולי הצלחנו למנוע את זה בעבודתנו באופוזיציה - אבל כל התהליכים הסופר חשובים, הליכי החשיבה ומה קורה לא נעשתה פנים הממשלה

שמחה רוטמן:  עכשיו אומרת לי נציגת הממשלה - היא לא הייתה, אז אני יכול לדבר חופשי כי זה לא היה התפקיד שלה – למה אצה לכם הדרך, אל תמנו שר נוסף במשרד, תנו לנו לעשות את עבודת המטה כמו שאנחנו יודעים לעשות

שמחה רוטמן:       אני אומר שאני חושש – ואני אומר את זה על השולחן – בצורה מאוד ברורה מעבודת המטה הזאת

שמחה רוטמן:  אני רוצה שיהיה מאוד מאוד ברור שכאשר הכנסת מביעה אמון בשר נוסף במשרד ומעניקה לו תחומי פעילות, זה אומר שהוא אחראי בכפוף עם אותה מורכבות שקיימת בחוק היסוד והייתה קיימת בחוק היסוד בכנסת ה-23 ורציתם שתהיה קיימת בחוק היסוד בכנסת ה-24, עם אותה מורכבות שתיפתר בין שני האישים הפוליטיים ובמקרה הצורך גם בין שני הרשויות

שמחה רוטמן:  אני לא חושב שכל אותם חששות, שלפעמים קיימים ולפעמים לא, צריכים להיכנס לתוך חוק היסוד, לדרישה להחלטת ממשלה, מתוך הבטחה שעבודת המטה בממשלה תיעשה

שמחה רוטמן:  שוב אני אומר שלצערי התגלה שכאשר הממשלה – ואני חלילה לא חושד במניעים פוליטיים - אבל יכול להיות שהשרים פשוט יותר משכנעים משרים שהם נבחרי ציבור מהימין

שמחה רוטמן:  אני לא יודע, יכול להיות שזה פשוט עניין היכולות האישיות שאפשר יותר לסמוך עליהם

שמחה רוטמן:  עבודת המטה במשרדי הממשלה מדולגת והיו לזה המון המון תקדימים בממשלה האחרונה, תזכירים שהופצו תוך 72 שעות, שינויים יסודיים שלא נעשו עם עבודת מטה ועכשיו אומרים שב ותחכה

שמחה רוטמן:  עכשיו, כשהימין חזר לשלטון – וסליחה שאני אומר, אני לא מאשים אותך כי את לא היית באירוע – עכשיו תשבו ותחכו לעבודת מטה

שמחה רוטמן:  לפני כן לא היה צורך בעבודת מטה

אביטל סומפולינסקי: בהצעת החוק שהניחה, הציעה, הממשלה – זה היה רק בקריאה ראשונה - היה כתוב בממשלת חילופין הממשלה רשאית להחליט באישור הכנסת כי במשרד שממונה עליו שר יתמנה שר נוסף שיהיה אחראי כפוף לשר שממונה על המשרד לתחומים מסוימים בתחומי פעילות המשרד

שמחה רוטמן: עד כאן אותו טקסט

אביטל סומפולינסקי: והכול בהתאם לתנאים שנקבעו בהחלטת הממשלה

שמחה רוטמן: נכון

אביטל סומפולינסקי: זאת אומרת שהתפיסה הייתה, לפחות כשהדבר הזה הונח כהצעת חוק ממשלתית, שנדרשת כאן כתנאי בחוק היסוד שתהיה כאן החלטת ממשלה שתקבע את התנאים

אביטל סומפולינסקי:  לכן אנחנו לא מדברים עכשיו על הבקשה שלנו או ההצעה שלנו לעשות עבודת מטה על הצעת החוק עצמה

אביטל סומפולינסקי:  זה לא מה שאנחנו באים עכשיו ואומרים

אביטל סומפולינסקי:  מה שאנחנו באים ואומרים זה שיש מצבים שהם אינהרנטית מורכבים

אביטל סומפולינסקי:  לעמדתנו בכל מקום, בכל שלב ובכל שר במשרד היה נכון להכפיף את זה לתנאים שנקבעו בהחלטת ממשלה

אביטל סומפולינסקי:  אבל גם אם אנחנו מגיעים למסקנה שאנחנו לא רוצים לעשות את זה תמיד כי כאשר מדובר למשל בשר שהוא עצמאי והוא לא גם שר במשרד, אז יש מצבים מורכבים ויש מצבים פחות מורכבים

אביטל סומפולינסקי:  כאשר אנחנו מדברים בשר שהוא גם מכהן - - -     

שמחה רוטמן: את זה אני לא מקבל

שמחה רוטמן:  את הטיעון הזה אני לא מקבל, במחילה

שמחה רוטמן:  לא מקבל

שמחה רוטמן:  תני לי דוגמה מהחיים האמיתיים בהם המורכבות – וכן, שמת את ההסכם הקואליציוני על השולחן – שקיימת - - -     

אביטל סומפולינסקי: המורכבות משתנה

שמחה רוטמן: אני מאתגר אותך

שמחה רוטמן:  תני לי דוגמה מהחיים האמיתיים לסיטואציה בה המורכבות בין שר נוסף במשרד שבנוסף הוא מכהן גם כשר אחר, בהקשר של משרד ביטחון, בהקשר של ההסכמים הקואליציוניים, לבין שר נוסף במשרד שאיננו מכהן, שהמורכבות הזאת קיימת כאן ולא קיימת כאן

שמחה רוטמן:  אם תתני לי, אני זורם איתך

אביטל סומפולינסקי: אני אסביר איפה המורכבות הזאת

אביטל סומפולינסקי:  אני דווקא לא רוצה להתייחס להסכם הקואליציוני

שלמה קרעי: בקצרה

אביטל סומפולינסקי: אני לא רוצה להתייחס אפילו לא למורכבות של משרד ביטחון ומשרד אוצר כי באמת אנחנו מדברים כאן על חוק יסוד

אביטל סומפולינסקי:  כאשר יש לנו שר שהוא בהגדרה שר שמחזיק את כל הסמכויות שלו והוא לא בכפיפות לאף שר אחר ובנוסף הוא מחזיק גם סמכויות שלגביהן כן יש כפיפות, אנחנו מכניסים מורכבות שהיא יותר נוספת ממורכבות שבה יש אדם שיש לו רק סוג סמכויות אחד

אביטל סומפולינסקי:  אנחנו מכניסים אדם עם שני כובעים

אביטל סומפולינסקי:  יש לו סמכות אחת שהיא כפופה להפעלת סמכויות מסוימות ויש לו סמכות אחת בה יש לו סמכויות מיניסטריאליות, אחריות מיניסטריאלית מלאה

אביטל סומפולינסקי:  זאת מורכבות משטרית

שמחה רוטמן: תארי לי איך החלטת הממשלה תיתן מענה למורכבות הזאת, שוב, בהינתן הניסיון העשיר שלנו בהחלטות ממשלה מהסוג הזה

שמחה רוטמן:  התשובה שלי היא שהיא לא נותנת והיא בוודאי לא תיתן מענה לאחריות המיניסטריאלית

שמחה רוטמן:  הרי האחריות המיניסטריאלית, החלטת הממשלה תגדיר את סמכויותיו של השר הנוסף במשרד

שמחה רוטמן:  היא לא תגדיר את סמכותו של השר במשרד שבו הוא מכהן כבעל תפקיד אלא אם כן כמו כל החלטת ממשלה

אביטל סומפולינסקי: הכול בהתאם לתנאים שנקבעו בהחלטת הממשלה

אביטל סומפולינסקי:  הממשלה תכריע בדיוק בעניין הה

שמחה רוטמן: תודה

שמחה רוטמן:  אני רק אומר לטובת הפרוטוקול שהחלטת הממשלה - מי שלא היה בדיון, שידע ויזכור - שהעבירה את הסמכויות לשר ביטון לא נגעה במילה אחת בסוגיית הכפיפות, לא נגעה במילה אחת במורכבויות שאת מתארת

קריאה: אבל הוא היה כפוף לשר הביטחון

שמחה רוטמן: היא מנתה רשימת מכולת תחומי אחריות

אביטל סומפולינסקי: לפעמים שר נוסף הוא יותר מרשימת מכולת

גור בליי: חבר הכנסת רוטמן, אני חושב שאתה לא לוקח בחשבון משהו שגם אמרנו אתמול 

גור בליי:  יש דברים שאתה יכול לקבוע בהחלטת ממשלה אחר כך, את הפרטים, אבל כשאתה בונה את ההגדרות הבסיסיות מלכתחילה של מה שיש לו, לא במקרה בנוסחים הקודמים זה קודם כל מתחיל בממשלה

שמחה רוטמן: אתה אומר לא במקרה בגלל עבודת המטה הרבה שהושקעה במילים האלו? מאיפה אתה יודע שזה לא במקרה?     

גור בליי: לא

שמחה רוטמן: כשאתם אומרים לא במקרה על נוסח שנכתב על מפית וזה כבר יושם בשתי ממשלות, אני לא מקבל את זה

גור בליי: אני מנסה להסביר

גור בליי:  העובדה למשל שההחלטה – אפילו לגבי תחומי הפעילות – היא החלטה מפורטת שאומרת הוא עוסק ב-א', ב-ב', ב-ג', ב-ד', זה לא - - -         

רם בן ברק: יושב כאן חבר כנסת ומאיים על אנשים

רם בן ברק:  מסתובב הצידה ומאיים על אנשים

קארין אלהרר: בושה וחרפה

שלמה קרעי: חברת הכנסת אלהרר, תני ליועץ המשפטי לדבר

קארין אלהרר: פתאום לתת ליועץ המשפטי לדבר?      

שלמה קרעי: כן

שלמה קרעי:  פתאום אתם סותמים פיות

שלמה קרעי:  הוא באמצע רשות הדיבור שלו

שלמה קרעי:  אני יועצים משפטיים מכבד

שלמה קרעי:  לא תמיד מסכים אבל מכבד

מיכל שיר סגמן: בגלל זה אתם הופכים אותם למינויים פוליטיים בקרוב

שלמה קרעי: תודה

שלמה קרעי:  כך אני אכבד אותם יותר

גור בליי: אני חושב שיש כאן בלבול בין כל מה שקשור בעבודת מטה שהייתה או לא הייתה בממשלה לגבי הצעת החוק הזאת לבין עבודת המטה הספציפית שקובעת שני היבטים של השר הנוסף, גם את ההיבטים המדויקים של על מה הוא אחראי וגם את היבטי הכפיפות

גור בליי:  יכול להיות, וזה נכון, שממשלה יכולה לקבל החלטה מאוחרת שתגדיר את הכפיפות

שמחה רוטמן: בדיוק

גור בליי: אבל לגבי היבטי תחומי הפעילות, יכולה גם להיות מורכבות

שמחה רוטמן: יכולה

שמחה רוטמן:  נכון

גור בליי: אם הכנסת מאשרת משהו, הממשלה לא יכולה לשחק עם זה

גור בליי:  לא במקרה הסתכלנו על העבר

גור בליי:  כאשר השביעו שרים למשרדים חדשים או שרים נוספים, דברים שיש בהם מורכבות כזאת, גם בממשלות העבר לא השביעו אותם ישר למשרד הזה אלא למשל השרה אורלי לוי בהתחלה הושבעה כשרה בלי תיק המיועדת לשמש כשרה כך וכך בשביל שתהיה החלטת ממשלה מסודרת שתגדיר מה בדיוק הסמכויות והיא תובא

גור בליי:  כאן אתה יכול ליצור לעצמך תקלה, תקלה משילותית, בזה שאתה מביא פעילויות לא מוגדרות עד הסוף ואחר כך הממשלה תהיה עם הדבר הזה כבר כלואה כי הכנסת אמרה לה - - -     

שמחה רוטמן: אני אשאל אותך שאלה

שמחה רוטמן:  כאשר הכנסת מביעה אמון בממשלה - - -     

מאיר כהן: אי אפשר כך

מאיר כהן:  זה לא דיאלוג של המציע עם היועץ המשפטי

שלמה קרעי: תודה חבר הכנסת כהן

מאיר כהן: העברתי עשרות חוקים

מאיר כהן:  זה לא כך

שמחה רוטמן: כאשר הכנסת מביעה אמון בממשלה ונותנת לשר מסוים את תפקיד שר הכלכלה או שר החינוך, כאשר הדבר הזה קורה, האם הממשלה לא יכולה אחר כך, בגלל שהכנסת הביעה אמון ואמרה שהוא שר כלכלה, לבוא להגיד לו אתה תפעיל את סמכותך בתחום משרד הכלכלה, בתיאום, בכפיפות, ביחס, בתיאור, בתנאים מסוימים? בוודאי שהיא יכולה

שמחה רוטמן:  לכן בהקשר הזה אין הבדל

שמחה רוטמן:  אני מסכים שזה מייצר מורכבות - ועם זה הסכמתי – כי שר נוסף במשרד הוא יצור מורכב, אין ספק, ואנחנו מנסים לייצר אותו ויש סיבות למה אנחנו רוצים לייצר את המורכבות הזאת, בגלל המורכבות המציאותית

שמחה רוטמן:      ספציפית, מאחר שדיברנו עד עכשיו משטרית בלי לדבר ספציפית – אתמול הבטחתי שאני אומר מילה על מהות – בגלל המורכבות שלא קיימת בשום תחום אחר, לפיה שר הביטחון שממונה על הצבא מכוח חוק יסוד: הצבא, מקבל בשרשור אחריות על השאלה איפה הביוב שלי יזרום, איזו ארכיאולוגיה תיעשה, זאת מורכבות שקיימת כבר היום של תחומים אזרחיים שקיימים בתוך תחום צבאי שהם לא פועלים מכוח החלטת ממשלה מוסדרת בלקיחת סמכויות ובנגיסה אלא זה דבר שנבנה לאורך השנים

שמחה רוטמן:  אנחנו מנסים לייצר סדר בבלגן הזה אחת ולתמיד ואנחנו עושים את זה תוך מודעות למורכבות, תוך ידיעה שאנחנו לא יכולים להתייחס לכל המורכבויות העתידיות

רם בן ברק: שמחה, הרי אתה בעצמך לא מאמין לעצמך

שמחה רוטמן: לכן אנחנו בונים את הקונסטרוקציה - - -     

שלמה קרעי: חבר הכנסת רוטמן, תודה רבה

שלמה קרעי:  השר מאיר כהן

שמחה רוטמן: משפט אחרון

שמחה רוטמן:  בדיוק כדי שאזרחי מדינת ישראל שמתגוררים ביהודה ושומרון יצאו מהפלונטר שיצרו להם ממשלות העבר

שמחה רוטמן:  אנחנו מתחילים לאט לאט להתיר את הקשר הגורדי הזה

מאיר כהן: אני שומע את חבר הכנסת שמחה רוטמן, הוא איש חכם והוא גם איש של מילים והוא מנסה לשפוך איזה מסך של עשן על הכוונות האמיתיות של החוק הזה

קריאה: הוא לא מסתיר

קריאה:  הוא אמר בפירוש החלת החוק

קריאה:  החלת הריבונות

מאיר כהן: לא

קריאה: אתמול הוא אמר

קריאה:  היום הוא עדיין לא אמר

מאיר כהן: לא

מאיר כהן:  הוא לא יהיה אמיץ לעשות את זה

קריאה: אתמול הוא היה מאוד אמיץ

קריאה:  גם היום הוא יהיה

מאיר כהן: הוא יהיה אמיץ, הם יהיו אמיצים לעשות אנדרלמוסיה, לפחות להתחיל בשטחי C ואחרי כן לפרק לאט לאט את הרשות

מאיר כהן:  תאמין לי, צר לי מאוד שאנחנו יושבים כאן ומגחכים ומנסים להתפלפל על סוגיה שהיא סוגיה מהותית, שהיא סוגיה שמדברת על החיים שלנו

מאיר כהן:       כשאתם מסתכלים על החוק, יש לי מספיק ניסיון, אני הרבה שנים כאן וכתבתי הרבה חוקים

מאיר כהן:  לא בכדי בסעיפים 3, 4 ו-5 לחוק היסוד, אחרי התפקידים יבוא או תחומי הפעילות

מאיר כהן:  תורידו את משקפי השמש הכהים

מאיר כהן:  כל אחד מנסה לייפות את זה

מאיר כהן:       אני לא מתפרץ לדברים שלכם

מאיר כהן:  אני אגיד את הדברים שלי ואתם תחליטו מה אתם עושים

מאיר כהן:  בסופו של דבר תהיה הצבעה

מאיר כהן:      יש כאן כוונת מכוון להיות חלק ממשרד הביטחון בלי שום כפיפות לשר

מאיר כהן:  חד וחלק

מאיר כהן:  זה ברור

מאיר כהן:  אני יודע איך התנהל המשא ומתן, שלמה אדוני היושב ראש

מאיר כהן:  אני אוהב לקרוא לך אדוני היושב ראש

שלמה קרעי: תודה השר

שלמה קרעי:  תודה

מאיר כהן: באמת

מאיר כהן:  הרי זה התנהל כ-All in

מאיר כהן:  אני גם מכיר את ביבי ומכיר גם את אנשי הליכוד שיושבים כאן גם את אנשי ש"ס שיושבים כאן

מאיר כהן:  זה תקוע כמו קוץ ברגל

מאיר כהן:  החוק הזה תקוע

מאיר כהן:  מי צריך את זה? מי צריך את זה? ביבי שרוצה לשלוט ולמשול, צריך את החוק הזה? צריך שיהיה תקוע לו מישהו במשרד הביטחון? הוא לא צריך את זה

מאיר כהן:  אז אני מבין את הקושי שלכם להתפתל ולהגן ולתת לשמחה רוטמן עם היכולות שלו לנהל כאן את העניין אבל תהיו קשובים לדברים שאומרים היועצים המשפטיים

מאיר כהן:  אני זוכר את הפעם הראשונה, כמדומני – שמחה, תקן אותי – זה היה את ביבי נתניהו מינה את שטרית

מאיר כהן:  נכון? שר במשרד האוצר

שמחה רוטמן: לא

מאיר כהן: כן

שמחה רוטמן: ההגדרות אז היו כאלה שמי שמונה אז היה נחשב בלי תיק במשרד האוצר

שמחה רוטמן:  אי אפשר היה להעביר לו תחומי פעילות

מאיר כהן: לא

מאיר כהן:  לא

מאיר כהן:  זה היה שר במשרד האוצר

מאיר כהן:  אחרי כן העבירו לו את הביטוח הלאומי וכולי

שמחה רוטמן: הייעוץ המשפטי יגיד

שלמה קרעי: אתה לא יכול להגיד לו תקן אותי ואחר כך להגיד לו לא

מאיר כהן: לתקן אותי מבחינת התאריך והדמויות

שמחה רוטמן: זה היה שר במשרד האוצר

שמחה רוטמן:  שר בלי תיק במשרד האוצר

מאיר כהן: תקשיבו

מאיר כהן:  שר אוצר, שאני מעריך, אני מדבר על סמוטריץ', יש לו אג'נדה מאוד ברורה, איש חריף, חכם, הוא בא ואומר שאלה הדברים אליהם אני הולך, אבל אנחנו כאן צריכים להקשיב לדברים שהוא אומר וצריכים להבין ששר אוצר שמשמש כשר במשרד הביטחון זה מראש לייצר מציאות שבה חוק יסוד על כל מורכבותו כל הזמן יהיה בקונפליקט עם חוק יסוד: הצבא

מאיר כהן:  כל הזמן

מאיר כהן:  אל תטעו

מאיר כהן:  כאן לא ייתנו תקציבים, יש המון כוח לשר האוצר ואני רוצה לראות את שר הביטחון שיושב סביב שולחן ראש הממשלה שמתנגד לדברים מסוימים ששר האוצר רוצה כשר במשרד הביטחון

מאיר כהן:  זאת תהיה אנדרלמוסיה שתפגע בראש ובראשונה בראש הממשלה

מאיר כהן:  תאמינו לי

מאיר כהן:       לכן, תורידו את הדבר הזה

מאיר כהן:  כל המדינה לא צריכה את זה

מאיר כהן:  גם אתם לא צריכים את זה, שלמה

מאיר כהן:  זה יקשה על ביבי לנהל מול האמריקאים, מול הצבא

מאיר כהן:  מי צריך את הקוץ הזה? צריכים להיות אמיצים ולהגיד

מאיר כהן:  הרי בסופו של דבר הם יבואו לקואליציה

מאיר כהן:  אני קצת לא מבין את הרפיסות הזאת שגילה ביבי

מאיר כהן:  מה יש לסמוטריץ'? מה, ללכת עם מרצ? אז אומרים לו שאת זה לא

שלמה קרעי: תודה

שלמה קרעי:  השר כהן, תודה רבה

מאיר כהן: תקשיבו לדברים האלה

רם בן ברק: אדוני, רק הערת ביניים

רם בן ברק:  השר כהן צדק

רם בן ברק:  זה היה בפעם הראשונה

רם בן ברק:  בנימין נתניהו ממנה את מאיר שטרית כשר אוצר נוסף

רם בן ברק:  זה צעד חסר תקדים

קריאה: בלי תיק

קריאה:  הוא היה שר בלי תיק

שלמה קרעי: תבדוק את זה אחר כך

שלמה קרעי:  חברת הכנסת עאידה תומא סלימאן, אחרונת הדוברים עד ההפסקה

שלמה קרעי:  עשר דקות לאחר ההצבעה במליאה, נתכנס כאן והדיון יימשך

עאידה תומא סלימאן: תודה כבוד היושב ראש

עאידה תומא סלימאן:  אני רוצה להעיר שתי הערות טכניות על הדיון שמתקיים

עאידה תומא סלימאן:  ההיתממות הזו בהצגת החוק הזה כאילו זה חוק שתלוש מכל הקונטקסט הפוליטי של ניהול משא ומתן להקמת ממשלה ותנאים שנכפו בתוך המשא ומתן הזה, תנאים שכל המטרה שלהם מהוות מטרות פוליטיות בלבד

עאידה תומא סלימאן:  לדבר כאילו החוק הזה כלל לא שייך לרצונות של סמוטריץ' במשא ומתן ולכל אלה שנושאים באידיאולוגיה שהוא נושא, זאת היתממות שלא מתאימה לא למציע שבחר לצאת עכשיו כאשר אנחנו מדברים למרות שהוא היה מאוד צמוד לכיסא ולמיקרופון לאורך כל הישיבה

עאידה תומא סלימאן:  אני חושבת שהמרחב שניתן לחבר הכנסת, אמנם הוא המציע, אבל אני כבר שבע שנים בבניין הזה ולא ראיתי שנותנים למציע הצעת חוק לענות לכל אחד, לדבר מתי שהוא רוצה ולהתפרץ לכל דיון

עאידה תומא סלימאן:  כדאי מאוד לקחת בחשבון בניהול הישיבה אם אתם באמת מאמינים שהדיון הוא דיון רציני

עאידה תומא סלימאן:  הדיון הוא לא לצאת ידי חובה

שלמה קרעי: איך את הופכת את היוצרות? אני מאפשר למציע ההצעה להתייחס ולהגיב וזה נקרא דיון לא רציני? תמשיכי

עאידה תומא סלימאן: מעניין מאוד

עאידה תומא סלימאן:  הבנת הנשמע אצלך, כנראה יש בה בעיה, עם כל הכבוד כי מה זה שאתה נותן לו יותר מדי להתייחס ואני חושבת שזאת זכות על חשבון כל חברי הכנסת

עאידה תומא סלימאן:  תן לי להשלים את הדברים שלי ואני מבקשת לא להתפרץ לדברים שלי

עאידה תומא סלימאן:  אני חושבת שניתנת כאן למציע זכות יתר על המידה להתפרץ לכל דיון ולנסות לשכנע בכוח תוך ניסיון להראות תמימות טוטלית

עאידה תומא סלימאן:  היה כדאי לקרוא לחוק הזה לא חוק יסוד אלא חוק סמוטריץ'

עאידה תומא סלימאן:  היה כדאי לקרוא לו מלכתחילה חוק סיפוח כי זה מה שהוא באמת

עאידה תומא סלימאן:  אי אפשר לנתק אותו מההסכם הקואליציוני ואי אפשר לנתק אותו מהמטרות הפוליטיות שכן אתמול והיום, אם אתה מקשיב טוב מאוד אפילו למה שאומרים חברי כנסת מסוימים, רואים בצורה הכי ברורה שהמטרה האמיתית של כל זה היא מה שנקרא בשפה המכובסת עניין של החלת הריבונות הישראלית אבל זה סיפוח

עאידה תומא סלימאן:      בואו נזכיר לכולם שהמטרה הראשונה הייתה להוציא את המינהל האזרחי ממשרד הביטחון

עאידה תומא סלימאן:  המינהל האזרחי שהוקם מלכתחילה בתוך משרד הביטחון כי מדינת ישראל הכירה בזה שהיא כובשת אדמה לא שלה והכירה בזה אז שהיא כובשת עם אחר, והכניסה מתוך אחריות לאמנות הבין-לאומיות שלנהל את האזרחים או התושבים שתחת הכיבוש שלה, הקימה את המינהל האזרחי תחת הצבא

עאידה תומא סלימאן:  בתחילת המשא ומתן היו פרסומים שרצו להוציא את כלל המינהל האזרחי ולפרק אותו למשרד האוצר, ואז העולם התרעם ונאמר גם לביבי וגם לאחרים שזאת בעיקר הצהרה על סיפוח השטחים הפלשתינים

עאידה תומא סלימאן:  אז נבהלתם והלכתם והצעתם את הצעת החוק הזאת כדי לעקוף את המטרה העיקרית, כאילו עכשיו יש סיפוח ואין סיפוח

עאידה תומא סלימאן:      אני חושבת שזה אפילו לא סיפוח זוחל

עאידה תומא סלימאן:  זה סיפוח רץ

עאידה תומא סלימאן:  זאת הצהרה מאוד ברורה של מדינת ישראל מיוצגת על ידי הממשלה המתהווה שהיא מספחת את השטחים הפלשתינים

עאידה תומא סלימאן:      אני רק רוצה להזהיר מדבר אחד

עאידה תומא סלימאן:  אתם משחקים באש

עאידה תומא סלימאן:  להכניס את סמוטריץ' המתנחל, בעל התיאוריה של הטרנספר או שיהיו נתינים ובמעמד נחות, כולל האזרחים הערבים, או שנטרנספר אותם והצבא יודע לעשות את זה, כך הוא הצהיר בעבר, אני חושבת שלשים אותו אחראי על האזרחים הפלשתינים, זה מתכון מאוד ברור לאש שבסוף תאכל את כולנו

עאידה תומא סלימאן:  אי אפשר למשול באזרחים או בתושבים פלשתינים, בעם הפלשתיני, בכוח

שלמה קרעי: תודה

שלמה קרעי:  רק שתדעי חברת הכנסת סלימאן שלמחנה הלאומי, ככל שאת מתנגדת יותר אידיאולוגית, זה מראה שאנחנו במקום הנכון

שלמה קרעי:  תודה

יסמין פרידמן: אני שייכת למחנה הלאומי

יסמין פרידמן:  אין דבר כזה מחנה לאומי

שלמה קרעי: את לא שייכת למחנה הלאומי

יסמין פרידמן: אני שייכת למדינת ישראל וכולם כאן רוצים ודואגים ללאומיות

יסמין פרידמן:  עם כל הכבוד, זה לא שלכם

יסמין פרידמן:  כולנו כאן דואגים לאזרחי ישראל וצריך לשמוע אם יש כאן קריאה למלחמה

יסמין פרידמן:  כדאי שתשמע את זה היטב כי אחר כך זה יהיה על ידיכם

עאידה תומא סלימאן: יש מחנה שמתנגד לכיבוש

עאידה תומא סלימאן:  אתה תהיה מה שתרצה

שלמה קרעי: אני מחדש את הישיבה

שלמה קרעי:  אנחנו דנים בהצעה לתיקון חוק יסוד: הממשלה

שלמה קרעי:      נמצא איתנו היועץ המשפטי של משרד הביטחון?     

איל קופמן: בוקר טוב

איל קופמן:  אני רוצה לומר לפרוטוקול שקיבלנו ממשרד האוצר דואר אלקטרוני שמוודא שהצעות החוק שאנחנו דנים עליהן אין להן עלות תקציבית

איל קופמן:  זה כמובן חשוב להמשך

שלמה קרעי: לפני שנשמע את היועץ המשפטי של משרד הביטחון ואת הדוברים בעקבות דבריו, אני רוצה, גור, שתקריא קודם כל את הצעת החוק

גור בליי: עוד כמה דקות

גור בליי:  אני רוצה שזה יהיה בפני כל חברי הכנסת

שלמה קרעי: בסדר

שלמה קרעי:  חבר הכנסת ביטון, אתה ביקשת לדבר לפני שיתחיל לדבר היועץ המשפטי של משרד הביטחון

שלמה קרעי:  שלוש דקות לרשותך

מיכאל ביטון: שלום לכולם

מיכאל ביטון:  בימים האחרונים, עת נדון כאן חוק חדש ושונה, למנות שר במשרד הביטחון, עלה הנושא של המינוי שלי כשר במשרד הביטחון

מיכאל ביטון:  אני רוצה להגיד לכם מה ההבדלים ומה הדגשים

מיכאל ביטון:      משרד הביטחון מפעיל מעל 80 מיליארד שקלים בשנים טובות

מיכאל ביטון:  יש לו 26 אגפים

מיכאל ביטון:  מתוך אותם אגפים, אגפים רבים בכלל עוסקים בחייהם של אזרחים עוד בטרם הם בצבא או כחלק מההשפעות של השירות הצבא כמו האגף למשפחות שכולות, האגף לשיקום שעוסק בנכי צה"ל, האגף החברתי-ביטחוני שעוסק בהכנה לצה"ל ובשנת שירות ובמכינות קדם צבאיות, אגפים שעובדים מול רשויות על נכסים, על ארנונה, על בסיסים, אגפים שעובדים מול תעשייה צבאית ותעשייה אזרחית כמו מפע"ת ואחרים

מיכאל ביטון:  למעשה כמה מיליארדים של המשרד בכלל מופנים לאזרחים

רם בן ברק: חיילים משוחררים

מיכאל ביטון: חיילים משוחררים

מיכאל ביטון:  מיגון אזרחים

מיכאל ביטון:  מיליארדים רבים הולכים לאזרחים

מיכאל ביטון:  לכן חשב שר הביטחון גנץ, וזאת הייתה מחשבה נכונה, שבמשרד הזה צריך שר לנושאים אזרחיים, אני כיהנתי בתפקיד הזה ואחרי הוביל אותו שוסטר כסגן שר

מיכאל ביטון:       ההחלטה הזאת היא נכונה, היא מהותית, כי היא מאפשרת לשר הביטחון להתמקד בבניין הכוח וההיבטים הצבאיים ולהשלים אותו בהתייחסות רבת קשב לאזרחים

מיכאל ביטון:  הדבר הזה אפשר לנו לעשות דברים גדולים למען האזרחים, למשל לפתוח את מגן לצפון שהיה תקוע, למשל הגדלת תקנים במכינות, למשל טיפול בבסיסי צה"ל נטושים והעברתם לחלק מהרשויות ועוד המון פעולות

מיכאל ביטון:  הרפורמה הגדולה של נפש אחת בנכי צה"ל

מיכאל ביטון:      מה היה הכלל של המינוי הזה? הכלל של המינוי הזה כפיפות ישירה לשר הביטחון בכל ההיבטים

מיכאל ביטון:  שום פעולה בחברה האזרחית לא בוצעה ללא ברכת הדרך ותיאום שבועי עם לשכת שר הביטחון

מיכאל ביטון:  בעצם היה כאן מסלול ישיר, שלם ומתואם, בלי חריקות של קידום מערכת הביטחון

מיכאל ביטון:  אפילו ביהודה ושומרון בבעיות אזרחיות כמו מרכיבי ביטחון או פתרונות מקומיים או עמדת המשרד לסוגיות מסוימות, גם שם הייתי יכול לפעול אבל הכול על דעתו, בתיאום ובכפיפות לשר הביטחון

מיכאל ביטון:  אפילו חברות בקבינט ואפילו להחליף את שר הביטחון בזמן שהיה בניתוח ובזמן שהיה בחוץ לארץ

מיכאל ביטון:      מה אני מספר לכם

מיכאל ביטון:  קחו את הכלל הקודם שעשינו, קחו את ההתנהלות הקודמת ותנו לה תוקף

שלמה קרעי: זה מה שעשינו 

מיכאל ביטון: לא

מיכאל ביטון:  שיניתם

שלמה קרעי: לא

שלמה קרעי:  אתה לא מדייק

מיכאל ביטון: תקשיב רגע

מיכאל ביטון:  תקשיב

מיכאל ביטון:  קודם כל, אנחנו יודעים מה מתפתח

מיכאל ביטון:  אתה נותן לאותו שר במשרד הביטחון למשל סמכויות בלעדיות על המינהל האזרחי

שלמה קרעי: בכפוף לשר הביטחון

מיכאל ביטון: אבל אתה לא יכול להכפיף את המינהל האזרחי אליו

מיכאל ביטון:  אתה יוצר אנדרלמוסיה

שלמה קרעי: תודה

מיכאל ביטון: מה זאת אומרת תודה? אתה לא נותן לי לדבר?     

שלמה קרעי: תשלים את דבריך

שלמה קרעי:  ביטון, יש לך דקה לסיום

שלמה קרעי:  קדימה

שלמה קרעי:  אנחנו אחרי 13 שעות של דיון

שלמה קרעי:  יש לך עוד דקה לדבר

שלמה קרעי:  אתמול הייתה לך זכות דיבור חופשית ועכשיו יש לך שלוש דקות

שלמה קרעי:  דקה לסיום

מיכאל ביטון: מי שייצר שתי סמכויות במשרד הביטחון וכפיפות ישירה של אלופים או יחידות כמו המינהל האזרחי למישהו אחר, פוגע בתפקוד של המדינה, פוגע בביטחון, פוגע ביציבות, פוגע במעמדנו בעולם והדבר הזה יהיה פיצוץ

מיכאל ביטון:  אני לא יודע מי יהיה השר, גלנט או מישהו אחר אבל זה לא יעבור לסדר היום

מיכאל ביטון:  תוך חודשיים-שלושה חודשים, אם תחוקקו את החוק הזה, יהיו כאן פיצוצים - תקראו לי לראות את הפיצוצים האלה - פיצוצים בין השרים והשלכות אדירות על החברה, על הביטחון ועל מעמדנו בעולם

רם בן ברק: שאלת הבהרה

שלמה קרעי: אתה לא ברשות דיבור

שלמה קרעי:  תודה

שלמה קרעי:  תירשם לרשות דיבור ותאמר את דבריך

שלמה קרעי:      עורך דין ערן יוסף, סגן בכיר ליועץ המשפטי של מערכת הביטחון, בבקשה, רשות הדיבור שלך

ערן יוסף: בוקר טוב

ערן יוסף:  אני רוצה להגיד שהוזמנתי לכאן ונאמר לי שיש שאלות

ערן יוסף:  אנחנו כמשרד הביטחון לא חשבנו שיש צורך שאנחנו נתייצב כאן

קריאה: למה לא?     

ערן יוסף: כיוון שאנחנו מבקשים להבחין בין ההסכם הקואליציוני לבין הצעת החוק שנמצאת כרגע על השולחן

ערן יוסף:  הצעת החוק שמונחת כרגע על השולחן היא הצעת חוק יסוד שמדברת על כל משרד ממשלתי ולאו דווקא על משרד הביטחון

ערן יוסף:  היא מדברת על כפיפות, היא מאוד מאוד דומה לחקיקה שהייתה בתוקף בממשלה הקודמת קודמת ולכן המצב כשלעצמו של שר, גם במשרד הביטחון, שעובד בכפיפות לשר הביטחון, נקרא לו העיקרי לצורך הדיון, שנדע על איזה שר אנחנו מדברים, זה משהו שאנחנו יודעים לחיות איתו

ערן יוסף:      אחרי שאמרתי זאת, כיוון שכבר נקראתי לכאן, אני אגיד בכל זאת היכן אנחנו רואים את הדברים שמצריכים ליבון ומצריכים איזושהי השלמה

ערן יוסף:      סוגיית הכפיפות הי אלא מספיק ברורה

ערן יוסף:  המילה בחוק היסוד היא מילה אחת שצריך לתלות עליה או לגזור ממנה הרבה מאוד דברים שכרגע לא מופיעים בה

ערן יוסף:  בחקיקה הקודמת, בחוק היסוד בנוסחו הקודם, בהוראת השעה, הייתה השלמה בדמות של החלטת ממשלה

ערן יוסף:  המינוי של שר נוסף במשרד היה טעון החלטת ממשלה ולאחר מכן אישור הכנסת וזה אפשר לתת סימנים, לתת יותר פרטים, יותר תוכן למונח הזה

שלמה קרעי: תוכל לומר לנו מה היה בהחלטת הממשלה שהיה רלוונטי להבהרת סוגיית הכפיפות? איזה משפט שם הבהיר את סוגיית הכפיפות?     

ערן יוסף: אני אגיד

ערן יוסף:  החלטת הממשלה שכתבנו ב-2020, פירטה את תחומי האחריות שעברו לאחריותו

ערן יוסף:  מטבע הדברים התמודדה עם סוגיות כאלה ואחרות שמתייחסות לתחומי עיסוק שעוברים, שיכולים להיות תחומי עיסוק שמעלים קשיים כאלה ואחרים

ערן יוסף:  תחומי העיסוק שהועברו לשר ביטון פחות עוררו את הקשיים - ממה שאנחנו יודעים מהתקשורת - מההסכם הקואליציוני שיכול להיות שמתכוונים עתה, אבל כל דבר כזה צריך בירור

ערן יוסף:  החלטת הממשלה הגדירה בצורה ברורה את הנושא של כפיפות ממנה נגזרה גם מערכת של יחסי עבודה שנבנתה בין השרים שאפשרה לנו כמערכת לעבוד בצורה מסודרת

ערן יוסף:  ידענו למי אנחנו פונים בכל נושא ומי מקבל ההחלטה הסופי

ערן יוסף:      אני אדבר בדוגמאות

ערן יוסף:  כאשר מדובר בנושאים כמו תקנות, כמו חברות בוועדות שרים ששר הביטחון על פי החוק צריך להיות חבר בהן או היושב ראש שלהן, כאשר מדובר נניח בהוראות פיקוד עליון שעל פי הדין שר הביטחון צריך לאשר אותן, כאשר מדובר במינויים שעל פי חוק היסוד ועל פי הדין הקיים מועברים לאישורו של שר הביטחון, לא הייתה שאלה

ערן יוסף:  ברור היה שקביעת המדיניות הכללית של המשרד בכל הנושאים היא של שר הביטחון

ערן יוסף:  בתוך זה היה יכול ויכול לכהן שר נוסף שמקבל סמכות לטפל בנושאים מסוימים בכפיפות לשר הביטחון ותחת המדיניות של שר הביטחון

מיכאל ביטון: תקרא את הצעת המחליטים

שלמה קרעי: כתוב בחוק היסוד, מופיע בו בכפוף לשר הביטחון

מיכאל ביטון: אפשר להקריא את הצעת המחליטים שעשינו

שלמה קרעי: לא

שלמה קרעי:  תקריא את המשפט מה זאת הכפיפות

שלמה קרעי:  מה המשמעות של המילה כפיפות

מיכאל ביטון: לא את הכול

מיכאל ביטון:  "בהתאם לסעיף 43(ד) לחוק יסוד: הממשלה, הממשלה, בהסכמת ראש הממשלה וראש הממשלה החלופי למנות את השר מיכאל ביטון לשר נוסף במשרד הביטחון, השר לנושאים אזרחיים וחברתיים במשרד הביטחון

מיכאל ביטון:  השר יהיה אחראי בכפוף לשר הביטחון לתחומים המפורטים להלן מתוך תחומי פעילות משרד הביטחון"

שלמה קרעי: לא שמעתי אף מילת הבהרה למשמעות המילה כפיפות

מיכאל ביטון: יש פירוט מה הסמכויות

שלמה קרעי: בסדר

שלמה קרעי:  פירוט הסמכויות זה בסדר

מיכאל ביטון: יש לך כשמונה, מ-(א) עד (ח)

שלמה קרעי: גם כאן יהיו תחומי אחריות וגם כאן כתובה המילה בכפוף

קריאה: הנה, כאן כתוב בדיוק מה שכתבת

קריאה:  במשרד שימונה אליו שר, יכול שיהיה אחראי בכפוף לשר הממונה

מיכאל ביטון: צריך להגיד מה התחומים

שלמה קרעי: אני עובר לרשימת הדוברים

שלמה קרעי:  אני רוצה שהיועץ המשפטי לוועדה יקריא את הצעת החוק לקראת ההצבעה

שלמה קרעי:  בסוף הדיון הזה תהיה הצבעה

יוראי להב-הרצנו: מתי תהיה לנו אפשרות לשאול את נציג מערכת הביטחון שאלות?     

שלמה קרעי: כשהיועץ המשפטי יסיים את ההקראה, מי שנרשם לרשות דיבור, יקבל רשות דיבור

שלמה קרעי:  מנהל הוועדה מנהל את הרישום

יוראי להב-הרצנו: היא הסגנית של קרעי

יוראי להב-הרצנו:  כל הזמן הוא שואל אותנו מי הסגנים

טלי גוטליב: אני על תקן פקידה לטובת הציבור

טלי גוטליב:  מה הבעיה בלהיות פקיד?      

יוראי להב-הרצנו: חס וחלילה

טלי גוטליב: ובלבד שנעשה את מה שמוטל עלינו

גור בליי: אני מקריא את הנוסח האחוד של שתי הצעות החוק

גור בליי:  אתמול הקראנו בנפרד ועכשיו יש נוסח אחוד שמשקף גם את התיקונים שדובר עליהם בהקשר של השר הנוסף במשרד

גור בליי:       נוסח לקריאה ראשונה

גור בליי:      הצעת חוק יסוד: הממשלה (תיקון מס' 14) (שר נוסף במשרד וכשירותם של השרים)     

גור בליי: בחוק יסוד: הממשלה (להלן – חוק היסוד), בסעיף 25(ג) אחרי "שר בלי תיק" יבוא "או שר נוסף במשרד כמפורט בסעיף 24א"

גור בליי: בסעיף 6 לחוק היסוד –     

קטן יבוא: "(ו)	לעניין סעיף זה –     	"מאסר בפועל" – לרבות מאסר על תנאי שהופעל

קטן יבוא:      	"עבירה" - כל אחת מהעבירות עליהן נידון לעונש של מאסר בפועל"

קטן יבוא:      זה בעצם כל המקטע של הכשירות של שרים שקובע שזה יהיה רק מאסר בפועל, שכל ההסדר יחול רק על מאסר בפועל

קטן יבוא:       יתר הדברים קשורים לשר נוסף במשרד

קטן יבוא: בסעיף 13(ד) לחוק היסוד, אחרי "התפקידים" יבוא "או תחומי הפעילות"

קטן יבוא:      זאת השבעת הממשלה

קטן יבוא: בסעיף 15 לחוק היסוד, אחרי "ועל תפקידו" יבוא "או על תחומי הפעילות שבאחריותו"

קטן יבוא:      זה צירוף של שר במועד מאוחר יותר

קטן יבוא: אחרי סעיף 24 לחוק היסוד יבוא:     "24א

קטן יבוא: 	שר נוסף במשרד     במשרד שממונה עליו שר יכול שיתמנה שר נוסף, שיהיה אחראי, בכפוף לשר ממונה על המשרד, לתחומים מסוימים בתחומי הפעילות של המשרד"

קטן יבוא: "(ג1) הממשלה רשאית, באישור הכנסת, להחליט כי שר ישמש כשר נוסף במשרד ולקבוע תחומים מסוימים מתוך תחומי הפעילות של המשרד שאותו שר יהיה אחראי להם, בכפוף לשר הממונה על המשרד, בהתאם להוראות סעיף 24א

קטן יבוא:      זה במצב ששר מכהן הופך להיות או רק שר נוסף

קטן יבוא:      (ג2) הממשלה רשאית, במשרד שמכהן בו שר נוסף, לשנות את חלוקת תחומי הפעילות בינו ובין השר הממונה"

קטן יבוא:      זה ההסדר עליו דיברנו אתמול בלילה, שבו כבר יש שר נוסף במשרד ומשנים את חלוקת תחומי הפעילות בינו לבין מה שנקרא השר הממונה

שמחה רוטמן: השתמשת בביטוי תחומי פעילות ולא שטחי פעולה

גור בליי: כן

גור בליי:  תחומי פעילות

שמחה רוטמן: השאלה אם לא כדאי בסעיף 31 להשתמש באותו מינוח בהעברת סמכויות

שמחה רוטמן:  דיברנו על זה אתמול וזה לא הוכרע עד הסוף

שמחה רוטמן:  בסדר

שמחה רוטמן:  אני שם כרגע קיפול

שמחה רוטמן:  תמשיך

גור בליי: תיקון סעיף 43ד     

שלמה קרעי: תודה

שלמה קרעי:  אנחנו עוברים לרשימת הדוברים

שמחה רוטמן: בואו נדבר רגע על זה כי זה נוסח שכדאי להקריא אותו

שלמה קרעי: שתי דקות, שמחה

אפרת רייטן: אתה נותן גם לנו את האפשרות להתפרץ

שלמה קרעי: הוא מציע החוק ואני נותן לו

אפרת רייטן: אבל הוא היה קודם ודיבר במשך שעה

שלמה קרעי: חברת הכנסת רייטן, אני נתתי לו רשות דיבור

שלמה קרעי:  יש לי את הפררוגטיבה הזאת כיושב ראש הוועדה

אפרת רייטן: נכון ולכן יש פררוגטיבה לשאול שאלות

שלמה קרעי: את תירשמי ותקבלי את רשות הדיבור

שמחה רוטמן: אני חושב שהשאלה שלי היא ניסוחית

שמחה רוטמן:  היא לא מהותית אבל אני חושב שכדאי בסעיף 31 שנוקט במילים, יצרנו כאן בעצם יצור שלישי שלדעתי זה לא דבר נכון

שמחה רוטמן:  אפשרות אחת היא לדבר על העברת שטחי פעולה, שזה הניסוח של 31

שמחה רוטמן:  יש אפשרות שנקראת להעביר תחומי פעילות ועכשיו יצרנו משהו שלישי שנקרא לשנות את חלוקת תחומי הפעילות

שמחה רוטמן:      אני מציע שאו שיהיה כתוב להעביר תחומי פעילות בינו לבין השר הממונה, ואז אנחנו משתמשים לפחות באותו מינוח שהיה בסעיפים האחרים, או להשתמש במינוח שקיים ב-31 ולכתוב להעביר שטחי פעולה בינו לבינו או לכתוב - ולדעתי הכי טוב לעשות גם וגם - להעביר תחומי פעילות בינו ובין השר הממונה או שטחי פעולה

שלמה קרעי: תודה

שלמה קרעי:  הייעוץ המשפטי ילבן את הדברים

שלמה קרעי:  מקסימום יש לנו גם דיון לקראת קריאה שנייה ושלישית

שלמה קרעי:  תודה

שלמה קרעי:      חברת הכנסת רייטן

שלמה קרעי:  שתי דקות לרשותך

אפרת רייטן: שתי דקות?      

שלמה קרעי: אנחנו בדיון מסכם

אפרת רייטן: זה מה שנתת לכולם?     

שלמה קרעי: כולם שתי דקות

שלמה קרעי:  יש לנו דיון המשך אחרי קריאה ראשונה לקריאה שנייה ושלישית ואז יהיו לנו שעות ארוכות

אפרת רייטן: שתי דקות זה זמן שאתה לא מסוגל אפילו לומר טענה אחת

אפרת רייטן:  אני כבר מוחה ואומרת ששתי דקות זה דבר שהוא לא הגיוני

אפרת רייטן:      אם אני אמשיך את דבריו של חברי חבר הכנסת שמחה רוטמן, אני פונה לייעוץ המשפטי ואני אומרת שאין כאן הגדרה

אפרת רייטן:  אני מצטערת, אין הגדרה למה זה תחומי הפעילות

אפרת רייטן:  אני חושבת שזה דבר ראשון שאתם צריכים לעשות

שלמה קרעי: בעברית

אפרת רייטן: לא

אפרת רייטן:  זאת לא עברית

אפרת רייטן:  אני יכולה לפרש תחומי פעילות בצורה איקס ושמחה יפרש בצורה ואי

אפרת רייטן:  מצטערת

אפרת רייטן:  אתם רוצים שלא תהיה כאן עמימות? בואו תחשפו את הקלפים

אפרת רייטן:  תגידו למה הכוונה

אפרת רייטן:  אני לא רוצה לנחש, לא רוצה שמשרד הביטחון ינחש, לא רוצה שאזרחי ישראל ינחשו מה הם תחומי הפעילות

אפרת רייטן:  תחומי פעילות, נושאים, לא משנה מה

שלמה קרעי: זה יהיה בהשבעת הממשלה

שלמה קרעי:  את רוצה שיפרטו כאן את כל המשרדים?     

טלי גוטליב: צריך להשאיר לשיקול דעת

טלי גוטליב:  זה בדיוק הרעיון

אפרת רייטן: מותר שיקול דעת? אוקיי

אפרת רייטן:  מאה אחוז טלי

אפרת רייטן:  אין בעיה

אפרת רייטן:  אנחנו רושמים לפנינו

טלי גוטליב: זה בהגדרה

טלי גוטליב:  תקראי את הנוסח של ההחלטה

אפרת רייטן: אין בעיה

אפרת רייטן:  קיבלתי את דבריך

אפרת רייטן:  הפרוטוקול רושם 

אפרת רייטן:  מדובר כאן בסעיף סל, סעיף שלא ברור מהו, סעיף שאפשר לצקת לתוכו כל דבר אפשרי ולכן זה לא ברור

אפרת רייטן:  הדברים האלה רשומים עכשיו בפרוטוקול

אפרת רייטן:       אני שואלת ומפנה אליכם משרד הביטחון

אפרת רייטן:  אמרתם שעקרונית הדבר הזה הוא הגיוני, הוא אפשרי, מבחינתכם אתם לא רואים איזושהי בעיה עם עוד שר במשרד הביטחון

אפרת רייטן:  האם גם כשיהיה כתוב כאן בצורה מפורשת שמדובר כאן בהוצאת כל המינהל האזרחי ממשרד הביטחון, מבחינתכם אין עם זה שום בעיה

שלמה קרעי: תודה

שלמה קרעי:  הם יתייחסו בהמשך

אפרת רייטן: תשובה קצרה, כן או לא

שלמה קרעי: לא

שלמה קרעי:  אין תשובה קצרה

שלמה קרעי:  יתייחסו אחרי הדוברים

אפרת רייטן: בסדר

אפרת רייטן:  מילה אחרונה

אפרת רייטן:  אני חושבת שכמו שהדברים כאן הם עמומים ולא ברורים, זה בדיוק אותה דרך ואותה שיטה שבה כל שלושת החוקים שמתקיימים כאן במקביל נעשים, במניפולציה ובשקר

אפרת רייטן:      אני אומרת את זה כי במקום לומר במפורש שאנחנו מדברים כאן על סיפוח במסגרת החוק הזה, אנחנו קוראים לזה תיקון חוק יסוד

אפרת רייטן:  במקום לומר שאנחנו מדברים על פקודת המשטרה ולומר בצורה מפורשת שמדובר על משטרה של בן גביר, קוראים לזה בשמות אחרים

אפרת רייטן:  אותו הדבר לגבי חוק שכולם יודעים לאן את הולכת, לחוק של דרעי

אפרת רייטן:  כולם יודעים שזה חוק של דרעי, להכשיר שר ומורידים את הרף הפלילי או את הרף של הכשרות של שר מכהן

אפרת רייטן:  צריך לשים את הדברים האלה על השולחן כדי שאנשים יבינו במה מדובר

שלמה קרעי: דבריך נשמעו

אפרת רייטן: ממש עוד מילה

אפרת רייטן:  אני מודאגת

אפרת רייטן:  הייתי בדיון לפני שיצאנו להצבעה ואני מודאגת כי שמעתי גם את הייעוץ המשפטי של הממשלה וגם את הייעוץ המשפטי של הוועדה

אפרת רייטן:  אני שומעת כאן אני שני היועצים המשפטיים שלא מסכימים עם היושב ראש ולא מסכימים עם החוק בכמה נקודות מהותיות יותר או פחות

אפרת רייטן:  לא מסכימים

אפרת רייטן:  אני שומעת אתכם בדיוק מבצעים את מה שהבטחתם לנו כל השנה: אנחנו נדרוס, אנחנו נרמוס, אנחנו נבטל ואנחנו נפטר את היועצים המשפטיים

אפרת רייטן:  הנה, אנחנו רואים את התוכנית

שלמה קרעי: תודה

שלמה קרעי:  חברת הכנסת יוליה מלינובסקי כאן? לא

שלמה קרעי:  השרה אלהרר? לא נמצאת

שלמה קרעי:  סגן השר שוסטר

הביטחון אלון שוסטר: תודה רבה

הביטחון אלון שוסטר:  שתי נקודות

הביטחון אלון שוסטר:  יש סוגיה שאפשר לקרוא לה הכפיף המכופף

הביטחון אלון שוסטר:  נניח, סתם, ששר האוצר יהיה שר במשרד הביטחון

הביטחון אלון שוסטר:  אמרתי עכשיו לחבר הכנסת שיתכן ויהיה שר ביטחון שאני מאחל לו הצלחה במשימה הבלתי אפשרית להנחות את השר במשרדו שבישיבה הבאה או בישיבה קודמת הוא כופף אותו, איים עליו, היה צריך להגיע איתו להבנות

הביטחון אלון שוסטר:  זה בלתי אפשרי במינהל תקין

הביטחון אלון שוסטר:  בלתי אפשרי

הביטחון אלון שוסטר:  זאת סוגיה שכאן, במקום הזה, בחוק היסוד הזה צריך להבהיר

הביטחון אלון שוסטר:  בלתי אפשרי שסוגיה כזו תבוא לידי ביטוי או שתתאפשר

הביטחון אלון שוסטר:       זאת נקודה אחת ואני מבקש מהמשפטנים לתת עליה את המענה אני מציע שגם הייעוץ המשפטי של משרד הביטחון לא יתייחס לזה בביטול וכמובן אני מבקש לדעת מה דעתו של היועץ המשפטי לממשלה, משרד המשפטים, לסוגיה הזאת

הביטחון אלון שוסטר:       השאלה השנייה

הביטחון אלון שוסטר:  העברת סמכויות, תחומי טיפול – תקראו לזה איך שאתם רוצים – זה יכול להוות לדוגמה 90 אחוזים מתחומי הפעילות

הביטחון אלון שוסטר:  האם אין לזה סייג? בלתי אפשרי

הביטחון אלון שוסטר:  לא הגיוני אבל אפשרי על פי החוק הזה

הביטחון אלון שוסטר:  אני מבקש גם על זה לקבל תשובה

שלמה קרעי: תודה

שלמה קרעי:  יש לך ממש כתר של עמידה בזמנים

שלמה קרעי:  כל הכבוד

שלמה קרעי:      חבר הכנסת ולדימיר בליאק

ולדימיר בליאק: תודה רבה אדוני היושב ראש

ולדימיר בליאק:  אתמול התייחסתי בהרחבה לחוק הראשון הפרסונלי, רטרואקטיבי, חוק מושחת בעיניי, חוק אריה דרעי

ולדימיר בליאק:  אני רוצה לחזק את דבריה של חברתי אפרת רייטן

ולדימיר בליאק:  אני חושב שבלתי אפשרי במינהל התקין להשאיר מושג כמו תחום אחריות ללא הגדרה מדויקת בהצעת החוק

ולדימיר בליאק:  מעבר לזה, אני חושב שכל מה שאתם עושים כאן, אני חייב לציין שגם בסבבים הקודמים אני לא אהבתי את ההמצאה של השר במשרד

ולדימיר בליאק:  אני רוצה להזכיר שבעצם לראשונה מי שהמציא את זה היה בנימין נתניהו במשרד האוצר כאשר מינה את השר מאיר שטרית

ולדימיר בליאק:  גם בהמשך, אני לא חושב שזאת פרקטיקה נכונה

משה ארבל: האם אתה מטיל דופי בעבודתו של מיכאל ביטון?     

ולדימיר בליאק: אני לא מטיל דופי

מיכאל ביטון: ארבל, לסכסך ולסכסך

ולדימיר בליאק: חבר הכנסת ביטון יודע היטב עד כמה אני מעריך אותו ואת עבודתו לאורך שנים רבות

משה ארבל: על זה יש תמימים דעים בוועדה

ולדימיר בליאק: אני חושב שהמתווה עצמו הוא מתווה לא תקין ולא נכון

ולדימיר בליאק:  זה מתווה שפוגע בתפקוד התקין של המשרדים

ולדימיר בליאק:  עם כל הבלגן שאתם עושים כאן עכשיו, גם במשרד הביטחון וגם במשרד החינוך, גם כך אין כך יותר משנתיים

ולדימיר בליאק:  עד שתבינו איך זה עובד, איך צריך לפעול ואיך בעצם כל הברדק הזה שאתם עושים עכשיו במשרדים הכי חשובים והכי קריטיים בממשלה, עד שבכלל זה יתחיל לעבוד – זה כבר יהיה אחרי הבחירות הבאות

ולדימיר בליאק:  בינתיים מי שייפגע, אלה הם האזרחים, האזרחים בגבולות מדינת ישראל, האזרחים מעבר לגבולות של מדינת ישראל, החיילים, וחבל

ולדימיר בליאק:  כל זה מוכתב על ידי שיקולים לא ענייניים

ולדימיר בליאק:       אני שוב רוצה להדגיש שאלה ימים מאוד מאוד עצובים ואני מקווה שיימצאו קולות שפויים במפלגת הליכוד שיעצרו את הדבר המסוכן הזה

ולדימיר בליאק:  תודה

שלמה קרעי: תודה חבר הכנסת בליאק

שלמה קרעי:  השרה אלהרר, שתי דקות לרשותך

קארין אלהרר: תודה רבה אדוני היושב ראש

קארין אלהרר:  אני רוצה שגם השר המיועד ארבל יקשיב קשב רב לדבריי שמופנים גם אליו

קארין אלהרר:      אני מבינה שהמטרה העיקרית של תיקון החקיקה הזה הוא לגרום למצב שבו שר האוצר המיועד בצלאל סמוטריץ' יוכל להיות גם השר במשרד הביטחון שיהיה אחראי על איו"ש

קארין אלהרר:       יש כאן בהצעה איזה אנדרוגינוס

קארין אלהרר:  מצד אחד הוא יהיה כפוף לשר הביטחון ומצד שני יהיו לו תחומי פעילות שהם לגמרי באחריותו

קארין אלהרר:  אני מנסה להבין

קארין אלהרר:  אם תהיה מחלוקת בין השרים, האם נגיד שהוא כפוף לו או שמא נגיד שזה בתחום אחריותו? תסבירו לי את האירוע הזה כי ממה אני הבנתי , כל המטרה של החקיקה הבאמת מוזרה הזאת, עוד בטרם הקמת הממשלה, היא שזה יאפשר לכם ממשלה יציבה, בלי שתצטרכו לריב, כדי להסדיר את היחסים ביניכם

קארין אלהרר:  עכשיו אני שואלת

קארין אלהרר:  ייכנס למשרד הביטחון השר המיועד יואב גלנט ותהיה לו מחלוקת עם השר המיועד סמוטריץ' - הנה, אני עושה לכם ספוילר, זה יקרה, יהיו להם מחלוקות - מי יכריע? הרי החוק יאפשר לו

משה ארבל: מי שהכריע בין ראש הממשלה לראש הממשלה החליפי

שלמה קרעי: ארבל, תן לה לדבר

קארין אלהרר: חבר הכנסת ארבל, לא היינו צריכים להכריע

גלעד קריב: אתם הייתם ערבים למודל ממשלת החליפין

גלעד קריב:  לא? חתמתם ערבות

שלמה קרעי: חבר הכנסת קריב, תודה רבה

קארין אלהרר: חבר הכנסת קריב, אני מסתדרת היטב

שלמה קרעי: חבר הכנסת קריב, השרה מסתדרת

שלמה קרעי:  היא שרה

גלעד קריב: זה בוודאי

קארין אלהרר: אני אגיד שאני לא חושבת שראש הממשלה המיועד נתניהו מסוגל להכריע

קארין אלהרר:  הרי אם הוא היה מסוגל להכריע, לא היינו נדרשים לכל הפסדה הזאת

קארין אלהרר:  אני אשמח שהייעוץ המשפטי יבאר לי כיצד תלובן המחלוקת

שלמה קרעי: תודה השרה אלהרר

שלמה קרעי:  חברת הכנסת יוליה מלינובסקי

יוליה מלינובסקי: תודה רבה אדוני היושב ראש

יוליה מלינובסקי:  כמה דברים

יוליה מלינובסקי:  קודם כל, אין לי בעיה עם שר נוסף במשרד

יוליה מלינובסקי:  אני דווקא חושבת שיש משרדי ממשלה שזה מתבקש, כמו משרד האוצר, משרד הביטחון, אולי משרד החינוך כאשר אלה משרדים מאוד גדולים והם עם הרבה מאוד תחומי עניין

יוליה מלינובסקי:  בנוסף לכך גם פעילות הכנסת כאשר השרים נדרשים להיות כאן הרבה מאוד זמן וסביר להניח שבתפקידים כאלה במשרדים מאוד גדולים אפילו יש לזה צורך

רם בן ברק: אבל כאן שר האוצר הוא השר הנוסף

יוליה מלינובסקי: אני דיברתי על משהו אחר

רם בן ברק: אם זה לא היה עצוב, זה היה מצחיק

שלמה קרעי: חבר הכנסת בן ברק

יוליה מלינובסקי: אני מדברת על משהו אחר

יוליה מלינובסקי:  אני לא מדברת על מצב בו שר האוצר המיועד יהיה גם שר במשרד אחר

יוליה מלינובסקי:  דווקא עם זה יש לי בעיה כי מהיכרות אישית שלי עם העבודה של שר האוצר אביגדור ליברמן, אני יודעת שבאמת זאת עבודה לא במשך 24/7 אלא 26/7, במיוחד במצב הכלכלי של היום, האינפלציה והאתגרים שיש למדינת ישראל

יוליה מלינובסקי:  אני באמת מצפה משר האוצר, לא משנה מי הוא יהיה, שיהיה לא במאה אחוזים על המשרד שלו אלא במיליון אחוזים כי בסופו של דבר אלה דברים מהותיים שמשפיעים על כולנו

רם בן ברק: מחזק את האמון

שלמה קרעי: רם בן ברק, אתה בקריאה ראשונה

יוליה מלינובסקי: אני כן חושבת שיש מצב ויש צורך במשרדים שציינתי למנות שר נוסף, שני

יוליה מלינובסקי:  יש מודל כזה בבריטניה וכולנו מכירים אותו

יוליה מלינובסקי:  יש שר בכיר ויש שר – לא נעים להשתמש במילה – זוטר, משני

יוליה מלינובסקי:  הוא מקבל סמכויות מהשר הבכיר, השר הבכיר מאציל לו סמכויות, תחומי עניין אבל השר השני הוא לא עצמאי, הוא לא מביע עמדה עצמאית שלו אלא הוא עובד לפי מדיניות של השר הממונה

יוליה מלינובסקי:  לדעתי דווקא המודל הזה בנסיבות המסוימות בהחלט יכול להיות

משה ארבל: רשמתי שחמד עמאר זוטר בעיניך

יוליה מלינובסקי: לא

יוליה מלינובסקי:  אל תעוות את הדברים שלי

שלמה קרעי: יוליה, תודה

שלמה קרעי:  משפט אחרון

יוליה מלינובסקי: אני אמרתי מילה זוטר והסתייגתי ממנה

שלמה קרעי: חבר הכנסת ארבל, אני רואה שמדגדג לך בקצה הלשון

רם בן ברק: למה אתה לא נותן לו קריאה ראשונה וקריאה שנייה?     

שלמה קרעי: חבר הכנסת ארבל, רם בן ברק הפעם צודק, אתה בקריאה ראשונה

יוליה מלינובסקי: יש לי פה שאלה אמיתית

יוליה מלינובסקי:  בנסיבות העניין של החוק והממשלה המסתמנת, יש לנו גוף שנקרא ועדת שרים שרים

קארין אלהרר: מסתיימת

שלמה קרעי: קארין אלהרר, את בקריאה ראשונה

יוליה מלינובסקי: תקשיבו, אני לא צריכה עזרה

יוליה מלינובסקי:  אני מסתדרת מצוין

יוליה מלינובסקי:  תודה

יוליה מלינובסקי:  אני באמת שואלת כאן שאלות אמיתיות

יוליה מלינובסקי:      כל משרד נותן לוועדת השרים את חוות דעתו

שלמה קרעי: יוליה, היה דיון

שלמה קרעי:  בבקשה, משפט אחרון

יוליה מלינובסקי: ועדת שרים לחקיקה

יוליה מלינובסקי:  כשזה יגיע לוועדת שרים לחקיקה, מי הגורם שייתן את חוות הדעת או את עמדת המשרד בנושאים שקשורים למשרד הביטחון?      

שלמה קרעי: שאלה מצוינת

שלמה קרעי:  היועץ המשפטי יתייחס לזה

יוליה מלינובסקי: שר הביטחון או שר משני? איזו חוות דעת תגבר על השנייה?     ברשותך, הודעה אישית קצרה

שלמה קרעי: הודעה אישית זה במליאה

יוליה מלינובסקי: לא

יוליה מלינובסקי:  אני מבקשת לפנים משורת הדין

יוליה מלינובסקי:  אני שמעתי כאן ממך שאתה התלוננת שכאשר אני כיהנתי כיושבת ראש הוועדה, זרקתי אנשים לשמאל וימין ולא כיבדתי את חברי הכנסת

יוליה מלינובסקי:  עשיתי בדיקה

יוליה מלינובסקי:  בכל 24 ישיבות הוועדה שאני ניהלתי, הוצאתי אנשים מהדיון רק ארבע פעמים

שלמה קרעי:  נראה לי שרק אותי הוצאת ארבע פעמים

יוליה מלינובסקי: אותך

יוליה מלינובסקי:  אותך הוצאתי פעם אחת

שלמה קרעי: ומחקת לי אלפיים הסתייגויות

יוליה מלינובסקי: לא

יוליה מלינובסקי:  זה משהו אחר

יוליה מלינובסקי:  אם אתה רוצה להיכנס לזה, גם על זה אנחנו יכולים לדון

שלמה קרעי: זה לא הזמן כרגע

יוליה מלינובסקי: אני הוצאתי ארבע פעמים בתוך 44 ישיבות

יוליה מלינובסקי:  אותך פעם אחת, את דודי אמסלם פעם אחת ואת אורלי לוי פעמיים ולא ליותר מחמש דקות

יוליה מלינובסקי:  תודה רבה

שלמה קרעי: תודה רבה חברת הכנסת מלינובסקי

גלעד קריב: אדוני היושב ראש, שאלה לסדר

גלעד קריב:  לא זכות דיבור אלא שאלה לסדר הדיון

שלמה קרעי: בבקשה

שלמה קרעי:  עשר שניות

גלעד קריב: שאלה לסדר הדיון

גלעד קריב:  יש כאן חברי כנסת שהשתתפו בדיון אתמול ודיברו באריכות בעניין הצעת החוק ועכשיו יקבלו שתי דקות כדי להתייחס לחוות הדעת של הייעוץ המשפטי

גלעד קריב:  אבל יש כאן שרים וחברי כנסת שלא היו כאן אתמול

שלמה קרעי: חבל

שלמה קרעי:  חבל מאוד שלא היו

גלעד קריב: אתמול, על פי הסיכום בין האופוזיציה לקואליציה, בכל מקרה בשעה 23:00 הסתיימה הישיבה

שלמה קרעי: והבוקר התחילה ב-08:00

גלעד קריב: גם הבוקר, כשהישיבה התחילה ב-08:00, זה לא שישבנו כאן בטלים ממעשה

שלמה קרעי: הייתה רשימה ריקה

שלמה קרעי:  מי שהיה כאן קיבל זכות דיבור

גלעד קריב: חבר הכנסת קרעי, מדוע חברי כנסת שלא התייחסו יקבלו שתי דקות?     

שלמה קרעי: ההצעה שלך נשמעה

גלעד קריב: שתי דקות זה זמן להסתייגות

שלמה קרעי: יש לנו דיון לקריאה שנייה ושלישית

גלעד קריב: באיזו שעה?     

שלמה קרעי: אחרי הקריאה הראשונה במליאה

גלעד קריב: אדוני, שנייה

גלעד קריב:  מדוע אתה לא נותן לאנשים לדבר יותר? הצעת חוק יסוד

שלמה קרעי: אנחנו בדיון סיכום לקראת ההצבעה

גלעד קריב: אדוני היועץ המשפטי, שתי דקות לחבר כנסת להתייחס לשינוי חוק יסוד?      

שלמה קרעי: חבר הכנסת קריב, אני אקרא לך בקריאה

גלעד קריב: קרא לי

גלעד קריב:  זה בסדר גמור

גלעד קריב:  זה המנהג שלך מהבוקר

גלעד קריב:  אני מבקש התייחסות של הייעוץ המשפטי

שלמה קרעי: חבר הכנסת קריב, אתה בקריאה ראשונה

גלעד קריב: אפשר התייחסות של הייעוץ המשפטי? שתי דקות להבעת עמדה לשינוי חוק יסוד, זה סביר? אדוני היועץ המשפטי, אני לא מבין את זה

גלעד קריב:  שתי דקות להתייחס לחוק יסוד?         

שלמה קרעי: נשמעה שאלתך

קריאה: קריב, אמנם אתה יושב בראש השולחן אבל בצד הלא נכון

גלעד קריב: לא

גלעד קריב:  אני בזנב השולחן

גלעד קריב:  אני יודע מתי אני בראש ומתי אני בזנב

שלמה קרעי: גור, תתייחס לזה בסוף דברי הדוברים

שלמה קרעי:  אני אתן לך להתייחס

גלעד קריב: כל הממשלה הזאת הולכת להיות ממשלה שיושבת בראש

שלמה קרעי: חבר הכנסת קריב, אתה בקריאה שנייה

שלמה קרעי:       השרה שאשא ביטון ברשות דיבור

גלעד קריב: אפשר תשובה מהיועץ?     

שלמה קרעי: לא עכשיו

שלמה קרעי:  בהמשך

גלעד קריב: אחרי שכולם ידברו שתי דקות

שלמה קרעי: נכון

יוליה מלינובסקי: דווקא אתה מאוד כיבדת את היועצים המשפטיים כשהיית באופוזיציה

שלמה קרעי: חברת הכנסת מלינובסקי, את בקריאה ראשונה

יוליה מלינובסקי: בסדר

יוליה מלינובסקי:  אני זוכרת איך אתה היית מאוד מוטרד מהזכויות שלך כשהיית באופוזיציה

שלמה קרעי: וזה לא עזר לי

יוליה מלינובסקי: זה עזר לך ועוד איך

ולדימיר בליאק: זאת סתימת פיות אדוני

גלעד קריב: מה זה שתי דקות על שינוי חוק יסוד?     

שלמה קרעי: היועץ המשפטי מבקש להתייחס עכשיו ואני אתן לו 

גור בליי: סעיף 113(ב) לתקנון קובע ש"יושב ראש הוועדה רשאי לקבוע את מסגרת הדיון ורשאי הוא לקצוב את זמן הדיבור ובלבד שייתן זמן דיבור הולם לכל אחד מחברי הוועדה"

גלעד קריב: שתי דקות לשינוי חוק יסוד זה הולם?     

קארין אלהרר: שתי דקות זה הולם?     

שלמה קרעי: את לא חברת ועדה

קארין אלהרר: מה זה משנה? אני חברת כנסת ומותר לי להשמיע קול

גור בליי: ליושב ראש ועדה יש שיקול דעת נרחב בדבר הזה

גור בליי:  אילו דובר במצב שבו הוא היה נותן שתי דקות לכל חבר ועדה וזהו, זה היה לא זמן הולם

גור בליי:  אבל מכיוון שאנחנו יושבים על זה כבר אתמול בלילה והבוקר, במצטבר דיברו הרבה יותר מזה ובסיטואציה הזאת אני לא יכול להגיד שהדבר הזה חורג מהתקנון

גלעד קריב: אבל חברי כנסת שלא דיברו אתמול? אדוני היועץ המשפטי, אנחנו מדברים על חברי כנסת שלא דיברו אתמול

גלעד קריב:  חברי כנסת שלא דיברו אתמול לא צריכים לקבל יותר משתי דקות?     

שלמה קרעי: השרה שאשא ביטון, בבקשה

גור בליי: אני אומר שוב

גור בליי:  מי שלא דיבר, ראוי לתת לו יותר זמן

גלעד קריב: זה מה שביקשתי

גור בליי: ובלבד שהוא חבר ועדה

גלעד קריב: יש נוהג בבית הזה

שלמה קרעי: אם חבר ועדה לא דיבר, יהיה לו יותר משתי דקות

גור בליי: חבר ועדה שלא דיבר זכאי ליותר זמן

שלמה קרעי: השרה שאשא ביטון בבקשה

יפעת שאשא ביטון: תודה רבה

יפעת שאשא ביטון:  ברשותך, היו כאן הערות לגבי הפרוצדורה

יפעת שאשא ביטון:  אתמול אני הייתי רשומה לזכות דיבור

שלמה קרעי: קראנו בשם שלך ולא היית

יפעת שאשא ביטון: חיכינו שעות ובסוף זה לא קרה

שלמה קרעי: קרה

שלמה קרעי:  את לא היית כאן

טלי גוטליב: פשוט לא היית

יפעת שאשא ביטון: אחרי הרבה מאוד שעות

משה ארבל: סימן שהדיון היה ארוך וממצה

משה ארבל:  חבל שגברתי לא נשארה איתנו

יפעת שאשא ביטון: היו דיונים מקבילים

גלעד קריב: סידרת את ענייני דרעי

שלמה קרעי: חבר הכנסת קריב, אתה בקריאה שלישית לדעתי

יפעת שאשא ביטון: אם אנחנו מדברים על דיון ארוך וממצה, גם זה עניין של השקפה ותפיסה אפרופו עניין הקצבת זמן הולמת

יפעת שאשא ביטון:  זה גם עניין של פרשנות

יפעת שאשא ביטון:  אנחנו מדברים על חוקים שמגיעים לפני הקמת הממשלה ואנחנו יודעים שיש להם מטרות מאוד מאוד מסוימות

יפעת שאשא ביטון:  ספוילר, לא אזרחי מדינת ישראל, לא טובת מדינת ישראל אלא עניינים אישיים ופרסונליים בתוך הרכבת הממשלה שלכם

יפעת שאשא ביטון:      אני מתייחסת לגופו של נושא

יפעת שאשא ביטון:  בהצעת החוק הזאת יש בעיה מבחינת העמימות שנמצאת בה ואמרו כאן גם החברים האחרים

יפעת שאשא ביטון:  זה שיש שר בתוך משרד ראש הממשלה, אפשר להתווכח אם זה בסדר או לא בסדר

יפעת שאשא ביטון:  לא נכנסת אפילו לעניין השיפוטי בהיבט הזה

יפעת שאשא ביטון:  אני כן נכנסת לעניין השיפוטי בהיבט שאין כאן פירוט של מה הן הסמכויות, מה היקף הסמכויות, כדי שאנחנו נוכל להבין על מה מדובר

יפעת שאשא ביטון:      בואו נגיד את האמת

יפעת שאשא ביטון:  את הנוסח השערורייתי הזה אנחנו מקבלים לא סתם

יפעת שאשא ביטון:  הרי אנחנו יודעים מה עומד מאחורי הנוסח השערורייתי הזה

יפעת שאשא ביטון:  זה לא שאנשים שיושבים כאן סביב השולחן לא מבינים מה בדיוק יקבל חבר הכנסת סמוטריץ' או השר המיועד

שלמה קרעי: משפט אחרון

יפעת שאשא ביטון: ממש לא משפט אחרון

יפעת שאשא ביטון:  אני שרה ואני רוצה לטעון את טענתי עד הסוף

שלמה קרעי: משפט אחרון

יפעת שאשא ביטון: יש לי את הזכות לטעון את הטענה שלי עד הסוף

שלמה קרעי: יש לך דקה נוספת

יוראי להב-הרצנו: למה אתה סותם את הפה שלה?         

אפרת רייטן: שרים לא יכולים להיות חברי ועדה

אפרת רייטן:  גם לשר צריך להקציב את הזמן?     

ולדימיר בליאק: זה חוק יסוד וחשוב לשמוע לה למצות את הדיון

שלמה קרעי: חבר הכנסת הרצנו, אתה בקריאה ראשונה

ולדימיר בליאק: חשוב למצות את הדיון

שלמה קרעי: חבר הכנסת בליאק, אתה בקריאה ראשונה

אפרת רייטן: 	אבל שר לא יכול להיות חבר ועדה

אפרת רייטן:  גם לשר צריך להקציב זמן?     

שלמה קרעי: חברת הכנסת רייטן, את בקריאה ראשונה

יפעת שאשא ביטון: בעמימות שנמצאת כאן, אני רואה משום הונאה ציבורית, לא רק הונאה שלנו כי אנחנו קצת מכירים את הפרטים, מכירים את ההסכמים ויודעים מה חבוי מאחורי הדבר המעומעם הזה אבל אני חושבת שיש כאן הונאה ציבורית

יפעת שאשא ביטון:  אני יודעת שזה קצת מצחיק כי לומר הונאה ציבורית לקבוצה שבאה לכאן ומעבירה חוק כדי להוריד את רף המוסריות או אמות המידה בשביל לייצר כשירות לכהונה של שר, אז זה קצת מגוחך

יפעת שאשא ביטון:  מגוחך גם לומר את זה לקבוצה שבאה ומפרקת את מערכת החינוך כי מי צריך חינוך אם ממילא אמות המידה שלנו הן לא בשמים

שלמה קרעי: תודה

יפעת שאשא ביטון: לא, לא תודה

יפעת שאשא ביטון:  אני רוצה לסיים את הדברים

שלמה קרעי: רשות הדיבור שלך נסתיימה השרה שאשא ביטון

שלמה קרעי:  חבר הכנסת גלעד קריב

יפעת שאשא ביטון: חבר הכנסת קרעי

שלמה קרעי: השרה שאשא ביטון, תבואי לדיון בקריאה שנייה ושלישית

שלמה קרעי:  יהיה לך זמן ככל שתרצי

יפעת שאשא ביטון: חבר הכנסת קרעי, אני רוצה לסיים את הדברים שלי

יפעת שאשא ביטון:  מבחינתי, אם אתה עוצר אותי, הדיון לא מתקיים בצורה רצינית ומקצועית

שלמה קרעי: תודה, שמענו

חנוך דב מילביצקי: בפעם הבאה תשבו על המקום ותחכי לזכות הדיבור שלך כמו כולם

חנוך דב מילביצקי:  זה מה שתעשי בפעם הבאה

חנוך דב מילביצקי:  קראנו לך אתמול בערב כאן כמה פעמים ולא היית

יוליה מלינובסקי: יש שלוש ועדות במקביל

גלעד קריב: חנוך, קצת צניעות

חנוך דב מילביצקי: אין לי שום צניעות

גלעד קריב: זה אני יודע שאין בך שום צניעות

אפרת רייטן: איזו חוצפה

אפרת רייטן:  הקימו שלוש ועדות בו זמנית ואומרים לנו איך אתם לא באים

גלעד קריב: אין לך לא צניעות ולא

רם בן ברק: זה לא דמוקרטי

גלעד קריב: משיחיות

יוראי להב-הרצנו: תפסיק לסתום פיות לכולם

יוראי להב-הרצנו:  די לסתום את הפיות למי שלא מסכים איתך

שלמה קרעי: חבר הכנסת מלביצקי

יפעת שאשא ביטון: חבר הכנסת קרעי, אני רוצה לומר משפט סיכום כי אני רוצה שהוא יירשם בפרוטוקול

שלמה קרעי: לא

שלמה קרעי:  אין לך משפט סיכום

יפעת שאשא ביטון: לא מתאפשר כאן דיון מעמיק

יפעת שאשא ביטון:  כמה זמן שיהיה צריך מבחינתנו, הדיון הזה לא קרה

חנוך דב מילביצקי: תגישי בג"ץ

שלמה קרעי: חבר הכנסת קריב, שתי דקות

שלמה קרעי:      את דיברת 4

שלמה קרעי: 5 דקות

שלמה קרעי:  שתדעי

יפעת שאשא ביטון: לא מספיק ביחס לכל מה שיש לי לומר

קארין אלהרר: ממש עלה לכם

גלעד קריב: תודה

גלעד קריב:  יושב ראש הוועדה, אני הערתי כבר בשעה 08:00 לגבי דרך הניהול של הישיבה הזאת

גלעד קריב:  כפי שאתה יודע נהוג ששרים למשל לא מתמנים לחברי ועדה, גם לחברי ועדה זמנית

גלעד קריב:  לכן אני שואל את עצמי האם אתה למשל תיתן לכבוד שר הביטחון שתי דקות בלבד, מכיוון שהוא לא היה כאן אתמול

גלעד קריב:  הדיון בעצם כולו מתמקד בסבוטז' שאתם הולכים לעשות

שלמה קרעי: כמו שאני מכיר אותו, הוא קצר ולעניין

שלמה קרעי:  הוא לא צריך להגביל אותו

שלמה קרעי:  הוא לא כמוך

גלעד קריב: האם אתה הולך לתת לשר הביטחון בדיון שכל כולו עוסק בניסיון שלכם להכניס כאוס לתוך מערכת הביטחון, משרד הביטחון וצה"ל, האם גם תיתן לו שתי דקות? חוסר הכבוד כלפי השרים שטרחו ובאו לדיון, כלפי חבר כנסת שלא דיברו אתמול, מעיד על הניסיון לבצע כאן מחטף שמתלווה אל הניסיון להסוות את הנושא האמיתי, הניסיון המגושם שלכם לומר שחוק הקלון הוא לא על דרעי, שחוק הקריעה של המינהל האזרחי הוא לא חוק סמוטריץ'

גלעד קריב:      לגבי חוות הדעת של היועץ המשפטי

גלעד קריב:  אכזבה גדולה

גלעד קריב:  אתם הרי יודעים, הודיתם בזה שכל החוק הזה קשור בהסכמים הקואליציוניים

חנוך דב מילביצקי: מה שווה יועץ משפטי אם הוא לא שלנו?     

אפרת רייטן: אפשר להתאכזב

אפרת רייטן:  אף אחד לא מפטר אותו

גלעד קריב: להבדיל מכם אני לא פונה ליועצים משפטיים לא במילים קשות וכולי ועדיין מותר לי לומר שכאשר יועץ משפטי מודה בכך שהוא יודע שכל השינוי בחוק היסוד הזה מכוון אל עבר מערכת הביטחון והוא משתף פעולה עם ההסוואה הכושלת של המטרה, זה מאכזב אבל אני כן אשאל שאלה בהמשך לדברים החשובים של השרה אלהרר

שלמה קרעי: משפט אחרון

גלעד קריב: האם לשיטת הייעוץ המשפטי של מערכת הביטחון אפשר שהשר הנוסף במשרד הביטחון שכפוף לשר הביטחון יכהן באותה נשימה או באותה עת גם כשר האוצר לדוגמה? אני מבקש התייחסות משפטית שלכם

שלמה קרעי: תודה

שלמה קרעי:  שאלה מצוינת

גלעד קריב: האם יש כאן תשתית לניגוד עניינים מתמשך בתוך פעולת המשרד

אלון שוסטר: את השאלה הזו אני שאלתי קודם ואני מחכה לתשובה

שלמה קרעי: תודה

שלמה קרעי:  התשובה תהיה בסוף

רם בן ברק: תודה רבה אדוני היושב ראש

רם בן ברק:  אני רוצה להמשיך את דבריו של חבר הכנסת קריב

רם בן ברק:  מאחר שמדובר ששר האוצר בכבודו ובעצמו ישב כשר במשרד הביטחון, זה הרי חלק מההסכם הקואליציוני, ומאחר ושר האוצר מחזיק את התקציבים, יש בעניין הזה ניגוד עניינים זועק לשמים

רם בן ברק:  האם יתכן מצב שבו שר הביטחון לא יסכים עם השר במשרדו ואז השר במשרדו יגיד שאם אתה לא מסכים, בסדר, לא נעביר לך תקציב כזה ולא נאשר לך את זה

רם בן ברק:  יש כאן ניגוד עניינים ואני מבקש את התייחסות של היועץ המשפטי, האם הדבר הזה\ כניגוד עניינים, הוא אפשרי

רם בן ברק:      דבר שני

רם בן ברק:  אתם קבעתם בהסכמים הקואליציוניים שהשר המיועד במשרד הביטחון לא יהיה כמו שהיה השר מיכאל ביטון אלא יהיה לו ייעוץ משפטי משלו, יהיה לו מנכ"ל, משלו, הוא יתנהל כגוף עצמאי בתוך משרד הביטחון

קריאה: אבל בכפיפות

רם בן ברק: האם כתוב שבמסגרת הכפיפות – בחוק צריך להיות כתוב – השר המיועד צריך להשתמש בפסיליטי של משרד הביטחון? הרי לא יתכן שבאותו משרד תהיה חוות דעת אחת מצד אחד וחוות דעת שנייה מצד שני

רם בן ברק:  זה משרד ביטחון אחד והאחריות בסופו של דבר היא על שר הביטחון, על פי תפיסתכם

רם בן ברק:       לכן אני מבקש שיוסיפו בחוק שאתם מוסיפים שהשר הנוסף במשרד הביטחון ישתמש בכל הפסיליטי של משרד הביטחון הקיים ולא יבנה לעצמו אימפריה בתוך משרד הביטחון

יפעת שאשא ביטון: גם למשרד החינוך מכניסים שר נוסף

יוסף טייב: תגישו הסתייגות

גלעד קריב: נגיש אבל שתהיה עמדת הייעוץ המשפטי על הסוגייה

שלמה קרעי: השר אלעזר שטרן, רשות הדיבור שלך

יפעת שאשא ביטון: כבוד היושב ראש, רק הבהרה כי כל הזמן מדברים כאן על משרד הביטחון

יפעת שאשא ביטון:  אנחנו מדברים גם על משרד החינוך

יפעת שאשא ביטון:  חשוב שתדעו

יפעת שאשא ביטון:  גם למשרד החינוך, אחרי כל הפירוקים שלו, על הכלום שנשאר בו, מכניסים שר נוסף

יוסף טייב: ספרי לנו איזה סמכויות היו לאלקין במשרד החינוך בגלגול הקודם

שלמה קרעי: חבר הכנסת טייב

יוסף טייב: הבלתי פורמלי לא היה? תפסיקו את הצביעות שלכם

שלמה קרעי: חבר הכנסת טייב, אתה בקריאה ראשונה

יפעת שאשא ביטון: רגע

יפעת שאשא ביטון:  תתנצל כי אני החזרתי את הכול למשרד החינוך

שלמה קרעי: השרה, את בקריאה ראשונה

יוסף טייב: תפסיקו עם הצביעות שלכם

יוסף טייב:  זה שהחזרתם, בסדר, אבל

שלמה קרעי: חבר הכנסת טייב, די, לא להגיב להם

שלמה קרעי:  לא להגיב

שלמה קרעי:  הם משקרים כל היום

שלמה קרעי:  זה בסדר, אנחנו יודעים את זה

יפעת שאשא ביטון: סליחה? המשרד להשכלה גבוהה חזר אלי

שלמה קרעי: לא אמרתי שאת שיקרת

יפעת שאשא ביטון: אז תתקן לפרוטוקול

אפרת רייטן: העובדות, זה פשוט כבר לא מעניין אף אחד

גלעד קריב: היושב ראש, אני הולך לאסוף קריאות בוועדה השנייה

גלעד קריב:  אני אחזור

גלעד קריב:  לא הצלחתי הפעם תוציא אותי, אז אני הולך לנסות אצל חבר הכנסת כץ

המודיעין אלעזר שטרן: אדוני היושב ראש, אני מצר על כך שחיברתם נושאים מהותיים לביטחונה של מדינת ישראל והכנסתם את הוועדה הזאת, כשאנחנו באמת דנים בביטחונה של מדינת ישראל, גם את הסוגייה האם יכול להיות שר עם מאסר בפועל או רק מאסר על תנאי

המודיעין אלעזר שטרן:      אני חושב שעצם הדיון, זר כי היה נכנס לכאן היה שואל אם זאת באמת כנסת ישראל

המודיעין אלעזר שטרן:  גם אתה וגם אני אחראים על כבודה של הכנסת ואני חושב שהחיבור של שני החוקים יחד, יש בו משום אמירה בעייתית מאוד כלפי אזרחי ישראל

המודיעין אלעזר שטרן:      אכן היה תקדים לשני שרים באותו משרד

המודיעין אלעזר שטרן:  אולי מישהו יתקן אותי, הם תמיד היו מאותה מפלגה

המודיעין אלעזר שטרן:  זה נכון?     

קריאה: כן

קריאה: לא

שלמה קרעי: שאלתך נשמעה

שלמה קרעי:  תמשיך

שלמה קרעי:  נניח שאתה צודק

טלי גוטליב: אבל זה לא נכון

אפרת רייטן: שאלה טובה

אפרת רייטן:  צריך לבדוק

טלי גוטליב: למה זה לא נכון?     

אפרת רייטן: תבדקי

אפרת רייטן:  הייתה פעם אחת שזה היה

אפרת רייטן: תגידי את השם

אפרת רייטן:  תבדקי

אפרת רייטן:  את לא בודקת וישר אומרת זה לא נכון

טלי גוטליב: תקשיבי טוב, תתפסי אותי במילה

אפרת רייטן: למה לא לבדוק קודם?      

שלמה קרעי: חברות הכנסת

יוסף טייב: איציק כהן היה מתחת כחלון בתקופה מסוימת שר במשרד האוצר

יוסף טייב:  הוא היה מ-ש"ס וכחלון היה מ-כולנו

יוסף טייב:  אבל העובדות לא חשובות להם

טלי גוטליב: הגברת רייטן, אני לא אמרתי שהמצאת

טלי גוטליב:  אני אומרת לך כי אני פשוט זוכרת

טלי גוטליב:  יש דבר כזה זיכרון, שכל בקודקוד

טלי גוטליב:  דוגמאות לעוסות שכולכם אומרים כאן כבר יומיים

יפעת שאשא ביטון: חבר הכנסת קרעי, מה זה? מה זה הזלזול הזה? חלאס, הפכתם את הכנסת לשכונה אחת גדולה

יפעת שאשא ביטון:  תשנו את השיח

משה ארבל: לא הבאת מראה? תסתכלי באייפון

טלי גוטליב: למדנו מהגבורה

יפעת שאשא ביטון: חבר הכנסת ארבל, אתה תירגע

יפעת שאשא ביטון:  לא יודעת מה קרה לך

שלמה קרעי: כבדי את עמיתך לממשלה היוצאת המודחת

שלמה קרעי:  השר שטרן בבקשה

קארין אלהרר: קרעי, תזכור, המקום הזה הוא גלגל

המודיעין אלעזר שטרן: להבדיל מהחוק שקודם דיברנו עליו לגבי השר ביטון בהיותו שר במשרד הביטחון כפי שהוא הקריא עם הסמכויות, כאן אנחנו מצד אחד לא מפרטים את הסמכויות, את תחומי העיסוק של אותו סגן שר ומצד שני ממנים לו מנכ"ל בתוך משרד הביטחון, אנחנו בעצם קובעים שמה שיהיה למדינת ישראל אלה שני שרי ביטחון, שר ביטחון א' ושר ביטחון ב'

המודיעין אלעזר שטרן:  אף אחד מאיתנו לא יכול להגיד עכשיו על איזה תחומים כל אחד מהם יהיה אחראי

המודיעין אלעזר שטרן:       אני חושב שאזרחי מדינת ישראל שיודעים עכשיו שמי שאחראי על ביטחונם זה שר הביטחון, צריכים לדעת מעכשיו שיש שני שרי ביטחון כשאנחנו לא יודעים מה תחומי האחריות של כל אחד מהם וזה ייקבע, כמו שאמרת או כמו שהקריאו כאן, בהחלטת ממשלה

המודיעין אלעזר שטרן:       כמו שאנחנו רואים את המשא ומתן הקואליציוני, החלטות ממשלה יהיו נתונות ללחצים מפלגתיים שבהתאם להם יתקבלו ההחלטות

המודיעין אלעזר שטרן:  זאת אומרת, אם אנחנו מבינים עכשיו מה שאנחנו עושים כאן, נותנים לגיטימיות למשא ומתן פוליטי מתמשך כל הזמן ושמים בתוך המשא ומתן הפוליטי הזה באופן קבוע את הסוגיות הכי רגישות לביטחונם של אזרחי מדינת ישראל

שלמה קרעי: תודה

שלמה קרעי:  שורה תחתונה

המודיעין אלעזר שטרן: בשורה התחתונה

המודיעין אלעזר שטרן:  אני חושב שדעתנו הייתה קצת, קצת, קצת יותר נוחה אם הייתם עושים את מה שעשו בעבר וקובעים שלא צריך מנכ"ל ושני מנכ"לים במשרד הביטחון

שלמה קרעי: זה לא בחוק כאן

שלמה קרעי:  זה לא החוק הזה

המודיעין אלעזר שטרן: אוקיי

המודיעין אלעזר שטרן:  הייתם קובעים גם את הסמכויות של מה בדיוק נותנים לאותו שר נוסף

שלמה קרעי: בכפוף לשר הממונה

המודיעין אלעזר שטרן: לא

המודיעין אלעזר שטרן:  לא כך

שלמה קרעי: זה מה שמופיע בחוק

המודיעין אלעזר שטרן: לא קבעתם את הסמכויות

שלמה קרעי: קובעים את זה בהשבעת הממשלה

שלמה קרעי:  נותנים את תחומי האחריות

המודיעין אלעזר שטרן: לא בהשבעת הממשלה

המודיעין אלעזר שטרן:  אמרתם שהיה תקדים, בתקדים שהבאתם מתוך משרד הביטחון, כמו שהוקרא כאן, פורטו תחומי העיסוק של אותו שר במשרד הביטחון וגם הם כמובן בכפוף לשר הביטחון

שלמה קרעי: תודה

שלמה קרעי:  חבר הכנסת יאסר חוג'יראת

יאסר חוג'יראת: תודה כבוד יושב הראש

יאסר חוג'יראת:  אני אומר כמה דברים ששלח לי חבר והם מצאו חן בעיני

יאסר חוג'יראת:  בתלמוד בבלי נאמר: "עשה אוזנך כאפרכסת וקנה לך לב מבין לשמוע את דברי המטמאים ואת דברי מטהרין, את דברי אוסרין, את דברי מתירין, את דברי הפוסלים ואת דברי המכשירים"

יאסר חוג'יראת:  עבד אל טלב הוא אחד האנשים שהיו עם הנביא מוחמד, אמר שיש מספיק אור למי שרוצים לראות

יאסר חוג'יראת:      לי יש מספיק לראות

יאסר חוג'יראת:  אני כבר יומיים חבר כנסת חדש

יאסר חוג'יראת:  ישבתי בכמה ועדות והקשבתי לכל מה שנאמר

יאסר חוג'יראת:  ברוב המקרים אנשי המקצוע היו נגד כל החוקים שרוצים להעביר עכשיו כמו שינוי בפקודת המשטרה והוספת עוד שר נוסף במשרד הביטחון

יאסר חוג'יראת:  מה שאני רואה בכל השינויים האלה זה מתן סמכויות יתר גם לשר לביטחון פנים המיועד וגם להכניס עוד שר במשרד הביטחון שהם מהימין הקיצוני

יאסר חוג'יראת:      אני כערבי שמייצג 20 אחוזים מהאוכלוסייה אומר שיש לנו חשש מכל השינויים האלה כאשר כל השינויים האלה והחיפזון שנעשה בהם קורה כי רוצים לקבל יותר כוח כדי להפנות אותו יותר לאוכלוסייה הערבית

יאסר חוג'יראת:  הפחד שלי הוא שזה בסופו של דבר יביא להתנגשות גם בתוך החברה הישראלית, בפנים ובחוץ

יאסר חוג'יראת:  תודה

שלמה קרעי: תודה רבה

שלמה קרעי:  השרה אורית פרקש הכהן

אורית פרקש הכהן: 	תודה רבה

אורית פרקש הכהן:  בוקר טוב ליושב ראש וחברי הוועדה

אורית פרקש הכהן:  אני רוצה להעיר הערה מאוד מדויקת ומאוד ממוקדת

אורית פרקש הכהן:  אני שמחה מאוד ששר הביטחון בני גנץ נמצא כאן וחבר הכנסת איזנקוט שבוודאי ירחיבו על המשמעויות

אורית פרקש הכהן: אני אומר על מה אני מדברת

אורית פרקש הכהן:  הסכם קואליציוני אחד קובע מול שר הביטחון המיועד סמוטריץ' שיהיה שר שישלוט במינהל האזרחי של יהודה ושומרון

אורית פרקש הכהן:  כלומר, שר ביטחון אחד ושר ביטחון לענייני יהודה ושומרון

אורית פרקש הכהן:      הסכם נוסף שמסתמן עם המפלגה עוצמה יהודית של בן גביר קובע ששר לביטחון פנים יוכל פתאום לפרק את האחדות הזאת שנוצרה בין מג"ב לבין הפעלת כלל כוחות מערכת הביטחון וישלטו על פלוגות המג"ב השר לביטחון פנים שהופך לשר ביטחון ג'

אורית פרקש הכהן:       שמעתי את שר הביטחון גנץ שבטח ירחיב בעניין שמדובר בעצם על שליטה שהוא שווה ערך לשבעה גדודים מכוח הביטחון של צה"ל

אורית פרקש הכהן:      עכשיו בוא נחזור להצעת החוק הזאת כי אותי מה שמטריד זה הסיפור הזה, הפיל הזה

אורית פרקש הכהן:  היושב ראש, בוא נסתכל על ההסדר

אורית פרקש הכהן:  על פניו יש כאן הסדר שמעתיק אחד לאחד הסדרים שפעלו על פיו השר ביטון ושר אחר

אורית פרקש הכהן:  יש כאן שר שמגיע ויש לו תחומי פעילות והוא כפוף לשר הממונה

אורית פרקש הכהן:  אבל מה כתוב כאן בתיקון סעיף 31, בסעיף 6ג(2)? הממשלה רשאית במשרד שמכהן בו שר נוסף לשנות את חלוקת תחומי הפעילות בינו ובין השר הממונה

אורית פרקש הכהן:  כלומר, מה יקרה כאן? אנחנו כאילו מעבירים, מחליקים, הצעת חוק סטנדרטית של עוד שר במשרד הביטחון, יושבים כאן הייעוץ המשפטי והדרג המקצועי של משרד הביטחון שידיהם כבולות כי הם לא יכולים לדבר על הפוליטיקה, הם לא יכולים להתייחס לסיפור האמיתי, ואני שואלת אתכם איך זה ייראה

אורית פרקש הכהן:  אנחנו נעביר את החוק הזה ותוך יומיים יושבים בממשלה ובלחצי השר המיועד סמוטריץ' ובן גביר מעבירים החלטת ממשלה שבה לא מדובר בשר שלא מפרק את בניין הכוח או את ניהול הכוח של מדינת ישראל

אורית פרקש הכהן:      לכן השאלה שלי כאן, ואני רוצה להפנות אותה לייעוץ המשפטי ולדרגים המקצועיים של משרד הביטחון, ובטח ירחיב על זה שר הביטחון והרמטכ"ל לשעבר חבר הכנסת איזנקוט, מה אנחנו עושים פה, ניסוי בתוך ניסוי

אורית פרקש הכהן:  אני רוצה את הפרשנות המקצועית שלכם לניסוי הזה שהחוק הזה שעד היום יושם בצורה טכנית תוך כבוד גדול לביטחון ישראל, עכשיו הולכים להכניס לפה שר ועם הסמכות שמקנים לממשלה בסעיף ג2 בעצם נותנים כאן שר ביטחון 2, שר ביטחון 3, שהולכים לתת הפעלות כוח למינהל אזרחי, לפלוגות מג"ב

אורית פרקש הכהן:  מינהל אזרחי אחראי על שיתוף הפעולה עם הרשות הפלשתינית

אורית פרקש הכהן:      אני הייתי מבקשת לקבל תשובה ולומר שבאמת הממשלה הזאת מייצרת לנו סיפורים ואירועים שהדמיון לא יכול אפילו לדמיין

שלמה קרעי: תודה

שלמה קרעי:  המציאות עולה על כל דמיון

רון כץ: חברי כנסת שנכנסו עכשיו לא יכולים לדבר?     

שלמה קרעי: תדברו בדיון לקריאה שנייה ושלישית

רון כץ: אנחנו רוצים בנושא הזה להביע עמדה

שלמה קרעי: היה לך אתמול את כל היום לבוא והבוקר ב-08:00

רון כץ: הייתי גם אתמול והיום

גלעד קריב: הדיון היה בין 19:00 ל-23:00

שלמה קרעי: חבר הכנסת מתן כהנא, בבקשה

רון כץ: אני רוצה לשמוע מהיועץ המשפטי אם זה חוקי

יוליה מלינובסקי: תפנה עכשיו ליועצת המשפטית של הכנסת כי הוא מונע זכות דיבור מחברי הכנסת

רון כץ: אנחנו פונים עכשיו

רון כץ:  למה לא נותנים לחברי הכנסת לדבר?     

משה טור פז: אני לא מבין איך היועץ המשפטי מתיר למנוע מחברי כנסת לדבר

יוסף טייב: רון, המונדיאל אתמול היה יותר מעניין

יוסף טייב:  יכולת לבוא

רון כץ: הייתי כאן אתמול עד הצהריים

יוסף טייב: יכולתם לדבר אתמול

יוסף טייב:  היינו כאן עד 23:00

אפרת רייטן: יש כמה ועדות במקביל

אפרת רייטן:  אתה לא יכול להתפצל

אפרת רייטן:  שלוש ועדות במקביל

אפרת רייטן:  אנחנו לא יכולים להתפצל

גלעד קריב: הוועדות במקביל, חקיקה מהירה, מליאה בזמן ועדות

גלעד קריב:  חבר'ה, מה קרה? לאן אתם רצים? תנו לאנשים לדבר

שלמה קרעי: חבר הכנסת מתן כהנא, בבקשה

אורית פרקש הכהן: אני רוצה שתסוכם שאלתי

שלמה קרעי: לא

אורית פרקש הכהן: השאלה היא האם הצעת החוק הזאת תוחרג לסמכות כלשהי של הפעלת כוח

שלמה קרעי: חבר הכנסת מתן כהנא

שלמה קרעי:  חבר הכנסת רון כץ, אתה תקבל רשות דיבור

רון כץ: זה לא רק אני

רון כץ:  זה כל מי שנכנס

שלמה קרעי: אתה תקבל רשות דיבור

שלמה קרעי:  תודה

רון כץ: תודה רבה אבל זה לכולם

מתן כהנא: תודה אדוני היושב ראש

מתן כהנא:  אני רוצה להתריע שוב על הבלבול שיש כאן בין סמכות ואחריות, בין כפיפות ואחריות

מתן כהנא:  מה שנראה כאן זה שהולך להיות שר בתוך משרד הביטחון שהוא לא כפוף לשר הראשי ויש לו תחומי אחריות משל עצמו

מתן כהנא:  אנחנו יודעים שכאשר יש כפיפות ואחריות, מי שכפוף הוא כפוף באופן מלא לזה שמעליו והוא פועל מתוקף המדיניות שזה שמעליו מכתיב לו והוא מדווח לו באופן שוטף והוא צריך לבצע

מתן כהנא:  כשיש שמחלוקות, מי שקובע זה השר העליון

מתן כהנא:  מה שנראה כאן, לפחות מהסכמים הקואליציוניים, שהמצב הולך להיות הפוך

מתן כהנא:       אני רוצה את כתר העומד בזמנים, קרעי

משה טור פז: מה קורה כשיש מפקד טייסת 1 ומפקד טייסת 2?     

מתן כהנא: סיימתי

מתן כהנא:  כתר העומד בזמנים

משה טור פז: אתה מוכן לקבל מפקד טייסת בתוך הטייסת?     

מתן כהנא: על זה כבר דיברנו אתמול

קארין אלהרר: נקבל תשובות מהיועץ המשפטי? איך זה עובד?     

שלמה קרעי: תודה

שלמה קרעי:  מתן כהנא, תמשיך

מתן כהנא: אם היית מקשיב לי, היית שם לב שסיימתי את דבריי וגם ביקשתי ממך את כתר העומד בזמנים

שלמה קרעי: תודה

שלמה קרעי:  חבר הכנסת גדי איזנקוט

גדי איזנקוט: אני לא אדבר על החוק עצמו

גדי איזנקוט:  אני אדבר על מהות ועל תוצאה מהעברת החוק, מתוך הבנה שהוא אמור לספק בסופו של יום את מינוי שר האוצר בתפקיד נוסף במשרד הביטחון ולהאציל לו סמכויות או לתת לו סמכויות על משימה מאוד רגישה, מאוד לא ברורה וטבעית למערכת ביטחון שנמצא 55 שנים בנעלי ריבון, בעיקר לאור העובדה שממשלות ישראל הרבה מאוד שנים מתחמקות מלהגדיר מדיניות ברורה

גדי איזנקוט:  מאחר ואין מדיניות ברורה, מה שעושה מערכת הביטחון, היא מגדירה, או צה"ל מגדיר לעצמו, מטרה שאמורה לספק ביטחון, תחושת ביטחון וחופש פעולה לדרג מדיני לקחת את ההחלטות מתוך עמדה של כוח

גדי איזנקוט:  מצליחים לעשות את זה הרבה מאוד שנים עם עליות וירידות כשיש הסלמה

גדי איזנקוט:       לדעתי החוק הזה יאפשר להגיע למדיניות מבולבלת עם מסרים כפולים

רם בן ברק: אדוני היושב ראש, תקשיב, מדבר כאן רמטכ"ל לשעבר שיש לו ניסיון

שלמה קרעי: רם בן ברק, תודה

גדי איזנקוט: אני מקווה מאוד שזה יפגע רק במשימת אכיפת חוק וסדר במרקם חיים ולא ביכולת לסכל טרור ולספק ביטחון

גדי איזנקוט:      אני כמובן ממליץ להשקיע זמן ומחשבה, לא לקחת החלטה כזאת בקלות ראש

גדי איזנקוט:  זה מצטרף למהלכים פוליטיים נוספים של הכפפת מג"ב, הכפפת מינהל אזרחי במערכת מאוד מורכבת וטעונה בימים מאוד טעונים

גדי איזנקוט:  אני לא רוצה להבהיל אבל המציאות ביהודה ושומרון לקראת התפוררות, מציאות מורכבת מאוד

גדי איזנקוט:  לעשות מהלך כזה בעת הזאת בגלל צרכים פוליטיים, בעיניי טעות

גדי איזנקוט:  ההמלצה שלי היא להשקיע מחשבה, לא לקבל חוק כזה בחטף ולהבין לאן הוא יכול להוביל

גדי איזנקוט:  אני לא רוצה להבהיל יותר מדי בתרחישי אימה

גדי איזנקוט:  היינו שם כמה פעמים והחכמה היא לספק למערכות למטה את התנאים המיטביים עד כמה שניתן כדי לעמוד במשימה מאוד קשה, מאוד ברורה, שמביאה את 55 או 60 אחוזים מהסד"כ שמגן על כל מדינת ישראל לפעול כרגע ביהודה ושומרון

שלמה קרעי: תודה

שלמה קרעי:  אני שמח שהדברים שלך היו ענייניים ומקצועיים

שלמה קרעי:  אני חושב שכל מי ששמע אותם ייקח אותם לתשומת ליבו כאשר ייקבעו תחומי האחריות והפעילות

גלעד קריב: כל מי ששמע אותם יוצא מאוד מאוד מודאג

שלמה קרעי: תודה

שלמה קרעי:  אני רוצה לומר שמי שלא דיבר כאן היום, בדיון התחיל בשעה 08:00 בבוקר, שזה דיון סיכום אחרי הדיון אתמול שארך 11 שעות, אני אאפשר לו לדבר שתי דקות

אפרת רייטן: אבל זה על חוק אחר

אפרת רייטן:  זה לא 11 שעות

שלמה קרעי: שבע שעות ועוד ארבע שעות

אפרת רייטן: החוק הזה, ארבע שעות

אפרת רייטן:  חוק משולב

אפרת רייטן:  החוק הזה הוא לא 4 שעות

שלמה קרעי: חברת הכנסת שרון ניר

שרון ניר: אדוני היושב ראש, אני מאוד מוטרדת מהסיבה הפשוטה כי מדובר כאן בחוק שנוגע ישירות למערכת הביטחון ובסוף משפיע, איך שלא נסובב את זה, על הסמכויות שיש בתחום הפעלת הכוח לריבון באיו"ש שזה אלוף פיקוד מרכז

שרון ניר:       ברגע שיוצרים פיצול ועיוות במנגנון הפעלת הכוח, כך שחלקו יהיה מוכפף לשר אחד והחלק השני יהיה מוכפף לשר אחר, יוצרים כאן משהו שהוא פוטנציאל לתקלה

שרון ניר:  בסוף צריך להבין שכאשר מסתכלים על אלוף פיקוד מרכז ועל הגופים שסמוכים על שולחנו בהיבט של הפעלת הכוח, שזה גם המינהל האזרחי וזה גם כמובן היחידות המבצעיות של הפעלת הכוח, חייב שיהיה שם תיאום

שרון ניר:  שיהוי בתיאום או חס וחלילה תקלת תיאום או אי תיאום בכלל עלולה לעלות לנו בחיי אדם

שרון ניר:  אני חושבת שזה חשוב שזה ייאמר כאן

שרון ניר:  זה לא רק תיאום אזרחי, אלה לא נושאים אזרחיים, יש כאן פגיעה מוחלטת והכי ברורה במנגנוני הפעלת הכוח

שרון ניר:      אותי זה מאוד מטריד

שרון ניר:  אני אומרת לך שאני לא רואה את זה מתכנס

שרון ניר:  כשאנחנו מסתכלים עלה ריבונות באיו"ש זה לא מתכנס למשוואה הזאת

שרון ניר:  בסוף יש כאן שר שמקבל סמכויות של הפעלת כוח

שרון ניר:  זה בלתי יאומן

שרון ניר:  סמכויות הפעלת כוח היום נתונות לראש המטה הכללי ולא לאף אחד אחר

שרון ניר:  כמובן שראש המטה הכללי כפוף לשר הביטחון אבל יש כאן אחדות של סמכות ואחריות

שרון ניר:  עכשיו תתחילו לפצל ולייצר כאן איזושהי מפת דרכים של תיאום בין כולם כשבסוף מי נמצא בקצה? הילדים של כולנו

שרון ניר:  לכו תסבירו את זה לאימהות, בסוף, חס וחלילה, אם יש כאן תקלת תיאום

שרון ניר:      אני חושבת שזה חוק שהוא מעוות, שמייצר כאן פיצול מלאכותי ובעיניי זה חוק בעייתי, סופר בעייתי, במיוחד לאור העובדה שלא ברור מה הם תחומי הפעילויות

שרון ניר:  זה משאיר את זה מאוד מאוד רחב ואנחנו גם מבינים מה האספירציות של כל גורם בתוך הסיפור הזה

שלמה קרעי: תודה

שלמה קרעי:  חבר הכנסת יוראי להב הרצנו

יוראי להב-הרצנו: תודה

יוראי להב-הרצנו:  קודם כל, אני מבקש למחות בתוקף, ואני מבקש שזה גם יופיע בפרוטוקול, על הגבלת הזכות שלנו לדבר במסגרת חוק יסוד

יוראי להב-הרצנו:  היום שמענו לראשונה את חוות הדעת של היועץ המשפטי למערכת הביטחון והיא קריטית

יוראי להב-הרצנו:  אותה אנחנו צריכים ללמוד ועליה אנחנו צריכים להגיב

יוראי להב-הרצנו:  לעשות את זה בשתי דקות, זה פשוט לא נכון

יוראי להב-הרצנו:      אני חוזר על הדברים שאמרתי

יוראי להב-הרצנו:  הדיון כאן לא מנותק

יוראי להב-הרצנו:  אנחנו יושבים כאן בוועדה זמנית מכוח הסכמים קואליציוניים ואנחנו צריכים להתייחס לדברים

יוראי להב-הרצנו:  מדובר בהעברת המינהל האזרחי ומתפ"ש מכוח ההסכמים הקואליציוניים בין הציונות הדתית לליכוד, העברה לשר אחר שאינו שר הביטחון שגם יקבל תחומי פעילות מהכנסת באופן סטטוטורי

יוראי להב-הרצנו:      אני רוצה לשאול את היועץ המשפטי למערכת הביטחון

יוראי להב-הרצנו:  הוא כאן?     

גלעד קריב: כן

גלעד קריב:  מאחוריך

יוראי להב-הרצנו: אני רוצה לשאול האם נשקלו ההשלכות לפיצול הסמכויות במשרד הביטחון מכוח ההסכמים הקואליציוניים ומה המשמעויות לצה"ל

שלמה קרעי: לא להגיב עכשיו בבקשה

שלמה קרעי:  תגיבו בסוף

יוראי להב-הרצנו: יושב אלוף בפורום המטכ"ל, למי הוא כפוף? הוא כפוף לרמטכ"ל? הוא כפוף למישהו אחר? איך הוא ניזון מהערכות המצב או מחיתוכי המצב של המטה הכללי? איך הוא מקבל מידע? ממי הוא מקבל מידע? למי הוא צריך לתת תשובות? מדובר בהסכמים הקואליציוניים גם על פיצול הייעוץ המשפטי במשרד הביטחון בין היחידה שמייעצת לשר הביטחון ליחידה שמייעצת לשר הממונה שמקבל תחום פעילות סטטוטורי מהכנסת

יוראי להב-הרצנו:  חוות דעת של איזה מבין היועצים תתועדף? מי יחליט? איך משפיעה פקודה אחת נגיד של סמוטריץ', תיאורטית אבל לא לגמרי משולל יסוד, על הכשרת מאחז ביהודה ושומרון, מי מאשר את זה?     

טלי גוטליב: איזה פקודה הוא נותן?     

יוראי להב-הרצנו: פקודה תיאורטית להכשרת מאחז באיו"ש

יוראי להב-הרצנו:  מי מאשר את זה?      

קריאה: שר הביטחון

קארין אלהרר: איזה שר ביטחון?     

יוראי להב-הרצנו: ההסכמים הקואליציוניים מגדירים שהמינהל האזרחי ומתפ"ש עוברים משר הביטחון לשר הביטחון 2

שלמה קרעי: חברת הכנסת גוטליב, את בקריאה שנייה

קריאה: היא לא שומעת

קריאה:  הוא לא יוציא אותך

קריאה:  הוא לא יעז

טלי גוטליב: הוא יוציא

שלמה קרעי: חברת הכנסת גוטליב, את בקריאה שלישית

טלי גוטליב: הנה

טלי גוטליב:  אני אצא

טלי גוטליב:  חמש דקות

טלי גוטליב:  הוא לא עושה אפליות

טלי גוטליב:  הכול בסדר

ולדימיר בליאק: לצאת ידי חובה

טלי גוטליב: שלמה קרעי נוהג שוויון בכולם

יוליה מלינובסקי: תישארי

שלמה קרעי: חברת הכנסת יוליה מלינובסקי, את בקריאה שנייה

גלעד קריב: אתה מנהל יומן קריאות

שלמה קרעי: חבר הכנסת הרצנו, בבקשה

אלמוג כהן: לימדתם אותו טוב

גלעד קריב: לא

גלעד קריב:  אתה טועה

יוראי להב-הרצנו: אפשר להמשיך?     

שלמה קרעי: כן

שלמה קרעי:  אגב, הסתיימו לך שתי הדקות

שלמה קרעי:  אתה יכול להמשיך

שלמה קרעי:  משפט סיום

יוראי להב-הרצנו: אני מבין שהשינוי שהולך לקרות כאן מכוח חוק היסוד הזה, שכמו שחברת הכנסת רייטן ציינה, הוא מאוד אמורפי

יוראי להב-הרצנו:  הוא סוג של סעיף שאפשר לטעון עליו הרבה מאוד דברים

יוראי להב-הרצנו:  הוא הולך לשנות את מוטת השליטה והפיקוד ולפצל אותה באורח דרמטי

יוראי להב-הרצנו:  אני רוצה להבין איך זה הולך לקרות

יוראי להב-הרצנו:      אני רוצה לומר עוד משהו

יוראי להב-הרצנו:  אני לא יכול להבין למה אתם מוכנים למכור את הביטחון

יוראי להב-הרצנו:  יש כאן מכירה של הביטחון תוך נכונות להיכנע לסחטנות שזאת תוצאה שתוביל בהכרח לפגיעה בביטחון המדינה ולסכנה גם של חיילי וקציני צה"ל אבל בעיקר סכנה לחייהם של אזרחי ישראל בכל חלקי הארץ, ודאי ביהודה ושומרון

יוראי להב-הרצנו:  למה אתם עושים את זה?     

אפרת רייטן: חסרים כאן אנשי הליכוד

אפרת רייטן:  איפה כל חברי הכנסת של הליכוד שיבואו להגן על זה? הם רק מגמגמים

שלמה קרעי: חברת הכנסת רייטן, את בקריאה ראשונה

יוראי להב-הרצנו: אני כן מבקש, כדי שנוכל לנהל דיון על האירוע הזה, זה אירוע דרמטי בעיניי, אני אשמח לשמוע את התשובות של היועץ המשפטי למערכת הביטחון לשאלות הרבות שעולות כאן

שרון ניר: הייתי שמחה לשמוע את שר הביטחון הנכנס

שלמה קרעי: חבר הכנסת הרצנו, כמו שאתה אוהב לדבר לפרוטוקול, אולי גם אני אגיד משהו לפרוטוקול

שלמה קרעי:  תרשום פרוטוקול

שלמה קרעי:  דיברת ארבע דקות ו-12 שניות

שלמה קרעי:  בנוסף ל-13 דקות שקיבל כל אחד כאן בדיון הזה

קריאה: לא לחוק הזה

ולדימיר בליאק: לא כל אחד

ולדימיר בליאק:  עצרת אותי אחרי 7 דקות

קריאה: על חוק אחר

שלמה קרעי: אתמול כל אחד מחברי הוועדה דיבר 13 דקות

קריאה: על איזה חוק? לא על החוק הזה

ולדימיר בליאק: אני חבר ועדה ועצרת אותי אחרי 7 דקות

שלמה קרעי: אתה בקריאה ראשונה חבר הכנסת בליאק

ולדימיר בליאק: אני מעיר לך

שלמה קרעי: אל תעיר לי

ולדימיר בליאק: למה לא?     

שלמה קרעי: אני מדבר שוב לפרוטוקול

שלמה קרעי:  נתנו כאן אתמול זמן וסיימנו את הדיון בשעה 19:00 כשאף אחד לא רצה עוד לדבר

שלמה קרעי:  שאלתי כאן מי עוד יש לו משהו לומר, וכולם שתקו

אפרת רייטן: על איזה חוק? זה חוק אחר

שלמה קרעי: את בקריאה שנייה

אפרת רייטן: למה לבלבל? גם הפרוטוקול לא סובל הכול

אפרת רייטן:  אתה ממש מטעה

יוראי להב-הרצנו: זה חוק אחר

שלמה קרעי: חבר הכנסת הרצנו, אתה בקריאה ראשונה

גלעד קריב: חבר הכנסת קרעי, זה היה על חוק הבזון והקלון

שלמה קרעי: אתה בקריאה שנייה

קריאה: לא על חוק דרעי

יוראי להב-הרצנו: חוק דרעי אינו חוק סמוטריץ'

יוראי להב-הרצנו:  אלה שני חוקים שונים

שלמה קרעי: אני מדבר ואתם תאפשרו לי את רשות הדיבור

יוראי להב-הרצנו: אתה סופר לי שניות על חוק יסוד

גלעד קריב: כך דנים בחוקי יסוד

גלעד קריב:  על חוק יסוד לימוד תורה והשתמטות, יהיה הרבה זמן

שלמה קרעי: אתה בקריאה שלישית

שלמה קרעי:  יש לך חמש דקות הפסקה

שלמה קרעי:  תודה

שלמה קרעי:  תעבור לוועדה השנייה

מיכאל ביטון: ברגע שמיזגתם חוקים, הדיון משתנה

שלמה קרעי: אני רוצה שכל מי שצופה בנו יראה שהוא לא נותן לומר דברים אפילו לפרוטוקול כי הוא מףחד שהאמת תהיה כתובה

שלמה קרעי:  על אפכם ועל חמתכם אני אחזור ואומר את הדברים לפרוטוקול

קארין אלהרר: אני רוצה לומר

שלמה קרעי: השרה אלהרר, את בקריאה ראשונה

יוליה מלינובסקי: אני רוצה לראות איך אתה מוציא אותה

מיכאל ביטון: רגע שמיזגתם את החוקים, נפתח דיון חדש

מיכאל ביטון:  הבאתם נוסח חדש

שלמה קרעי: חבר הכנסת ביטון, אתה בקריאה שנייה

מיכאל ביטון: אף פעם עוד לא העיפו אותי מדיון, קרעי

שלמה קרעי: אתה בקריאה שלישית, חבר הכנסת ביטון

שלמה קרעי:  צא לחמש דקות

מיכאל ביטון: עשה 2

מיכאל ביטון: 9, כמו שאנחנו היינו עושים, נותנים לך לדבר חופשי בוועדת הכלכלה

מיכאל ביטון:  לא נראה לי שבוועדת כלכלה הגבילו אותך מלדבר על דברים הרבה יותר איזוטריים

מיכאל ביטון:  פתאום חוקי יסוד, אתה סותם פיות?      

שלמה קרעי: חמש דקות הפסקה חבר הכנסת ביטון

יוליה מלינובסקי: אתה חשבת שהוא חבר שלך

יוליה מלינובסקי:  עכשיו אתה מבין

מיכאל ביטון: חמש דקות, זה בסדר

שלמה קרעי: תודה

שלמה קרעי:  אתמול ניתנו 13 דקות לכל חבר ועדה

מיכאל ביטון: אצלי קיבלת אספרסו אחרי ההפסקה

מיכאל ביטון:  כשהייתי מוציא אותך ומחזיר אותך, הייתי מביא לך אספרסו

שלמה קרעי: אתמול ניתן זמן עד לא ידע

שלמה קרעי:  עד שלא היה כאן אף אחד שרצה לומר עוד מילה

קריאה: זה לא נכון

קריאה:  שלמה, זה לא נכון

שלמה קרעי: אחרי שבע שעות, בחלק הראשון, עברנו לדין בחלק השני

קארין אלהרר: קיימת דיון תוך כדי מליאה

שלמה קרעי: השרה אלהרר, משעה 20:00 התקיים הדיון בחלק השני עד שעה 23:00 וגם אז כל מי שנכח כאן קיבל את רשות הדיבור

שלמה קרעי:  מעבר לכך, היום התחלנו את הדיון בשעה 08:00 בבוקר וכול קיבלו רשות דיבור נוספת

שלמה קרעי:  אנחנו עכשיו בדיון סיכום ולכן יש שתי דקות זמן דיבור לכל אחד

אפרת רייטן: זה לא יכול להיות סיכום

שלמה קרעי: זה סיכום לקראת קריאה ראשונה

אפרת רייטן: אבל קיבלנו חוות דעת חדשה

אפרת רייטן:  איך אפשר להגיד סיכום?     

שלמה קרעי: קודם כל, חוות הדעת של משרד הביטחון הייתה שאין להם שום בעיה ולכן הם לא הגיעו אתמול

שלמה קרעי:  אנחנו הזמנו אותם אתמול

פנינה תמנו: אתמול אפשרתם גם לשאול שאלות והבטחתם לחזור עם תשובות

פנינה תמנו:  הייתי כאן אתמול בערב

פנינה תמנו:  אתם אמרתם שתענו על השאלות שלנו

פנינה תמנו:  יש אי בהירות בתוך החוק

שלמה קרעי: אתם לא תפריעו לי כשאני מדבר

אפרת רייטן: של מי חוות הדעת הזאת שהגיעה אתמול? היא לא שלכם?      

שלמה קרעי: חברת הכנסת רייטן, את בקריאה שלישית

שלמה קרעי:  חמש דקות הפסקה

אפרת רייטן: אני יוצאת

אפרת רייטן:  אני רק אומרת שחוות הדעת הייתה שלכם ולכן היא הגיעה רק אתמול אחר הצוהריים

שלמה קרעי: מה זה חוות הדעת שלנו? קיבלנו בבוקר

אפרת רייטן: אז עוד יותר

שלמה קרעי: אתמול בבוקר

אפרת רייטן: לא נכון

רם בן ברק: לא יעזור לכם לייצר מראית עין לדיון רציני

רם בן ברק:  לא ייעשה דיון רציני

שלמה קרעי: תן לי להשלים את הדברים

ולדימיר בליאק: לא היה דיון ממצה

רם בן ברק: אתה יכול להגיד מאה פעמים לפרוטוקול שניתנו 7 דקות, 11 דקות, אבל דיון רציני ואמיתי לא היה כאן

שלמה קרעי: גור ישיב

גור בליי: היו שניים

גור בליי:  זה שעסק בנושא של כשירות שרים הופץ בבוקר לקראת הדיון על כשירות השרים

גור בליי:  אתמול בבוקר

אפרת רייטן: זה לא זה

גור בליי: השני שעסק בשני שרים במשרד הופץ אחר הצוהריים לפני הדיון

שלמה קרעי: זה סיכום לקראת קריאה ראשונה

שלמה קרעי:  אחרי הקריאה הראשונה במליאה יש דיון ארוך מאוד, שעות ארוכות, אני מעריך למעלה מ-12 שעות ואולי אפילו יותר מזה לקריאה השנייה והשלישית

שלמה קרעי:  תבואו

שלמה קרעי:  אל תגיעו בשנייה האחרונה של הדיון לפני ההצבעה כשלכולם פתאום יש מה להגיד

שלמה קרעי:  תבואו לקראת הקריאה השנייה והשלישית

קארין אלהרר: קרעי, משפט אחד

קארין אלהרר:  נשאלו כאן שאלות מאוד מאוד רלוונטיות

שלמה קרעי: יהיו תשובות

קארין אלהרר: אם אתה רוצה לייצר דיון, זה דבר אחד

קארין אלהרר:  אם אתה רוצה לתת סתם זמן דיבור, לסמן וי לקראת מי יודע מי יגיש את הבג"ץ, זה דבר אחר

קארין אלהרר:  אם אתה רוצה דיון , צריכים לקבל תשובות ואז לתת התייחסות

שלמה קרעי: תודה

שלמה קרעי:  הכול בפרוטוקול

גור בליי: נאמר שכולם ידברו

גור בליי:  היושב ראש אמר

שלמה קרעי: חבר הכנסת משה טור פז, רשות הדיבור שלך

משה טור פז: אדוני היושב ראש, רעיון של שר נוסף במשרד לא היה כל כך מופרך אם הוא באמת היה נבנה במקביל לרעיון של סגן שר

משה טור פז:  כלומר, יש לנו סמכות על במשרד ומתחתיה סמכויות נוספות שמתורגמות גם לנבחרי ציבור

משה טור פז:  אני חושב שמה שמוצע לנו כאן הוא בכל מקרה שונה במהות

משה טור פז:  קודם כל, העובדה שמדובר - לפי טיוטות ההסכמים הקואליציוניים – על שר אוצר שיהיה שר במשרד הביטחון, נראה לי עיוות נורא

משה טור פז:  העובדה שמוכפף לו דרג מקצועי עצמאי, כפל של יועצים משפטיים, כפל של מנכ"לים

משה טור פז:  אתם התלוננתם, נדמה לי שאפילו אתה, על הורה 1 והורה 2

משה טור פז:  מה שאתם עושים כאן זה בדיוק אותו דבר

משה טור פז:  יצרתם כאן שר ביטחון אחד ושר ביטחון שתיים

משה טור פז:  מה יהיו היחסים ביניהם? בדיוק כמו הורה 1 והורה 2 שאתה התלוננת לפני שנה

משה טור פז:  לא ברור

משה טור פז:      אם אנחנו רוצים להתקדם הלאה, למה בעצם לעצור כאן? ראיתי שאתם מבקשים רק שר נוסף במשרד

משה טור פז:  למה בעצם רק אחד? למה שלא נמנה נגיד את יואב קיש להיות שר לענייני חיל האוויר? שיהיה לנו שר לחיל האוויר

משה טור פז:  הוא בכל זאת מבין בזה

משה טור פז:  סמוטריץ' כבר קיבל את שר יו"ש, זה מעולה, אני מציע ידידי אוריאל בוסו שיהיה שר לענייני פיקוד מרכז, על יוסי טייב אני ממליץ שיהיה שר לענייני קליטת עלייה, על אופיר סופר אני ממליץ שיהיה שר לענייני פיקוד צפון, את שר האג"ת ניתן למירי רגב, אולי את שר הפרקליטות ניתן לעורכת הדין 22 שנה טלי גוטליב

משה טור פז:  אברהם בצלאל, לא שכחתי אותך, אני מציע שאתה תהיה שר לענייני אמ"ץ

משה טור פז:  הרמטכ"ל איזנקוט היה פעם ראש אמ"ץ

משה טור פז:       אני חושב שאתם יוצרים כאן תיאטרון אבסורד

אלמוג כהן: זה לא יפה ללעוג לאנשים

משה טור פז: חנוך, גם לך ניתן פיקוד או לפחות אלוף

משה טור פז:  רגע, אבי מעוז

משה טור פז:  אני מציע את אבי מעוז למנות כשר היוהל"ן

משה טור פז:  נכון? שרון, מה את אומרת? שיהיה לנו שר לענייני היוהל"ן

אלמוג כהן: תראו איזה קרקס אתם עושים

אלמוג כהן:  עד עכשיו שתקתי

ולדימיר בליאק: כך בדיוק אתם נראים

משה טור פז: למדנו מהטובים ביותר

משה טור פז:  כך מתחילים רעיונות רעים, כך מתחיל מדרון חלקלק

משה טור פז:  אתה מתחיל משר אחד במשרד ואחר כך יהיו שבעה שרים

משה טור פז:  אנחנו נפצל את משרד החינוך לכמה משרדים ואת משרד הביטחון לכמה משרדים

משה טור פז:  העיקר כי זה מה שביקשו מאתנו למשול

משה טור פז:  חברים, כך לא מושלים

משה טור פז:  זה מראה רק דבר אחד, ראש ממשלה חלש וסחיט

אלמוג כהן: אדוני היושב ראש, הערת ביניים ברשותך

אלמוג כהן:  אני רוצה לומר לך שאני מאוד מאוכזב

אלמוג כהן:  אני מאוכזב מאוד מעודף הפלורליזם שיש כאן בוועדה

אלמוג כהן:  הם עושים צחוק מהדיון הזה

אלמוג כהן:  באמת, הם עושים דיון מאוד ענייני

אלמוג כהן:  אני חושב שאתה נוהג יותר מדי ברחמנות

גלעד קריב: אתם עושים צחוק צה"ל

אלמוג כהן: היום אמנם אין משחק כדורגל אבל עדיין אני חושב שהיושב ראש יותר מדי רחמן אתכם

ולדימיר בליאק: יש לי פתרון בשבילך

אלמוג כהן: אני חושב שצריך לנקות שולחן

אלמוג כהן:  אין לנו זמן בשביל השטויות האלה

אפרת רייטן: אבל כך מתנהלים דיונים בכנסת

אלמוג כהן: דיונים עם חלוקת גזרות לחברי הכנסת שהם במקרה חרדים וכך צריכים להיות מושפלים אל מול כולם? להמשיך לרמוס את החרדים? רק לרמוס את החרדים? אין בושה?      

קריאה: אנחנו רומסים את החרדים?         

גלעד קריב: איך הגעת לחרדים עכשיו?     

אפרת רייטן: למה אתה מתכוון? באיזה אופן אתם מבינים את השפה העברית שאתה אומר לחברת כנסת גזגזי גזגזי?     

אלמוג כהן: גזגזי, גזגזי גברת רייטן

אלמוג כהן:  לערוץ הילדים

אפרת רייטן: אתה רוצה חתימה? אין בעיה

אפרת רייטן:  אני מבינה שאתה עדיין ילד שלא התבגר

אפרת רייטן:  אתה רוצה חתימה?     

גלעד קריב: אתה חושב שמישהו שואל אותך? איך אתה מדבר כך לחברת כנסת? קצת דרך ארץ

אלמוג כהן: הטרללת מיותרת

אלמוג כהן:  דברו לעניין

אלמוג כהן:  עד עכשיו ישבתי בשקט

אלמוג כהן:  קרעי, כל הכבוד לך על הרחמנות

אלמוג כהן:  אני מעריך את הרחמנות שלך

גלעד קריב: הוא לא בקריאה

גלעד קריב:  יש לו ניסיון פרלמנטרי עשיר אבל הוא כבר מחלק ציונים

שלמה קרעי: חבר הכנסת רון כץ, שתי דקות לרשותך

שלמה קרעי:  אני מתחיל לקרוא קריאות

שלמה קרעי:  חבר הכנסת קריב, קריאה ראשונה

רון כץ: תודה רבה

רון כץ:  אני מוחה על זכויות האופוזיציה של כולנו שמנסים לקצר את זמן הדיבור בחוק כל כך חשוב כאשר מלכתחילה אפילו לא רצו לתת לנו לדבר וצריך לערב יועץ משפטי בשביל שתהיה זכות דיבור

רון כץ:  כך לא מתנהל דיון רציני, ודאי לא כאשר מדובר על צבא הגנה לישראל

רון כץ:  ברשות שר הביטחון שנמצא כאן, אני לא יודע איך הוא ישן בלילה בגלל מה שאתם הולכים לעשות למדינת ישראל ולצבא הגנה לישראל

רון כץ:  אתם הולכים לחלק את הצבא לשר ביטחון א', שלפחות לשמחתי הוא שירת בצבא, לשר ביטחון ב' שההכשרה היחידה שלו בצה"ל היא איך נראה המטבח והאם העוף כשר או לא כשר

רון כץ:  זאת בדיחה מה שאתם הולכים לעשות

רון כץ:      אתם מדברים על איו"ש

רון כץ:  חוץ מהצד שלכם, העיניים שלכם, אתם לא יודעים מה הרגישויות שקיימות שם, אתם לא יודעים מה קורה בתוך המת"ק, אתם לא יודעים איך מתנהלים הנהלים

רון כץ:  אי אפשר לבוא מפוזיציה כל כך קיצונית ולחשוב שאתה יכול לנהל את כולם ולצאת מזה בסדר

רון כץ:  אתם תהיו הסיבה שהמדינה הזאת תבער אבל הבעיה היא שאנחנו נשלם את המחיר

רון כץ:  אתה יכול לזלזל כמה שאתה רוצה, אלמוג

רון כץ:  אל תענה לי

אלמוג כהן: האיומים האלה לא עובדים האלה

רון כץ: אתה יכול לזלזל כמה שאתה רוצה אבל אין לך מושג על מה אתה מדבר ואני יודע על מה אני מדבר

רון כץ:  אני מכיר את התהליכים

רון כץ:  כן, לך אין מושג

רון כץ:  אם זה מה שאתה רוצה לעשות ואתה מצביע בעד, אז אין לך מושג על מה אתה מדבר

רון כץ:  מה אתה בעצם מבקש כאן? שיהיה שר ביטחון א' ויהיה שר ביטחון ב'

שלמה קרעי: אלמוג, אל תגיב לו

רון כץ: אל תגיב

רון כץ:  הוא אמר לך לא להגיב

רון כץ:  שב

רון כץ:  זה מה שאתה רוצה לעשות כאן? זה מה שאתם רוצים לעשות למדינת ישראל ולצה"ל? ישב פורום מול שר הביטחון, שר הביטחון יכנס את פורום מטכ"ל ושר הביטחון ב' יכנס את האלופים שלו, ואז מה יקרה? הוא לא יגיע לפורום מטכ"ל עם שר הביטחון כי הוא יגיד אני שר ביטחון ב'? מי ינהל את הצבא החל משבוע הבא? שר ביטחון א', שר ביטחון ב' או שאתם רוצים להמציא עוד דחליל חדש כמו שעשיתם למשרד החינוך

טלי גוטליב: חנוך, תגיד לו מה זאת המילה בכפוף

רון כץ: טלי, לא כתוב את זה ואת יכולה לנסות לבלבל את המוח כמה שאת רוצה

שלמה קרעי: כתוב

שלמה קרעי:  אתה לא הקשבת להצעה

טלי גוטליב: אתה יכול לצעוק כמה שאתה רוצה, אנחנו נקשיב לך ואחר כך אנחנו נחליט

גלעד קריב: מי שיחליט עבורכם זאת הציונות הדתית

גלעד קריב:  אתם הפכתם לזנב בממשלה

רון כץ: אני שמח שאת אומרת לפרוטוקול שההחלטה כבר התקבלה

טלי גוטליב: אנחנו מקשיבים לכם קשב רב - - -     

גלעד קריב: אתם תחליטו? אתם סחיטים

גלעד קריב:  סוחטים אתכם

טלי גוטליב: אנחנו גוף מאוחד

רון כץ: זה לא משנה כי ההחלטה כבר התקבלה

רון כץ:  טלי גוטליב אמרה את זה עכשיו לפרוטוקול

שלמה קרעי: חברים, אני מתחיל לקרוא לסדר

גלעד קריב: נתניהו הולך להיות אחרון השרים בממשלה השישית שלו

גלעד קריב:  נתניהו הו לך להיות שר נוסף במשרד ראש הממשלה

רון כץ: לא בטוח שיהיה שר

שלמה קרעי: חבר הכנסת רון כץ, גם אם נהפוך את משרד הביטחון לתמנון עם שמונה זרועות של שמונה שרים, יהיה הרבה יותר טוב

רון כץ: זה מה שאתם עושים

רון כץ: יושב לידך שר הביטחון שהיה הרמטכ"ל

שלמה קרעי: לא דיברתי אליו

שלמה קרעי:  דיברתי אל הממשלה באופן כללי

רון כץ: מה זה לא דיברת אליו? הוא שר הביטחון

אלמוג כהן: חבר'ה, אתם לא מפחידים אף אחד עם האיומים שלכם

אלמוג כהן:  תתקדמו

אלמוג כהן:  יאללה

אלמוג כהן:  מספיק

רון כץ: תגיד לו בפנים

רון כץ:  מה זה תתקדמו?      

אלמוג כהן: נשרוף את המדינה? נעלה על הגשרים? אפשר לצאת עם מיליון אנשים

אלמוג כהן:  די עם האיומים האלה

אלמוג כהן:  די להתסיס את החברה

אלמוג כהן:  לא התססתם מספיק? הפסדתם

אלמוג כהן:  תפסיקו להתסיס

אלמוג כהן:  די כבר

אלמוג כהן:  אתם רוצים שאנחנו נתקפל? לא הבנתי

אלמוג כהן:  די להתסיס את החברה

אפרת רייטן: זה אומר אדם שבמפלגה של הפירומן מספר אחד במדינת ישראל

שלמה קרעי: חבר הכנסת כהן, חמש דקות הפסקה

אלמוג כהן: מי יתקפל? מי אתה רוצה שיעזוב את המדינה? מי ילך?     

שלמה קרעי: חבר הכנסת כץ, אתה בקריאה שנייה

פנינה תמנו: חבר הכנסת קרעי, קודם כל בהתייחס לדברים שאמרת קודם שתראו מה נהיה בתקופה שלכם, תוהו ובוהו

פנינה תמנו:  על איזה תוהו ובוהו אתה מדבר? יושב כאן שר הביטחון ופועל לילות כימים

פנינה תמנו:  אנחנו רואים מה היה ב"עלות השחר" עת הורדנו את כל צמרת הג'יהד האיסלאמי או שאתה מתכוון לגוב האריות ביהודה ושומרון?     

גלעד קריב: זה הם הורידו

רון כץ: כן, טלי גוטליב, זה מה שהיה

גלעד קריב: זה המומחה

גלעד קריב:  זה שכתב ספרים

פנינה תמנו: או שמא זה שעצרנו את מזוודות הכסף שאתם רגילים להעביר

פנינה תמנו:      אני אגיד לך משהו

פנינה תמנו:  אין כאן שום מהות

פנינה תמנו:  אמרתי את זה גם אתמול ולצערי גם לא באתם עם תשובות

פנינה תמנו:  אין כאן מהות כי בסופו של דבר מדובר כאן באי אמון שקיים לפני שהממשלה הזאת הוקמה

פנינה תמנו:  אם היה ביטחון של חבר הכנסת סמוטריץ' בגלנט, הרי בכלל לא היינו כאן

פנינה תמנו:  לא היינו כאן

פנינה תמנו:  מילא היית באים עם החוק הזה, שמחה, והיית מבטל - על הדרך לטובת הציבור כדי לחסוך כספי ציבור – את השר ללא תיק, היית מבטל את סגן שר, אבל זה לא מה שעשיתם כאן

פנינה תמנו:  חוסר האמון המשווע שלכם, לא רק הולך לעלות ביוקר מבחינה ביטחונית אלא זה גם בזבוז כספים

פנינה תמנו:  אנחנו מבינים שיש כאן מחטף כי אחרת הייתם עושים את זה בנחת

פנינה תמנו:  אם אתם אומרים ימין על מלא, הייתם עושים את זה בנחת אחרי שהייתה מוקמת הממשלה

פנינה תמנו:      עדיין אני אכבד את הבית הזה ואני אבקש לקבל את התשובות שנשאלו אתמול, לגבי ה-בכפוף

פנינה תמנו:  שאלתי אותך, חבר הכנסת שמחה, לעניין כוונת המחוקק

פנינה תמנו:  האם בכפוף הוא בכפוף שאתה יכול לפעול עד שאתה מקבל אישור או בשלילה

פנינה תמנו:  אני רוצה תשובה לדבר הזה ובינתיים לא קיבלתי אותה

שלמה קרעי: תודה

שלמה קרעי:  היועץ המשפטי יתייחס בהמשך

פנינה תמנו: לא

פנינה תמנו:  מי שמציע את החוק

פנינה תמנו:  מי שכתב אותו

שלמה קרעי: סגן השר סגלוביץ', רשות הדיבור שלך

שלמה קרעי:  אחריך שר הביטחון בני גנץ

שלמה קרעי:  לאחר מכן התייחסות של הייעוץ המשפטי של משרד הביטחון ואם גור ירצה להתייחס

קארין אלהרר: גם המחוקק עצמו

קארין אלהרר:  גם המציע

אפרת רייטן: צריך לדעת מה כוונת המחוקק כדי שאחר כך לא יהיו בעיות של פרשנויות

אפרת רייטן:  זה מאוד חשוב לדעת מה הכוונה

שלמה קרעי: חברת הכנסת רייטן, את לא מפסיקה

אפרת רייטן: סליחה

אפרת רייטן:  יש לי המון דברים להגיד

גלעד קריב: חבר הכנסת קרעי, מתי מתחדשת המליאה?     

שלמה קרעי: לאחר שהחוק יהיה מוכן לקריאה ראשונה

קארין אלהרר: הוא עוד לא מוכן

יואב סגלוביץ': אני רוצה להוסיף על דבריו המקצועיים של הרמטכ"ל לשעבר גדי איזנקוט ולומר עוד משהו שאני לא יודע, לא הייתי בכל הדיונים אלא הייתי בדיונים של הכפפת משטרה

גלעד קריב: של הפוגרום השני

שלמה קרעי: חבר הכנסת קריב, אתה בקריאה

גלעד קריב: שנייה

גלעד קריב:  אני אזכיר לך

גלעד קריב:  אני בקריאה שנייה

שלמה קרעי: אתה בקריאה שנייה

גלעד קריב: אני אדע גם להוציא את עצמי לבד

גלעד קריב:  זה בסדר

משה טור פז: שם עושים פוגרום במשטרה

משה טור פז:  פה בצבא

גלעד קריב: כל ועדה ופוגרומיה

שלמה קרעי: חבר הכנסת טור פז, אתה איש מאוד נעים ואני לא רוצה להוציא אותך

משה טור פז: כבר הוצאת אותי פעמיים למרות הנעימות

אפרת רייטן: אתה מוציא את מי שלא נעים? זה הכלל?     

שלמה קרעי: לא

אפרת רייטן: הוא נעים, אתה לא רוצה להוציא

אפרת רייטן:  אני לא נעימה, אז אתה מוציא

שלמה קרעי: בסוף אין לי ברירה

שלמה קרעי:  הוא אומר שהוצאתי אותו פעמיים

אפרת רייטן: גם אני הייתי פעמיים

אפרת רייטן:  הייתי שנה וחצי יושבת ראש ועדה, לא הוצאתי אף חבר כנסת

שלמה קרעי: כי לא קבעת דיונים לפני הקמת ממשלה

שלמה קרעי:  תודה

אפרת רייטן: זה השיקול שאתה מוציא אותנו? בגלל שיש לכם לחץ להקים את הממשלה?         

משה טור פז: הוא רוצה להצהיר עלה בידי בשבוע הבא

אפרת רייטן: כל פעם עולה האמת וצפה

אפרת רייטן:  כל כך קשה להסתיר את זה

משה טור פז: דרעי לא ייכנס, סמוטריץ' לא ייכנס אם אין את החוק

משה טור פז:  אם אין להם את החוק, אין ממשלה

שלמה קרעי: סגן השר סגלוביץ'

שלמה קרעי:  כנראה לחבריך קשה לשמוע אותך

משה טור פז: מאוד אוהבים לשמוע אותו

יואב סגלוביץ': אני רוצה להתנהג יפה כדי שלא יזרקו אותי

יואב סגלוביץ':  אני רוצה להוסיף על דבריו של הרמטכ"ל לשעבר חבר הכנסת גדי איזנקוט ולתת עוד זווית

יואב סגלוביץ':  זה לא השר הנוסף היחידי שיסתובב בשטח עם פלוגות

יואב סגלוביץ':  לפחות בהסכם הקואליציוני, לא ברור לי מבחינה חוקית איך זה בדיוק יעבוד אבל בהסכם הקואליציוני אמורות להיות מוכפפות פלוגות מג"ב לשר לביטחון פנים

יואב סגלוביץ':  פלוגות מג"ב באיוש, מי שלא יודע, הן כוח מרכזי מבצעי לטפל בכל מה שקורה שם ולא רק בהפרות סדר אלא בביטחון החיים והרכוש של כולם

יואב סגלוביץ':  אם כן, אחת משתיים, אם הן יוכפפו לשר הנכנס לביטחון פנים, אני רואה את הערכת המצב השבועית שמנהל שר הביטחון הנכנס

יואב סגלוביץ':  אחד האירועים הכי פסיכים

יואב סגלוביץ':  צר לי על הרמ"טים ומנהלי הלשכות שמנסים לתאם

יואב סגלוביץ':  הוא קובע שזה יהיה ביום חמישי בשעה 10:00 אבל בדיוק באותו זמן יש משהו מאוד דחוף בלוח הזמנים של שר האוצר, אבל באותו זמן בדיוק עושה השר לביטחון פנים הערכת מצב ויש אירועים שצריכים הערכת מצב

יואב סגלוביץ':  אז את מי ישלחו לשר הביטחון?      בסוף הם יגיעו כי שלחו נציגים כי לא רבים בהתחלה אלא רבים אחר כך, ואז יש מדיניות של השר לביטחון פנים שלא ברור מה מקור הסמכות שלה

יואב סגלוביץ':      המדיניות שלו היא שיש לו כוח אדם

יואב סגלוביץ':  אז תופס – סליחה על הביטוי – עצבים שר הביטחון הנכנס והוא אומר בואו, תקשיבו, יש לי סלט מספיק אחד עם השר במשרד האוצר, חסר לי ההוא מהמשרד לביטחון לאומי, קחו את פלוגות מג"ב להיכן שאתם רוצים

יואב סגלוביץ':  אבל אין בעיה, אני לא יודע בדיוק את סדרי הגודל, שר הביטחון בטח יודע יותר טוב ממני, כמה גדודי מילואים צריך להביא אם פלוגות מג"ב מתפזרות

קריאה: נגייס חרדים

קריאה:  אין בעיה

יואב סגלוביץ': אז השר לביטחון לאומי יוצא גיבור

יואב סגלוביץ':  מה זה יוצא גיבור? הוא יאמר: תראו מה עשיתי, אני הבאתי 16 פלוגות מג"ב נוספות לתוך מדינת ישראל

יואב סגלוביץ':  אבל הוא שכח דבר אחד והוא שהקצאת כוח האדם למג"ב היא מצה"ל

יואב סגלוביץ':  שר הביטחון יבין מהר מאוד שהוא לא יהיה פראייר ולא יהיו יותר כוחות למג"ב, מכאן לא יהיה, ומג"ב לא יהיה שם, זמן המילואים יעלה בסדרי גודל על כולם

יוליה מלינובסקי: לא, רק בחמישים אחוזים

יואב סגלוביץ': זה התיאום הפלסטי של האירוע בלי שנכנסתי לכפיפות, אחריות, זיקות, החלטות

יואב סגלוביץ':  אזור איו"ש, זה לא עוד משהו

יואב סגלוביץ':  צריך לראות שלשירות הביטחון הכללי יהיו מספיק נציגים לכל הדיונים ביום חמישי ושהם מתואמים ביניהם כי יש דברים שמתקשרים

יואב סגלוביץ':  האם מאפשרים כניסה של פלשתינים לעבודה, אחד יגיד לא משיקולים כאלה וכאלה

יואב סגלוביץ':  איפה הראייה הכוללת?     אחרי שאמרתי את הדבר הזה, חסרים בהצעה הזאת שני דברים: שכל ושכל ישר

שלמה קרעי: תודה רבה סגן השר סגלוביץ'

שלמה קרעי:  שר הביטחון בני גנץ, בבקשה

שלמה קרעי:  רשות הדיבור נתונה לך באופן חופשי

הביטחון בנימין גנץ: תודה רבה

הביטחון בנימין גנץ:  אני מאוד מעריך את זה

הביטחון בנימין גנץ:  הקשבתי ושמעתי ובעיניי מדובר בנושא שהוא חשוב

הביטחון בנימין גנץ:  ברשותכם אני לא רוצה להתייחס לאיש אלא אני רוצה להתייחס לאישיו

הביטחון בנימין גנץ:  כאשר ניגשים להסתכל על האישיו, צריך לשאול את עצמנו – נעשה את זה בשתי דקות - מה הם אתגרי הביטחון של מדינת ישראל

הביטחון בנימין גנץ:  אין ספק שמארז אתגרי הביטחון במדינת ישראל, כולל אולי בראש ובראשונה האיום האיראני שהולך ונבנה אל מול עינינו ומחייב השקעת משאבים אדירה, מחייב פיתוח יכולת מבצעית ושימורה והעצמתה, מחייב יכולת לגייס קהילה בין-לאומית בשיתוף מארג האינטרסים הבין-לאומי של מדינת ישראל ומי שחושב שאין קשר בין הזירות השונות ההשפעה שלהן על המארג האסטרטגי של מדינת ישראל, טועה

הביטחון בנימין גנץ:  יש קשר בסיפור הזה

הביטחון בנימין גנץ:      הדבר השני שמחייב אותנו בצורה מאוד משמעותית הוא לשמור על העליונות המודיעינית שלנו ועל העליונות האופרטיבית מול כל אתגרי הביטחון שיש למדינת ישראל, בין שהם באים מרצועת עזה, בין שהם באים מלבנון, בין שהם הולכים ומתהווים בסוריה, בין שהם קיימים בתוך יהודה ושומרון, בין שהם קיימים מתוך יהודה ושומרון, בין שהם קיימים בתוך שטחי המדינה ובין שהם קיימים מתוך שטחי המדינה

הביטחון בנימין גנץ:      האתגר השלישי הוא כל מה שקשור בזירה שאני קורא לה יהודה ושומרון בראייה שלנו כישראלים, בזירה הפלשתינית מתוך קיומה של רשות פלשתינית שמדינת ישראל מחויבת לחוקיה

הביטחון בנימין גנץ:      האתגר הרביעי הוא כמובן להבטיח את בניין הכוח של מדינת ישראל לשנים רבות קדימה

הביטחון בנימין גנץ:      האתגר הביטחון הנוסף, שהוא לאו דווקא קשור ישירות לביטחון, הוא כן קשור להתנהלויות שלנו, הוא נושא החוסן הלאומי של מדינת ישראל שהוא מגיע מאזורי החיוג של לכידות חברתית, שותפות בתוך מה שקורה במדינה ותפיסה שלמה של הדברים האלה

הביטחון בנימין גנץ:      על מנת להתמודד עם אתגר ביטחון שכזה, חייבים שתהיה מערכת פיקוד וארגון אחודה, מוצקה, מנוהלת ומפוקדת

הביטחון בנימין גנץ:  היא מפוקדת ברמת הצבא, היא מנוהלת ברמת השר והיא מוכוונת ומכתיבה את המדיניות והמרות מטעם ממשלת ישראל ולא מטעם שר הביטחון עצמו

הביטחון בנימין גנץ:  במקומות אחרים עושים כאן דיונים על חוק פקודת המשטרה, גם שם הדברים באים לידי ביטוי

הביטחון בנימין גנץ:      אין ספק שאנחנו צריכים שתהיה מערכת שהיא מערכת שיש בה את אחדות הפיקוד ומערכת אחדות הפיקוד הזו יודעת גם להתמודד עם צורך מבצעי קונקרטי והיא יודעת, אדוני היושב ראש, גם לעשות את מסכת האיזונים הנדרשת הכוללת

הביטחון בנימין גנץ:  ברגע שאתה מפר את מערכת האיזונים, אתה מוציא את המערכת משיווי משקל כי יהיה שיקול אחר – סקטוריאלי או אחר – שיסיט את המערכת ממערכת האיזונים שהיא צריכה שתקרה

הביטחון בנימין גנץ:      אני יודע שאנחנו דנים כאן על החוק ובחוק כתוב בכפוף

הביטחון בנימין גנץ:  אני רוצה להחזיר אתכם לשני דברים נוספים, ברשותך

הביטחון בנימין גנץ:      האחד, למה אסור שר נוסף במשרד

הביטחון בנימין גנץ:  יושב כאן חברי מיכאל ביטון שאני חושב שעבדנו בצורה מאוד מאוד טובה בתוך משרד הביטחון

הביטחון בנימין גנץ:  בכל המקרים בהם מינו שר נוסף במשרד, הצורך, יותר משהו היה ניהולי בתוך המשרד, ויש היבטים ניהוליים בתוך המשרד, הוא היה שיקול של שולחן הממשלה עצמו

הביטחון בנימין גנץ:  לכן כאשר עשו את זה בעבר – וגם כשעשינו את זה בהוראת שעה בממשלה הקודמת, וכאן מתקנים את זה להוראה קבועה – עשו את זה בכפוף לשר הביטחון

הביטחון בנימין גנץ:  יושב כאן חברי סגן שר שוסטר שעוסק באותם נושאים שמיכאל ביטון עסק בהם בהיותו שר אבל בכפוף אלי

הביטחון בנימין גנץ:  לא היה סגן שר ועכשיו יש סגן שר שעוסק באותם נושאים בכפוף אלי בצורה מלאה

הביטחון בנימין גנץ:  המערכת של האנשים מלמטה היא ידעה מי המפקד שלה

הביטחון בנימין גנץ:  קודם כל, זה תמיד היה הרמטכ"ל, תלוי באיזה פיקוד - מי מורה אותו

הביטחון בנימין גנץ:  צריך שיהיה לכם ברור שכאשר אני שר הביטחון מסתובב בפיקוד המרכז בדיון, בהערכת מצב, בסיכום כיוונים, כשאני מסכם אותם, אני לא מוציא הנחיות אופרטיביות ממני לפיקוד המרכז

הביטחון בנימין גנץ:  אני מדבר עם הרמטכ"ל

הביטחון בנימין גנץ:  אני מוציא את ההנחיות דרך הרמטכ"ל והרמטכ"ל הוא זה שמורה את פיקוד המרכז

הביטחון בנימין גנץ:  כך זה בתוך שרשרת פיקוד כאשר מקפידים שהיא שרשרת פיקוד אחודה

הביטחון בנימין גנץ:      אומרת חברת הכנסת גוטליב שכתוב בכפוף

הביטחון בנימין גנץ:  יש מילה פשוטה

הביטחון בנימין גנץ:  כתוב בכפוף

הביטחון בנימין גנץ:  אבל מן הסתם פורסמו ההסכמים הקואליציוניים בין הליכוד לבין הציונות הדתית והם הסכמים גלויים וידועים

הביטחון בנימין גנץ:  אני מבין שהצעת החוק היא הפשט ואז אני שואל את עצמי ברוח העתיד אליו אנחנו הולכים, מה קובע יותר, הפשט או הדרש

הביטחון בנימין גנץ:  ההסכם הקואליציוני הוא בבחינת הדרש

הביטחון בנימין גנץ:  אנחנו יודעים איך הדברים הולכים לקרות, אז אנחנו לא מסתפקים בקריאת הפשט כפי שהוא

הביטחון בנימין גנץ:  לא ידעתי

הביטחון בנימין גנץ:  חבר הכנסת קרעי, לא ידעתי

הביטחון בנימין גנץ:  הלכתי לבדוק וראיתי את הרב יוסף וייצן נותן תשובה לשאלה כאשר יש פשט ודרש, מה קובע

הביטחון בנימין גנץ:  אני נערך לתקופה שלפנינו ואני מבין את מקור הסמכות הצפוי

שלמה קרעי: ברוב המקומות רש"י אומר: אי אפשר להוציא את המקרא מידי פשוטו

שמחה רוטמן: אדוני שר הביטחון, יכול להיות שאם היית מתייעץ עם יותר רבנים קודם, לא היה צריך להחליף ממשלה כל כך מהר

עאידה תומא סלימאן: אפשר לתת קורס חינם כדי שנבין את השפה?     

הביטחון בנימין גנץ: אומרים שהמביא דבר בשם אומרו מביא גאולה לעולם

הביטחון בנימין גנץ:  אני לא אומר לכם שאלה דברים שלי כי אני בכלל לא מבין בדברים שלי

הביטחון בנימין גנץ:  הלכתי לדרוש אצל אנשים שגדולים ממני בעניין הזה

הביטחון בנימין גנץ:  מסבירים כאן מה זה הדרש ומה זה הפשט ובדרך כלל כתוב – בדרך כלל – לא צריכה להיות סתירה בין הפשט לבין הדרש

הביטחון בנימין גנץ:  הפשט נוגע לאופן הפרשה באופן כללי, התיאור הכללי של הפרשה

הביטחון בנימין גנץ:  הדרש נוגע לפירוט הפרטים הנוספים הרמוזים בפרשה, הרי הוא ההסכם הקואליציוני והדרש נדרש לתת הסבר לכל מילה ומילה

הביטחון בנימין גנץ:  בסתירה שבין הפשט לבין הדרש, עמדת האבן עזרא – שוב, חס וחלילה, לא עמדתי שלי כשר הביטחון – שבנושא הלכה הדרש הוא הקובע

שלמה קרעי: ובכל זאת יש כלל שאין מקרא יוצא מידי פשט

הביטחון בנימין גנץ: כשאנחנו באים ואנחנו קוראים את הדרש, אנחנו רואים את מסכת הסתירות שהולכת לקרות בתוך המערכת הזאת, שבאמת, כפי שציינו כאן קודמיי, ובשביל לחסוך את הזמן, אנחנו מבינים שבסופו של דבר יהיו שלושה שרי ביטחון

הביטחון בנימין גנץ:  יהיה שר ביטחון לעניין האיראני, יהיה שר ביטחון לעניין הזירה הצפונית, יהיה שר ביטחון לזירה הדרומית, הוא יהיה גם שר ביטחון לזירת יהודה ושומרון או הזירה הפלשתינית, נקרא לזה איך שנקרא, אלא ששם יש שר ביטחון נוסף שיש לו מדיניות משלו והוא מחליט על דברים

הביטחון בנימין גנץ:       אתם יודעים שאני הגעתי להסכמה עם המתיישבים שצריך להכריז על אדמות מדינה באביתר והדבר הזה אני מקווה שיגיע לבשלות כפי שיגיע

הביטחון בנימין גנץ:  אבל כאשר עושים דבר כזה, מן הסתם יש שיקולים טקטיים למי שלא מכיר את המרחק מצומת תפוח, כמה גבעות, מדובר במזרחית, מדובר בגבעה המערבית, מה זה עושה לציר התנועה צפון-דרום

הביטחון בנימין גנץ:  יש שם כמה שיקולים מקצועיים אבל יש גם שיקולים אזרחיים

הביטחון בנימין גנץ:  אני כשר ביטחון ידעתי בסופו של דבר להכריע בין ההיבט המדיני, בין ההיבט האזרחי שנדרש, בין ההיבט של השיקולים האסטרטגיים שיהיו לדבר הזה והחלטתי את אשר החלטתי

הביטחון בנימין גנץ:  כרגע יצטרכו לעשות התוועדות

הביטחון בנימין גנץ:  לכן לא ברור מה יקרה שם

הביטחון בנימין גנץ:      שכחתי עוד דבר חבר הכנסת קרעי

הביטחון בנימין גנץ:  מי שמחזיק היום את מאחז אביתר, זה כוח מג"ב מגדוד אלון

הביטחון בנימין גנץ:  הוא קיבל הנחיה לדלג למקום אחר, אז עכשיו מח"ט שומרון שהוא כפוף לצה"ל, לפיקוד המרכז, לא יודע מה לעשות עם הסיפור הזה, אז הוא מחליט לפנות את האזרחים

הביטחון בנימין גנץ:  באה דניאלה וייס והולכת לשר הנוסף במשרד הביטחון ומלינה על העניין הזה כי אמרתם שתתפסו את השטח עם כוחות בשטח

הביטחון בנימין גנץ:  הוא יגיד, בסדר גמור, אני אגיד למח"ט אבל אין לו סמכות על המג"ב

הביטחון בנימין גנץ:  אתם מבינים על מה אנחנו מדברים? זאת הולכת להיות בוקה ומבולקה

הביטחון בנימין גנץ:      כל עוד אלה משחקים, נגיד

הביטחון בנימין גנץ:  אבל אם חלילה במבוקה הזאת ייווצרו פערים שמשליכים על הפעילות המבצעית, אנחנו נצטער על הרגע

הביטחון בנימין גנץ:      עושים תחקירים, שלוש רמות לכל תחקיר

הביטחון בנימין גנץ:  רמה אחת, מה קרה

הביטחון בנימין גנץ:  אפשר להסביר

הביטחון בנימין גנץ:  נורא פשוט

הביטחון בנימין גנץ:  שאלה יותר מתקדמת בתחקיר היא למה זה קרה

הביטחון בנימין גנץ:  בודקים מה היו הסיבות שהביאו להתרחשותו של האירוע

הביטחון בנימין גנץ:  אבל אסור להסתפק בשאלה הזאת אלא צריך לשאול איך זה יכול היה לקרות

הביטחון בנימין גנץ:  מה שאנחנו עושים כאן עכשיו, אנחנו יוצרים את התשתית לשאלות הקשות שנשאל את עצמנו – אני מקווה שלא בחיי אדם – של איך זה יכול היה להיות וזה הולך להיות מאוד חמור

הביטחון בנימין גנץ:      חשב ראש הממשלה שהוא בעצם יעשה את ההפרד ומשול והוא הולך להיות שר הביטחון על אבל שר הביטחון על לא בשאלה של מדיניות אלא בשאלה של התנהלות

הביטחון בנימין גנץ:  מצד אחד בפשט אני קורא בכפוף, אבל מצד שני בדרש אני קורא שפעילות השר – השר הוא השר הנוסף, כך מופיע בתוך כל ההסכמים הקואליציוניים ומובהק היטב – תהיה בכפוף ובאישור ותחת אחריותו של ראש הממשלה

הביטחון בנימין גנץ:  זאת אומרת, ה-בכפוף האמיתי הוא לא לשר הביטחון אלא הוא לראש הממשלה ואני מזכיר לכם שזה תנאי כפול

שלמה קרעי: אדוני השר, זה תנאי כפול

שלמה קרעי:  להפך

שלמה קרעי:  הוא גם כפוף לשר הביטחון אבל גם כפוף לראש הממשלה

שלמה קרעי:  זה מחשק אותו פעמיים

קארין אלהרר: מי נותן את ההוראה?     

שרון ניר: כשיהיה נוח, השר הזה

שרון ניר:  כשזה יהיה פחות נוח, זה יהיה שר אחר

הביטחון בנימין גנץ: בסופו של דבר ראש הממשלה יצטרך לקחת את הדבר הזה ולנהל אותו בעצמו

שלמה קרעי: אדוני השר, אפשר להסביר בהסבר אחיד ואחוד את הפשט והדרש, לשם הולכים

שלמה קרעי:  לא מנסים להגיד שיש מחלוקת בין הפשט לדרש

הביטחון בנימין גנץ: נכון ולכן מה שאמרתי הוא שהפשט ממנו יצאתי בראיית הביטחון של מדינת ישראל מכיל שני דברים

הביטחון בנימין גנץ:  אחד, הוא מכיל את אחדות הפיקוד כעיקרון מוביל של הסיפור הזה

הביטחון בנימין גנץ:  מה שסותר את אחדות הפיקוד, הוא לא מתאפשר

הביטחון בנימין גנץ:  עשו כאן מערכת שלמה, גם ברמה הניהולית

הביטחון בנימין גנץ:  הרי זה ברור ודיברו כאן על מערכת יועץ משפטי עם תקציבאים

הביטחון בנימין גנץ:  זה נשמע כמו משרד, זה משמיע קול כמו משרד, זה הולך כמו משרד – זה משרד בזכות עצמו

הביטחון בנימין גנץ:       בסופו של דבר מה שיקרה כאן חלילה וחס זה פרק ואבד את הביטחון

הביטחון בנימין גנץ:  אני גם רואה את הצעת החוק הבאה או את התיקון לחוק – זאת לא תהיה הצעת חוק אלא תיקון לחוק – בחוק המילואים

הביטחון בנימין גנץ:  הרי ברור לחלוטין שכאשר ייקחו את פלוגות מג"ב – זאת הייתה טעות כי אלה לא שבעה גדודים אלא אלה ארבעה גדודים, שווה ערך לארבעה גדודים שזה שווה 72, זה לא יקרה מיד בהתחלה אלא טיפה אחר כך כי ייקח לזה זמן עד שזה מתבשל – אני כבר רואה את הדיון שאנחנו מבקשים לעשות תיקון בחוק המילואים בכל מה שקשור למשכי אט"ם

הביטחון בנימין גנץ:  כבר עכשיו אנחנו מוציאים ונעביר לוועדת חוץ וביטחון אישורים חריגים לקריאת אנשים

הביטחון בנימין גנץ:  אני אומר לכם ביושר שעכשיו זה נובע בגלל מבצע שובר גלים בו הגברנו ב-11 גדודים את הסד"כ בשטח נוכח הנסיבות הביטחוניות אבל זה לא נובע מדברים אחרים

הביטחון בנימין גנץ:      הדבר הבא שנראה הוא זהות אינטרסים

הביטחון בנימין גנץ:  יש שני משרדים רוחביים במדינת ישראל ביחס לכל המשרדים שקיימים בנורמה או לכל המשרדים שאי פעם יומצאו

הביטחון בנימין גנץ:  אפשר כמובן להמשיך ולהמציא משרדים

הביטחון בנימין גנץ:  כולנו יודעים שאפשר לעשות את הדבר הזה

הביטחון בנימין גנץ:  משרד האוצר כי הוא נוגע בכל דבר דרך מערכת החשבות ומשרד המשפטים כי גם הוא נוגע בכל דבר ועניין דרך מערכת הייעוץ המשפטי

הביטחון בנימין גנץ:  בסופו של דבר אלה משרדים עם כוח מאוד מאוד משמעותי

הביטחון בנימין גנץ:  באמת אנחנו חושבים ששר האוצר יהיה שר במשרד הביטחון? יבוא להערכות המצב השבועיות? יממש את המדיניות כפי שמתבקשת? יבוא לאשר כל דבר ועניין? לראש הממשלה יהיה פנאי לכל דבר ועניין?     אני אומר לכם חברים שאנחנו יוצרים כאן בוקה ומבולקה, בשמה של מה? זאת הנקודה

הביטחון בנימין גנץ:      אני משרת את מדינת ישראל כבר עשרות שנים

הביטחון בנימין גנץ:  אף פעם, בכל השנים ששירתי, לא הטריד אותי מעולם מאיפה מגיע השר כי כל הזמן ידעתי שהביטחון הוא אקסוגני לפוליטיקה

הביטחון בנימין גנץ:  אני אומר לך שמה שעושה נתניהו, הוא מכניס את הפוליטיקה עמוק לתוך הביטחון - - -     

טלי גוטליב: אתם הכנסתם את הפוליטיקה - - -     

הביטחון בנימין גנץ: והנזק האסטרטגי שזה יעשה לחוסן החברתי של מדינת ישראל הוא מאוד גדול

הביטחון בנימין גנץ:  אני טיפה פחות מודאג בסגי נהור

הביטחון בנימין גנץ:  אני אומר את זה כי אני מבין שיש משרד לחוסן לאומי, שר לביטחון לאומי שזה כולל כמובן את החינוך, את הכלכלה, את התשתיות את הלכידות החברתית וכל הדברים, אז יהיו שרים אחרים שיפתרו את העניין הזה

הביטחון בנימין גנץ:  מה שנעשה כאן זאת עוולה אדירה ברמת המדינה

הביטחון בנימין גנץ:  זה מטריד אותי כי אני יודע שנתניהו מסכים בתוך תוכו לכל מה שאמרתי עכשיו אבל הוא פועל מחולשה פוליטית שמדינת ישראל עושה

הביטחון בנימין גנץ:  הוא חשב שהוא יוכל להפריד ולמשול, הוא מפרק ויאבד את ביטחון ישראל

הביטחון בנימין גנץ:  תודה רבה על הזכות לדבר

שלמה קרעי: תודה אדוני השר

שלמה קרעי:  אני רק אומר במשפט

שלמה קרעי:  מה שהיה עם מיכאל ביטון, מה שראיתם משם, מכאן אתם רואים את זה אחרת

רון כץ: זה מה ששמעת מכל מה שהוא אמר?     

יפעת שאשא ביטון: הוא נתן לך הסבר מפורט

יפעת שאשא ביטון:  גם לציניות יש גבול

שלמה קרעי: אדוני השר, תודה

שלמה קרעי:  אני בטוח ש-16 הדקות שדיברת כאן בפרוטרוט ובאריכות נשמעו

הביטחון בנימין גנץ: אני מודה לך עליהן

שלמה קרעי: הדברים יבואו לידי ביטוי

שלמה קרעי:  תהיה החלטת ממשלה שתקבע את הדברים

שלמה קרעי:  כולנו רוצים ביטחון טוב למדינת ישראל

רון כץ: שום דבר לא ישתנה כי נתניהו חלש

שלמה קרעי: אם הוא חלש, מה זה אומר עליכם?     

אוריאל בוסו: ביטחון היה וביטחון יישאר

שרון ניר: לא כשמוכרים את הביטחון לכיסאות

אפרת רייטן: בוסו, אתה חותם על זה? הבן שלי עכשיו בצבא

אפרת רייטן:  אתה חותם על זה שמה שנעשה כאן לא יסכן את חיילי צה"ל

אוריאל בוסו: אל תתסיסו

אפרת רייטן: אם אתה חותם על זה, אני רגועה

רם בן ברק: הוא בוודאות לא יסכן את מי שילמד בישיבה

טלי גוטליב: די עם זה

טלי גוטליב:  די כבר

רם בן ברק: הוא לא יסכן אותם

נעמה לזימי: טלי, שנזכיר לך? בואי נזכיר את הפוסט נגד חרדים

קריאה: רם, עד עכשיו לא אמרת כלום

קריאה:  עכשיו התחלת לדבר שטויות

קריאה:  מתוך כבוד אני אומר לך

שלמה קרעי: אני מתחיל לקרוא קריאות

נעמה לזימי: בואו אני אראה לכם את הפוסטים שטלי גוטליב כתבה נגד חרדים

שלמה קרעי: חברת הכנסת גוטליב, את בקריאה ראשונה

שלמה קרעי:      חברת הכנסת לזימי, את בקריאה ראשונה

קריאה: מה היא אמרה נגדכם?     

אוריאל בוסו: אנחנו חיים עם זה

טלי גוטליב: כל הכבוד לכם, בוסו

טלי גוטליב:  אתם לא צריכים ממני חיזוקים

טלי גוטליב:  אני אומרת להם בפנים אם הם לא בסדר

נעמה לזימי: ראתה איפה החמאה מרוחה ועברה צד

שלמה קרעי: אני מבקש את עורך דין ערן יוסף להתייחס לדברים שנשמעו

שלמה קרעי:  הוא יתייחס, אם יש צורך, לדברים שעלו כאן בשעות האחרונות

קארין אלהרר: מתי נשמע את רוטמן?     

ערן יוסף: התייחסתי בתחילת הדרך

ערן יוסף:  חלק מהאנשים היו כאן ושמעו

ערן יוסף:  אני לא אחזור על מה שאמרתי

ערן יוסף:  אנחנו נדרשנו להתייחס להצעת החוק

ערן יוסף:  אנחנו לא נדרשים כאן להסכם הקואליציוני

ערן יוסף:  אני אגיד שאנחנו פועלים ונפעל בהתאם לדין, לחוק היסוד, לחוק, להחלטות הממשלה

ערן יוסף:  יש בהסכם הקואליציוני דברים שעל פניו לא תואמים את הדין כמו שאנחנו מבינים אותו ומה שמחייב אותנו אלה הם הדברים שיהיו בחקיקה

ערן יוסף:       מבחינת סמכויות

ערן יוסף:  אחדות הפיקוד נובעת מחוקי היסוד, גם מחוק יסוד: הצבא, גם מחוק יסוד: הממשלה ואני לא רואה אותה משתנה

ערן יוסף:  הדיווח יהיה לשר הביטחון

ערן יוסף:  הכפיפות מצריכה הבהרה

ערן יוסף:  היא חייבת הבהרה ואני מקווה מאוד שהוא תובהר בהחלטת הממשלה שתתייחס למינוי של השר הנוסף, במסגרתה נוכל לדעת מה הסמכויות, איזה נושאים עוברים לאחריות ומה נגזר מכך

קריאה: החלטת הממשלה יכולה לכסות על חוק, בפרשנות שלה?     

ערן יוסף: החוק מדבר על כפיפות ולכן החלטת הממשלה חייבת להסביר מהי הכפיפות וכך זה צריך להתנהל

ערן יוסף:  השר הנוסף יהיה חייב להיות כפוף כי אחרת באמת מפצלים את המשרד

אורית פרקש הכהן: יש את סעיף 6(ג2) שלא מדבר על כפיפות

אורית פרקש הכהן:  הוא אומר שהממשלה רשאית לשנות את חלוקת תחומי הפעילות

שלמה קרעי: השרה פרקש, אנחנו הסברנו את זה

שלמה קרעי:  הסברנו את מה שאת מדברת עליו

שלמה קרעי:  זה שאפשר לשנות תחומי אחריות, זה לא פוגע בכפיפות הנדרשת

אורית פרקש הכהן: אבל בסעיף הזה לא כתוב כפיפות

שלמה קרעי: תכף גור, היועץ המשפטי, יתייחס לזה

פנינה תמנו: כל פעם תרוצו לכנסת בשביל לשנות תחומי אחריות? חבר הכנסת קרעי, מה תעשו? תרוצו לכנסת כל פעם כדי לשנות תחומי אחריות?     

מיכאל ביטון: השאלה אם זה ניגוד עניינים, אם זה מינוי של שר האוצר במשרד הביטחון

מיכאל ביטון:  אם זה לא ניגוד עניינים מובנה במערכת הביטחון

פנינה תמנו: תשבו לפני שהנזק ייעשה

פנינה תמנו:  לכו אחורנית ותראו את האינטרס הציבורי בביטחון ישראל

פנינה תמנו:  לכו אחורנית

פנינה תמנו:  זאת בושה וחרפה

שלמה קרעי: עורך דין ערן יוסף, בבקשה

שלמה קרעי:      השרה פרקש, גור יתייחס לשאלתך

קארין אלהרר: מה זה סמכויות נפרדות?      

מיכאל ביטון: אנחנו צריכים ששניהם יתייחסו לניגוד עניינים עם המינוי של שר אוצר במשרד הביטחון

מיכאל ביטון:  שניהם צריכים לענות על זה

שלמה קרעי: תודה

שלמה קרעי:  הוא יתייחס

אפרת רייטן: צודק

אפרת רייטן:  איך יכול להיות שר אוצר שר במשרד הביטחון?     

שלמה קרעי: חבר הכנסת רייטן, את בקריאה ראשונה

פנינה תמנו: הוא יכול לסחוט את שר הביטחון בעצמו, אם לא תיתן לי תחומי אחריות, לא תקבל שקל

פנינה תמנו:  יש כאן ניגוד עניינים

פנינה תמנו:  הוא צודק

שלמה קרעי: השרה תמנו שטה, את בקריאה ראשונה

פנינה תמנו: יש כאן ניגוד עניינים

שלמה קרעי: השרה תמנו שטה, את בקריאה שנייה

מיכאל ביטון: הוא יקנה סמכויות בכסף, במיליארדים

שלמה קרעי: ביטון, אתה בקריאה שנייה

שלמה קרעי:      עורך דין יוסף, תשלים את דבריך

שלמה קרעי:  אני מצטער על תרבות הדיון של האופוזיציה

יפעת שאשא ביטון: על זה נאמר שהגמל לא רואה את הדבשת שלו

ערן יוסף: למיטב הבנתי, הכפיפות נשארת גם אם מוסיפים סמכויות וגם אם משנים סמכויות

ערן יוסף:  הסעיף העיקרי מדבר על כפיפות

ערן יוסף:  זה המונח המוביל

ערן יוסף:  צריך גם לזכור את סעיף 5 לחוק יסוד: הממשלה שמדבר על שר שאחראי על משרד וזה לא משתנה

ערן יוסף:      לגבי ייעוץ משפטי עליו נשאלנו כאן

ערן יוסף:  להבנתי זה גם כתוב בהסכם הקואליציוני אבל שוב, אני לא בא לפרש אותו

ערן יוסף:  הייעוץ המשפטי למערכת הביטחון ניתן על ידי היועץ המשפטי למערכת הביטחון ולא אמור להיות פיצול

ערן יוסף:  הכפיפות של כל היועצים המשפטיים, של כל עורכי הדין, היא לאותו אדם, ליועץ המשפטי למערכת הביטחון שכפוף מקצועית ליועצת המשפטית לממשלה

גלעד קריב: קראת את הסעיף על תשובות לבג"ץ?     

שלמה קרעי: חבר הכנסת קריב

גלעד קריב: קראת?         

שלמה קרעי: אל תגיב לקריב

שלמה קרעי:  תודה

גלעד קריב: אל תגיב לקריב

גלעד קריב:  אל תספר לאומה את מה שכתוב בהסכם הקואליציוני

שלמה קרעי: עוד יהיה דיון לקראת קריאה שנייה ושלישית ועורך דין ערן יוסף או מי מטעמו יבוא אליו

שלמה קרעי:  יהיה לך מספיק זמן בלי הגבלה

פנינה תמנו: מה עם האחריות? לשר אין אחריות?      

קארין אלהרר: מה התשובה לשאלה שלי? לא קיבלתי תשובה לשאלה

שלמה קרעי: הוא מתייחס למה שהוא מוצא לנכון להתייחס ובזה זה יסתיים

יפעת שאשא ביטון: זה אומר שהדיון לא מתנהל כמו שהוא צריך להתנהל

פנינה תמנו: אם יש כפיפות, מה עם האחריות?     

שלמה קרעי: אני מתחיל לקרוא קריאות

קארין אלהרר: קרעי, אני רוצה לקבל תשובה

שלמה קרעי: השרה אלהרר, את רוצה לקבל תשובה, ישב כאן עורך דין, נציג מערכת הביטחון, הייעוץ המשפטי, הוא שמע את כל הדברים והוא יתייחס עכשיו אם תפסיקו להפריע לו

שלמה קרעי:  תודה

מיכאל ביטון: אנחנו רוצים את חוות הדעת כתובה בקשר לניגוד העניינים

שלמה קרעי: ביטון, אתה בקריאה שלישית

שלמה קרעי:  חמש דקות הפסקה

מיכאל ביטון: אין לי בעיה אבל אני מבקש מהייעוץ המשפטי של הכנסת

מיכאל ביטון:  הוא יקנה לקנות סמכויות בכסף במשרד

מיכאל ביטון:  על כל מיליארד, תן לי להחליט

גלעד קריב: F-16 תמורת מאחז

אפרת רייטן: למה אתה אומר מאחז? זאת ההתיישבות הצעירה

שלמה קרעי: קריב, אתה בקריאה ראשונה

גלעד קריב: אני כבר הייתי בקריאה שנייה

גלעד קריב:  איך החזרת אותי לקריאה ראשונה?     

טלי גוטליב: אם בא לך סתם להתאוורר, אתה יכול לצאת

שלמה קרעי: ערן יוסף, תשלים את דבריך

פנינה תמנו: מה עם שאלת האחריות? הכפיפות קיימת והיא קבועה, אבל מה עם האחריות?     

גלעד קריב: ההסכם קובע שצריך לאשר כל תשובה לבג"ץ

פנינה תמנו: חבר הכנסת מיכאל ביטון העלה כאן שאלה מאוד מאוד חשובה

גלעד קריב: ההסכם הזה יהיה לא חוקי כי הוא יסתור חוק יסוד

גלעד קריב:  תעבירו את חוק היסוד ונעתור נגד חוקיות ההסכם

שלמה קרעי: תודה קריב

שלמה קרעי:  תודה

קארין אלהרר: הסמכות המיוחדת

שלמה קרעי: השרה אלהרר, את בשנייה וחצי

ערן יוסף: לגבי משרד האוצר, אני מבקש לא להתייחס

ערן יוסף:  אני מבקש שהייעוץ המשפטי לממשלה יתייחס ל לשאלה הזאת

שלמה קרעי: אני שוב מתנצל על תרבות הדיון של חברי האופוזיציה

ערן יוסף: לגבי חלוקת הסמכויות

ערן יוסף:  משמעות המינוי של שר האוצר גם כשר ביטחון, אני מבקש לא להתייחס

ערן יוסף:  אני מבקש שהיועץ המשפטי לממשלה יתייחס לזה כי זאת חלוקת עבודה בין שרים

ערן יוסף:       נשאלתי על סמכות ואחריות

ערן יוסף:  לבנתי גם חוק היסוד וגם הדין הכללי מדבר על סמכות ואחריות אחודה של שר הביטחון לכל מה שקשור למערכת הביטחון

ערן יוסף:  מה שמוצע בפנינו לא אמור לשנות את זה

ערן יוסף:  אם יהיו הסכמים שלא עומדים במה שמוצע כאן בחוק היסוד, לא יהיה אפשר לממש אותם

פנינה תמנו: סמוטריץ' יעשה מה שהוא רוצה והאחריות היא על גלנט

שרון ניר: אתה לא אומר אם יש סתירה בין ההסכם לבין החוק המוצע

הביטחון בנימין גנץ: חברים, ברשותך ערן, אני לא הבנתי את המשפט האחרון שאמרת, היחס שבין ההסכם לחוק שצפוי להיות

הביטחון בנימין גנץ:  מה גובר על מה בסיפור הזה?     

ערן יוסף: אני אמרתי שהסכם קואליציוני הוא לא דין

ערן יוסף:  הדין הוא חוק היסוד, מתחתיו החוק והחלטות הממשלה

גלעד קריב: האם ההסכם שנחתם סותר את חוק היסוד?     

שלמה קרעי: קריב, תפסיק להפריע

שלמה קרעי:  אתה בקריאה שנייה

ערן יוסף: ולכן אני כיועץ משפטי לא מתייחס להסכם קואליציוני שמבחינתי הוא לא דין ולא מחייב מבחינתי

הביטחון בנימין גנץ: זה ברור

ערן יוסף: מה שיחייב את ההתנהלות העתידית בתוך משרד הביטחון, זה הדין

הביטחון בנימין גנץ: האם מה שנובע מדבריו של ערן שאנחנו צריכים לפנות ליועץ המשפטי לממשלה, כי אני מבין ששם זה מונח, שיבדוק האם יש סתירה בין ההסכם הקואליציוני, חוק יסוד: הממשלה והחוק המוגש כאן לכנסת

גלעד קריב: בהחלט

גלעד קריב:  נכון

שלמה קרעי: תפנו

שלמה קרעי:  תפנו

שלמה קרעי:  הכול פתוח

הביטחון בנימין גנץ: זה מה שאנחנו אמורים לעשות?     

פנינה תמנו: כן

אורית פרקש הכהן: יש כאן ניגוד עניינים

קריאה: תעבירו את החוק הזה ואז נבטל לכם את ההסכם בבית המשפטי

קריאה:  אז תצעקו על בית המשפט

אורית פרקש הכהן: לעניין ניגוד עניינים, חייבים לבדוק את זה מול ייעוץ משפטי

פנינה תמנו: לא רק זה אלא גם עניין האחריות

פנינה תמנו:  לא משנה מה יעשה השר סמוטריץ', האחריות היא על גלנט

גלעד קריב: אדוני היושב ראש, למה היועץ המשפטי לא עונה לנו אם יש סתירה בין ההסכם לבין החוק המסתמן? הוא הרי קרא את ההסכם

גלעד קריב:  ההסכם אומר בכל דבר צריך לקבל את ההסכמה של ראש הממשלה

גלעד קריב:  עם שר הביטחון זאת היוועצות, אז איך? ההסכם אומר שהכפיפות היא לראש הממשלה ולא לשר

שלמה קרעי: לא כתוב לא לשר

שלמה קרעי:  איפה זה כתוב?      

גלעד קריב: כתוב שעם השר זאת היוועצות וההסכמה הנדרשת היא של ראש הממשלה, אז הכפיפות היא לראש הממשלה

גלעד קריב:  אתם משקרים לציבור

הביטחון בנימין גנץ: מתוך מה שעולה כאן ברור, זה מה שאני מבין חבר הכנסת קרעי, הרי בסופו של דבר מה שיקבע זה החוק

הביטחון בנימין גנץ:  מה שיקבע זה חוק היסוד ביחס לחוק שקיים

הביטחון בנימין גנץ:  ממילא אני מבין שההסכם הקואליציוני כפוף אבל כנראה, מה שאני למד מהדיון כאן, שדינו להתבטל

גלעד קריב: נכון

גלעד קריב:  דינו להתבטל כי הוא נוגד את החוק

גלעד קריב:  רוטמן, יצא שכרכם בהפסדו

שלמה קרעי: חברים, אנחנו סיימנו את הדיון

גלעד קריב: הסכם קואליציוני להפרת חוק

שלמה קרעי: רשויות דיבור נוספות יהיו בדיון לקראת קריאה שנייה ושלישית

שלמה קרעי:  בואו בהמוניכם

פנינה תמנו: אבל לא קיבלנו תשובה

פנינה תמנו:  אני שאלתי שאלה לעניין האחריות

פנינה תמנו:  אני חייבת להבין את זה

פנינה תמנו:  לא יכול להיות שסמוטריץ' יעשה מה שהוא רוצה ומי שיישא באחריות זה גלנט, השר המיועד גלנט

פנינה תמנו:  אני לא חושבת שזה תקין

שלמה קרעי: את לא משאירים לא ברירה

שלמה קרעי:  אני מאוד לא רוצה את זה

יפעת שאשא ביטון: חבר הכנסת קרעי, לא התקבלו כאן תשובות

יפעת שאשא ביטון:  אתה אמרת בתחילת הדיון שאתם אוספים את השאלות ותתנו מענה

שלמה קרעי: נכון

יפעת שאשא ביטון: הם לא קיבלו מענה     

שלמה קרעי: מה שהם ירצו, הם יענו

שלמה קרעי:  מה שהם לא ירצו, תבואי לדיון לקראת קריאה שנייה ושלישית

יפעת שאשא ביטון: אנחנו רוצים לקבל תשובה

שלמה קרעי: יופי שאת רוצה

שלמה קרעי:  תודה

פנינה תמנו: מה זה יופי שאת רוצה?      

אפרת רייטן: היו המון שאלות

שלמה קרעי: רייטן, את בקריאה שנייה

קארין אלהרר: אדוני היושב ראש - - -     

שלמה קרעי: קארין אלהרר, את בקריאה שלישית

שלמה קרעי:  חמש דקות הפסקה

יפעת שאשא ביטון: השרה אלהרר שאלה

שלמה קרעי: השרה שאשא ביטון, את בקריאה ראשונה

שלמה קרעי:      אביטל, המשנה ליועצת המשפטית לממשלה

שלמה קרעי:  תכבדו את היועצים המשפטיים

שלמה קרעי:  אין לכם כבוד

גלעד קריב: כן, כן

גלעד קריב:  אפילו היועצים המשפטיים צוחקים כשהם שומעים אותך אומר את השטות הזאת

שלמה קרעי: אביטל, המשנה ליועצת המשפטית לממשלה, רשות הדיבור שלך

שלמה קרעי:  אחריך גור ברשות דיבור ואחר כך עוברים להצבעה

אפרת רייטן: הגיע שר המשפטים

שלמה קרעי: יופי שהגיע

שלמה קרעי:  תודה רבה

שלמה קרעי:  ברוך הבא

טלי גוטליב: עד עכשיו זה לא עניין אותו

אפרת רייטן: מה לעשות, יש עוד ועדות

יפעת שאשא ביטון: דיברת על כבוד

טלי גוטליב: פשוט לא עניין אותו לשמוע מה שאת רוצה לומר או אחרים

אפרת רייטן: אני נותנת הרבה כבוד לכל השרים בממשלה ואני בטוחה שהיו לו דברים אחרים לעשות כי יש כאן מרתון חקיקה, אם את עוד לא שמת לב

שלמה קרעי: חברת הכנסת רייטן, את בקריאה שלישית

שלמה קרעי:  חמש דקות הפסקה

אפרת רייטן: יש כאן מרתון וניסיון למחטף ולבלבל אותנו

אפרת רייטן:  אם הייתי יכולה להתפצל, הייתי הולכת לכל הוועדות

פנינה תמנו: אתה יודע מה ההגדרה למנהיגות? להוביל אחריך אנשים במינימום

גלעד קריב: היועץ המשפטי לא ענה לנו

אפרת רייטן: זה שאתם מוציאים עיניים לדברים האיומים שקורים כאן, יבוא אליכם אחר כך בהפוכה

טלי גוטליב:  אנחנו נשמע את מה שאמרת ואנחנו נחליט

גלעד קריב: היועץ המשפטי לא ענה לכל השאלות

שלמה קרעי: חבר הכנסת קריב, אתה בקריאה שנייה

גלעד קריב: הוא לא צריך לענות לשאלות שלנו?     

שלמה קרעי: אביטל, המשנה ליועצת המשפטית, בבקשה, רשות הדיבור שלך

שלמה קרעי:  אני מתנצל שוב בשם האופוזיציה העתידית

אביטל סומפולינסקי: כמו שאמרנו כמה פעמים במהלך הדיונים ביחס להצעת החוק הזאת, המבנה של שר נוסף במשרד הוא מבנה מורכב בכך שיש לו תחומי פעילות, הוא עדיין כפוף לשר הממונה עליו והוא לא בגדר סגן שר

אביטל סומפולינסקי:  זה אמת מבנה מורכב

אביטל סומפולינסקי:  המורכבות הנוספת היא כשאנחנו מדברים על האפשרות – שאנחנו מבינים שהיא גם אפשרות מעשית – שבה שר יהיה שר מלא במשרד אחד, שם יהיו לו את מלוא הסמכויות ובנוסף הוא יחזיק גם סמכויות אחרות מסוג אחר כשר במשרד נוסף

אביטל סומפולינסקי:  זה מעלה מורכבות נוספת ואנחנו חוזרים על ההצעה שלנו

קארין אלהרר: מה זה אומר דה פקטו?     

שלמה קרעי: מי מפריע? אני ביקשתי להוציא את השרה אלהרר

שלמה קרעי:  היא בקריאה שלישית

קארין אלהרר: לא

קארין אלהרר:  אתה לא מוציא אותי, קרעי

שלמה קרעי: אני ביקשתי להוציא אותה

שלמה קרעי:  חמש דקות הפסקה

שלמה קרעי:  השרה אלהרר, ביקשתי שתצאי

יוליה מלינובסקי: אל תבזה את עצמך

שלמה קרעי: יוליה, תודה, אל תטיפי לי מוסר

קארין אלהרר: קרעי, תתנהג יפה

שלמה קרעי: אביטל, רשות הדיבור שלך

שלמה קרעי:  תמשיכי

אביטל סומפולינסקי: המורכבות הזאת - אנחנו עוד לא מדברים בכלל על הסכם קואליציוני כזה או אחר - במבנה המשטרי שלה, במופשט, מעוררת מורכבות ואנחנו נצטרך להידרש לכל השאלות האלה והיו כאן שאלות כבדות משקל שלא לכולן יש לנו תשובות

אביטל סומפולינסקי:  מה שכן, אנחנו חוזרים על ההצעה שלנו שלכל הפחות מינוי של שר נוסף במשרד ייעשה בכפוף לכך שתתקבל החלטת ממשלה שתקבע את התנאים לדבר הזה

קריאה: זה היה קיים גם בחוק הקודם

אביטל סומפולינסקי: זה היה קיים

אביטל סומפולינסקי:  זה הובא בהצעת החוק הממשלתית וזה מסדיר לפחות ברמה של התפקוד התקין של הממשלה את הפירוק של מורכבויות שאפשר לפרק אותן כבר מראש

אביטל סומפולינסקי:  אנחנו חוזרים ומציעים - - -     

גלעד קריב: מה עם הכהונה במקביל?          

פנינה תמנו: ניגוד עניינים

גלעד קריב: למה אתם לא מציעים את זה?     

שלמה קרעי: השרה תמנו, את היית בקריאה שלישית ולא הוצאתם אותה

פנינה תמנו: איך מפרקים את המורכבות של ניגוד עניינים, שר אוצר שצריך להזרים כספים לשר ביטחון?     

אביטל סומפולינסקי: יישום של המינוי של השרים הקונקרטיים, הסכם קואליציוני לא מיושם ככה

אביטל סומפולינסקי:  הסכם קואליציוני בסוף מתרגם להוראות

אביטל סומפולינסקי:  לפעמים זה מצריך חקיקה, לפעמים זה מגיע כהחלטות ממשלה שמתקבלות

אביטל סומפולינסקי:  זה לא שמגיעים אלינו עם הסכם קואליציוני - - -     

קריאה: הם חייבים את הזמן

אביטל סומפולינסקי: לכן הדבר הזה יגיע אלינו בשלבי היישום שלו

אביטל סומפולינסקי:  הייעוץ המשפטי לממשלה יידרש לכל הסוגיות שחלקן אכן מורכבות ביותר כי שר נוסף במשרד הביטחון הוא אכן דבר מורכב

אביטל סומפולינסקי:  אנחנו נידרש לכל השאלות האלה בבוא היום

אביטל סומפולינסקי:  להבנתי הייעוץ המשפטי של מערכת הביטחון לא אמר שהדבר הזה לא מורכב

אביטל סומפולינסקי:  הוא אמר שהדבר הזה ייבחן בשלב היישום

גלעד קריב: יש הסכם והשאלה היא האם בדקתם את ההסכם

אביטל סומפולינסקי: שיהיה כתוב בהצעה עצמה, בהצעת החוק?     

גלעד קריב: האם בדקתם את ההסכם הקואליציוני? לא בדקתם

גלעד קריב:  אתם לא יודעים לומר אם משפטית הוא סותר את החוק

שרון ניר: תנאים למינוי שר נוסף, מה הקריטריונים שלו

גלעד קריב: האם למיטב שיפוטכם ההסכם הקואליציוני יסתור את חוק היסוד או שאתם לא רוצים להתייחס

גלעד קריב:   תאמרו לפרוטוקול האם למיטב שיפוטכם ההסכם הקואליציוני יסתור את חוק היסוד

אביטל סומפולינסקי: אנחנו לא נותנים חוות דעת להסכמים קואליציוניים

גלעד קריב: הבנתי

גלעד קריב:  האם אתם תומכים בתיקון שימנע כהונה במקביל כשר במשרד אחר?     

קריאה: מה את מציעה? לא הצלחתי לשמוע מה את מציעה

אביטל סומפולינסקי: בדומה לנוסח של הצעת החוק הממשלתית שבאה לקריאה ראשונה, שהמינוי - - -         

חמד עמאר: היועץ המשפטי שלך הטעה את האנשים

שלמה קרעי: תבוא לדיון בקריאה שנייה ושלישית

חמד עמאר: אני לא שר בלי תיק

חמד עמאר:  אני שר נוסף במשרד האוצר

חמד עמאר:  היועץ המשפטי שלך אמר

חמד עמאר:  אני רוצה לומר את דבריי

שלמה קרעי: אתה לא ברשות דיבור

שלמה קרעי:  תודה

חמד עמאר: עכשיו אמרו לך שאני שר בלי תיק וזה לא נכון

חמד עמאר:  אני שר נוסף

שלמה קרעי: השר חמד עמאר, אתה בקריאה ראשונה

שלמה קרעי:      אתמול גיל לימון, המשנה ליועצת המשפטית לממשלה, אמר את זה

גלעד קריב: הוא לא מכהן כשר בעוד משרד

שלמה קרעי: אמר שאתה שר בלי תיק ושמו אותך עם סמכויות במשרד האוצר

חמד עמאר: זה לא נכון

חמד עמאר:  לא הושבעתי כשר בלי תיק

שלמה קרעי: זה מה שאמר גיל לימון, המשנה ליועצת המשפטית לממשלה

חמד עמאר: הוא הטעה אתכם

שלמה קרעי: אז תגיד לו שיתנצל

שלמה קרעי:       את יכולה לומר לנו איזה שר הוא חמד עמאר?     

חמד עמאר: הייתי שר בלי תיק או שר במשרד האוצר?     

יוליה מלינובסקי: אני רוצה תשובה לגבי ועדת שרים לחקיקה

שלמה קרעי: אביטל, אני מבקש ממך תשובה

אביטל סומפולינסקי: להבנתנו, אני מדברת על מה שגיל אמר אתמול כי אני לא הייתי אז בממשלה ולכן אני נסמכת על הדברים שהוא אמר

אביטל סומפולינסקי:  בעת המינוי חבר הכנסת עמאר מונה לשר במשרד האוצר כאשר הדבר הזה, כך הוא הגדיר, היה על חשבון הצעת החוק שהונחה כדי להסדיר את המוסד הזה שנקרא שר נוסף במשרד

אביטל סומפולינסקי:  אבל הצעת החוק הזאת לא עברה בקריאה ראשונה

חמד עמאר: אבל אני הושבעתי כשר במשרד האוצר

שלמה קרעי: כשלא היה חוק שאפשר את זה בכלל

קריאה: לא כל כך חוקי, אבל בסדר

קריאה:  להם זה מותר וזה בסדר

קריאה:  זה לתכלית ראויה

קריאה:  זאת ממשלה טובה עם אנשים נורמליים

קריאה:  להם מותר

טלי גוטליב: אנחנו פשוט מסדירים דברים בחקיקה

יוליה מלינובסקי: ברשותך, אני רוצה תשובה לגבי ועדת שרים לחקיקה

אביטל סומפולינסקי: אנחנו מציעים שיוספו להצעת החוק המילים "והכול בהתאם לתנאים שנקבעו בהחלטת הממשלה" כפי שהיה

גלעד קריב: אתם לא מוציאים איסור כהונה מקבילה?     

שלמה קרעי: קריב, אתה בקריאה שלישית

גלעד קריב: אבל שהיא תענה לנו

שלמה קרעי: היא תענה

טלי גוטליב: אני יכולה להגיד לך את התשובה

שלמה קרעי: טלי, את בקריאה שנייה

טלי גוטליב: הייתי בקריאה שנייה

שלמה קרעי: לא

שלמה קרעי:  את בשנייה

אביטל סומפולינסקי: עמדת המשרד, להבנתנו, אמורה להיות מובאת בשם השר הממונה על המשרד ואת זה הצעת החוק לא משנה את ההגדרה של שר ממונה על המשרד

יוליה מלינובסקי: אנשים לא הבינו על מה את מדברת עכשיו

שלמה קרעי: יוליה, תני לה לדבר

יוליה מלינובסקי: אני שאלתי מי אחראי על חוות דעת לוועדת שרים לחקיקה

יוליה מלינובסקי:  השר הראשון או השר השני?     

שלמה קרעי: מי אחראי על ועדת שרים לחקיקה, שר הביטחון או השר הממונה?     

אביטל סומפולינסקי: אחראי על ועדת שרים לענייני חקיקה, את זה הממשלה תקבע מי יהיו חברי ועדת השרים לענייני חקיקה

אביטל סומפולינסקי:  כאשר מביאים את עמדת משרד הביטחון לוועדת השרים לענייני חקיקה, עמדת מי זאת תהיה

אביטל סומפולינסקי:  ככל שתהיה החלטת ממשלה שיקבעו בה תנאים ויוסדרו מערכות היחסים בין השר הנוסף במשרד לשר הממונה מבלי שהדבר הזה יגרע מהכלל שנקבע בחוק היסוד שאומר שיש כפיפות, אז יכול להיות שהם יקבעו שהשר הנוסף יכול להביע את עמדתו על דעת השר הממונה

אביטל סומפולינסקי:  אני לא נכנסת לשאלה הזאת

קארין אלהרר: ואם היא לא על עמדתו?     

אביטל סומפולינסקי:  ההוראה של הכפיפות, משמעותה שיש לנו שר שממונה על המשרד

אביטל סומפולינסקי:  שר הביטחון הוא יהיה השר הממונה על המשרד

אביטל סומפולינסקי:  הדבר הזה לא משתנה

קארין אלהרר: השר הנוסף לא ממונה?     

אביטל סומפולינסקי: מבחינה משטרית

שלמה קרעי: תודה אביטל

שלמה קרעי:  אני רוצה לתת למציע ההצעה שמחה רוטמן להתייחס לחלק מהדברים שנאמרו

שלמה קרעי:  אחריו גור יסכם

שמחה רוטמן: שגור יסכם

שמחה רוטמן:  אני אדבר אחרון

אפרת רייטן: אתה זוכר שביקשתי חלוקת תחומי הפעילות ולמה התכוונת

מיכאל ביטון: הייתה תשובה לגבי ניגוד עניינים של שר האוצר ושר הביטחון?      

אפרת רייטן: לא, לא הייתה

מיכאל ביטון: אין תשובה לשאלה

מיכאל ביטון:  אמרת שתהיה תשובה לשאלה הזאת

שלמה קרעי: תבוא לדיון בקריאה שנייה ושלישית

אלון שוסטר: גור, אתה תוכל להתייחס לשאלה של שר אוצר ושר במשרד הביטחון?     

מיכאל ביטון: החוק הולך לקריאה ראשונה בלי תשובה של יועץ משפטי על שאלה מהותית

מיכאל ביטון:  יש ניגוד עניינים בין שר ביטחון לשר אוצר

מיכאל ביטון:  מה הבעיה לתת תשובה על זה? אני לא מבין

מיכאל ביטון:  מה זה קריאה שנייה ושלישית?      

רון כץ: אתה חייב לאפשר לו לדבר

רון כץ:  אתה לא יכול להפסיק אותו 

מיכאל ביטון: אתה לא עושה הליך תקין

שלמה קרעי: חבר הכנסת ביטון, אתה בקריאה ראשונה

רון כץ: אתה יכול להגיד גם לשלישית

רון כץ:  אתה חייב לתת לו לדבר

רון כץ:  אתה לא יכול להשתיק אותו

מיכאל ביטון: יש כאן שאלה פשוטה

מיכאל ביטון:  האם יש ניגוד עניינים

מיכאל ביטון:  הוא לא ענה על השאלה

רון כץ: שלמה, אתה לא תשתיק את הדמוקרטיה

רון כץ:  יש הנחיה של היועצת המשפטית

רון כץ:  יושב כאן היועץ המשפטי שלך והוא אומר לך שאתה חייב לתת לו לדבר

שלמה קרעי: להוציא את רון כץ  ואת מיכאל ביטון

מיכאל ביטון: אנחנו נצא

מיכאל ביטון:  הוא ייתן תשובה לשאלה הזאת?     

רון כץ: גם אם תוציא אותנו אלף פעמים, אנחנו נגיד כאן את האמת וננצח

מיכאל ביטון: הוא ייתן תשובה לשאלה הזאת?     

שלמה קרעי: ההתנהגות הזאת לא מכבדת אותך בכלל

מיכאל ביטון: אבל מה התשובה? תן תשובה לשאלה

שלמה קרעי: לא מכבדת אותך בכלל

שלמה קרעי:  לא מכבדת אותך תרבות הדיון הזאת

מיכאל ביטון: ניגוד עניינים, שר אוצר ושר ביטחון

מיכאל ביטון:  תשובה של היועץ המשפטי

אפרת רייטן: יכול להיות שהיא תשנה את כל החוק

אפרת רייטן: אביגדור, להוציא גם את חבר הכנסת ביטון

ולדימיר בליאק: בוא תוציא את כולנו

ולדימיר בליאק:  אתה חייב לו לדבר

אפרת רייטן: אם לא ביקשתם חוות דעת, בעיה שלכם

אפרת רייטן:  יושב כאן חבר כנסת ומבקש כדין חוות דעת

אפרת רייטן:  אתה לא רוצה שהוא יקבל חוות דעת משפטית

ולדימיר בליאק: אדוני היושב ראש, אתה חייב לתת לו לדבר

ולדימיר בליאק:  זאת ההנחיה שקיבלת

שלמה קרעי: חבר הכנסת בליאק, אתה בקריאה שנייה

ולדימיר בליאק: אתה חייב לתת לו לדבר

שלמה קרעי: חבר הכנסת בליאק, אתה בקריאה שלישית

שלמה קרעי:  תוציאו בבקשה את חבר הכנסת בליאק

ולדימיר בליאק: זאת ההנחיה שקיבלת

ולדימיר בליאק:  אני רוצה שזה יירשם בפרוטוקול

אפרת רייטן: רשמתם שהוא ביקש חוות דעת?     

יואב סגלוביץ': אם תהיה בעיה של ניגוד עניינים - השר לביטחון לאומי, זה לא במדיניות שלו ולכן זה לא ייחקר

יואב סגלוביץ':  אל תדאגו

שלמה קרעי: סגלוביץ', אתה בקריאה ראשונה

יואב סגלוביץ': זה קשור לוועדה השנייה

יואב סגלוביץ':  שם מטפלים בניגוד עניינים

שלמה קרעי: אתה בקריאה שנייה

שלמה קרעי:       גור, רשות הדיבור שלך

שלמה קרעי:  תענה לכל השאלות שאלו כאן

קארין אלהרר: תסביר על תחומי האחריות

שלמה קרעי: קארין אלהרר, הבטחת לא להפריע

שלמה קרעי:  תני לו לדבר

שלמה קרעי:  היועץ המשפטי, אני נותן לו לדבר וגם עם זה יש לך בעיה

שלמה קרעי:  מה קורה?     

קארין אלהרר: לא

קארין אלהרר:  אין לי בעיה

קארין אלהרר:  אני רק רוצה שיענה על שאלה ספציפית

שלמה קרעי: הוא יענה

שלמה קרעי:  הוא שמע את הכול

שלמה קרעי:  הוא ישב כאן לידי

גור בליי: לגבי שאלות של ניגוד עניינים בין שרים שונים בתוך הממשלה

גור בליי:  זה לפתחו של הייעוץ המשפטי לממשלה

גור בליי:  אנחנו לא נותנים חוות דעת על ניגוד עניינים בממשלה

גור בליי:  אני יויץ משפטי של ועדת חוקה

גור בליי: \ לגופו של החוק

גור בליי:  עלו שאלות שונות לגבי המנגנונים השונים

גור בליי:  בסופו של דבר הפירוט בחוק לגבי האפשרויות השונות בהן מעבירים תחומי פעילות לשר הנוסף במשרד, לא משנים את המהות הבסיסית

גור בליי:  לא משנה אם זה נעשה בהשוואה או בשלב מאוחר יותר או בתוך העברה לשר קיים או במעבר בין השר הנוסף לבין השר שמעליו, נקרא לו כך

גור בליי:  בכל מקרה עיקרון העל שלא משתנה בכל הדבר הזה, זה שהשר הנוסף במשרד הוא אחראי לנושאים מסוימים בכפוף לשר הבכיר מעליו

גור בליי:  בכפוף, זה אומר שהשר מעליו הוא נושא באחריות המיניסטריאלית

גור בליי:  נקודה

קארין אלהרר: לחדד

קארין אלהרר:  אם יש מחלוקת ביניהם?     

גור בליי: אם יש מחלוקת, בעיניי כשמישהו ממונה על מישהו, אם מישהו כפוף למישהו, אם יש מחלוקת ביניהם, מי שכפוף מקבל את דין מי שמעליו

גור בליי:      ההסדר הזה הוא הסדר שיש בו המון מורכבויות לגבי היישום בפועל של הדברים האלה

גור בליי:  זה הסדר שאין לו איזושהי תשתית רחבה במשטר שלנו

גור בליי:  אנחנו אמרנו את הדברים האלה גם בכנסת ה-23 כחלק ממשלת החילופין

גור בליי:  ההסדר הזה חוזר על הבעיות האלה אבל מחמיר אותן

גור בליי:  נקודה אחת מסוימת שאני כן חוזר ומפציר בחברי הוועדה, לפחות בקריאה השנייה והשלישית, בעניין הזה לא להוסיף קושי על מה שקיים

גור בליי:  עם כל הקשיים שהתרענו עליהם והבאנו אותם גם בכנסת ה-23, וזה עבר כהוראת שעה לממשלת חילופין, בכל זאת מה שכן היה שם זה שאת הצעת ההחלטה בעניין השר הנוסף, קודם כל היא מגובשת בממשלה שיכולה לתפור גם את תחומי האחריות וגם אולי את נושא הכפיפות

גור בליי:  כתוב שהממשלה מציגה את זה והכול בהתאם לתנאים שנקבעו בהחלטת הממשלה

גור בליי:  התנאים האלה יכולים להתייחס בצורה מדויקת גם בדיוק מה תחומי האחריות, נקרא לזה במישור הרוחב, וגם מה בדיוק תנאי הכפיפות, נגיד במישור האנכי

גור בליי:  הדברים האלה הם לא חלק מההצעה

גור בליי:  לא מתחייב      זאת אומרת, אם ממנים את השר הנוסף בשלב מאוחר יותר, אז לפי סעיף לחוק יסוד: הממשלה, זה בהתאם להחלטת ממשלה

גור בליי:  אם יש שר שהוא כבר במשרד, זה סעיף 31, הופכים אותו לשר נוסף וגם זה בהתאם להחלטת הממשלה

גור בליי:  אבל יש כאן גם אופציה שאני מבין שבפועל הולכים ליישם אותה שהוא נכנס לתפקיד כבר בהשבעה, בעניין הזה עלולה להיות מורכבות בגלל שתחומי הפעילות שלו לא יוגדרו בצורה מדויקת בהחלטת ממשלה מקדימה

גור בליי:  הדבר הזה בשם אינטרסים של ניהול תקין, של משילות של המשרדים האלה מקשה עליהם או עלול להקשות עליהם, אם אני אדייק

גור בליי:      הדברים האלה נכונים בכל משרד וקל וחומר הם נכונים במשרד הביטחון נוכח, אפשר לומר אפילו, הקדושה של אחדות הפיקוד במשרד הזה

גור בליי:      אני אומר שלכן אם משאירים את ההסדר הזה בצורה די דומה למה שרוצים, רק מוסיפים דבר שהוא לא דרמטי מבחינת המהות שלו, שהדבר הזה יוכן קודם בממשלה, אפשר אולי לצמצם חלק מהקשיים האלה

גור בליי:  הוא עובר עם כל המורכבות שלו ועם כל השאלות שהעלינו לגבי הכפיפות וכל הדברים האלה, ואני סומך על הייעוץ המשפטי המוכשר של הממשלה שיפתור את הדברים האלה

גור בליי:  אבל אם אפשר מראש לעצב בצורה ברורה לפחות את גבולות הגזרה, מונעים אחר כך תקלות כי לא כל דבר – ובזה אני אסיים – הממשלה יכולה לתקן בהחלטות שלה כי היא תהיה בסופו של דבר לכודה אולי במה שהכנסת כ ר תחליט

גור בליי:  היא לא יכולה לחרוג ממה שהכנסת אמרה לה

גור בליי:      אני חושב שבצורה קלה יחסית את הדבר הזה לפחות אפשר לשפר וזו הצעתנו

שלמה קרעי: תודה

שלמה קרעי:  חבר הכנסת רוטמן, אתה ברשות דיבור

קארין אלהרר: רגע, קרעי, משפט

קארין אלהרר:  איך החלטת הממשלה שהיא ברמה נורמטיבית נמוכה יותר יכולה לגבור על חוק יסוד?      

טלי גוטליב: כי כך חוק יסוד מגדיר את הסמכות

גור בליי: היא לא יכולה לגבור

טלי גוטליב: חוק יסוד מגדיר שהממשלה תחליט

טלי גוטליב:  זה כלל

טלי גוטליב:  פרשנות ספציפית לחוק יסוד

שלמה קרעי: טלי, כרגע אנחנו לא מגדירים את זה בחוק יסוד

גור בליי: היא לא יכולה לגבור

גור בליי:  היא יכולה להשלים

אפרת רייטן: נמצא כאן המציע

שמחה רוטמן: זה נכון, זה בהצעה של הייעוץ המשפטי אבל זה לא - - -     

אפרת רייטן: טלי, שמחה כתב את זה והוא אומר שאת טועה

שלמה קרעי: אני מציע לתת לחבר הכנסת רוטמן

אורית פרקש הכהן: שמחה, אני אשמח שתתייחס האם אין לך בעיה להבהיר שם בכפוף

שלמה קרעי: השרה פרקש הכהן, תודה

שלמה קרעי:  אני רואה את הדאגה הכנה

שלמה קרעי:      יש תיקון נוסח

גור בליי: לבקשת חבר הכנסת רוטמן, המציע, יש תיקון נוסח

גור בליי:  אני רוצה לחזור ולומר לשרה פרקש הכהן, הכפוף רץ לכל אורך הדרך

גור בליי:  זה לא משתנה

אורית פרקש הכהן: אבל הוא לא קיים

אורית פרקש הכהן:  הוא רץ, רץ, רץ וב-6(ג2) הוא לא קיים

אורית פרקש הכהן:  כתוב בכולם בכפוף ואז הממשלה רשאית לשנות את החלוקה ולא כתוב בכפוף

שלמה קרעי: תקשיבי לו

שלמה קרעי:  הוא עונה לך

טלי גוטליב: הממשלה רשאית

טלי גוטליב:  נקודה

טלי גוטליב:  הממשלה מלכתחילה היא זו שקובעת את החלוקה

גור בליי: אני אסביר

גור בליי:  לגבי סעיף 6(ג2), יש לגבי שינוי נוסח מסוים

גור בליי:  בסעיף 6(ג2) מדובר במצב שבו כבר יש שר ממונה על משרד ושר נוסף

גור בליי:  השר הנוסף הזה, כבר יש יחסי כפיפות, הם מעוצבים

גור בליי:  סעיף (ג2) רק אומר שבהינתן הכפיפות הזאת, משנים, גורעים או מעבירים ביניהם

אורית פרקש הכהן: אז תכתוב

אורית פרקש הכהן:  תוסיפו

שלמה קרעי: הוא אומר לך את זה לפרוטוקול

אורית פרקש הכהן: זה לא גורע

אורית פרקש הכהן:  תכניסו את המילים

טלי גוטליב: כל סעיף מתכתב עם קודמו

אורית פרקש הכהן: ממש מסטר פיס עורכת דין גוטליב שכל סעיף מתכתב עם קודמו

אורית פרקש הכהן:  הכפיפות דורשת הבהרה בגלל שזה כתוב כל כך טוב

גור בליי: העדכון בנוסח, לבקשתו של המציע, באותו סעיף אליו התייחסה השרה פרקש, זה רק שינוי נוסחי

גור בליי:  במקום שיהיה כתוב "הממשלה רשאית במשרד שמכהן בו שר נוסף לשנות את חלוקת תחומי ה עילות בינו לבין השר הממונה" יהיה כתוב "להעביר את תחומי הפעילות בינו לבין השר הממונה"

גור בליי:  זה אומר להוסיף או לגרוע ביניהם תחומי פעילות

גור בליי:  ושוב, בהינתן הכפיפות הקיימת

אפרת רייטן: להעביר אמרת

אפרת רייטן:  לא להוסיף

אפרת רייטן:  להעביר זה לא להוסיף

אפרת רייטן:  להעביר, יש משהו קיים ואתה מעביר מדבר לדבר

גור בליי: נכון

אפרת רייטן: להעביר זה כשיש משהו קיים

אפרת רייטן:  הוא יכול גם להוסיף

אורית פרקש הכהן: אמרת שהם יכולים לנסח בהחלטת הממשלה את תנאי הכפיפות

אורית פרקש הכהן:  בהגדרה אפשר להחליש את הכפיפות לכן הכי טוב אם באמת הכוונה היא כאן לא לעשות נזק, להגיד בכפוף לאמור לכפיפות, כמו שנאמר בכל הסעיפים קודם

אורית פרקש הכהן:  למה דווקא כאן זה לא כתוב?     

אביטל סומפולינסקי: נראה מה העקרון ואחר כך נראה מה צריך להיות התוכן שלו

גור בליי: אנחנו רצינו לכתוב לשנות

גור בליי:  לדעתנו זה מדויק יותר בעניין הזה

טלי גוטליב: נכון כי זה גם וגם

אביטל סומפולינסקי: העיקרון שמכוונים אליו הוא שתחומי הפעילות ייקבעו בפעם הראשונה על ידי הממשלה באישור הכנסת, מה תחומי הפעילות של אותו שר נוסף במשרד

אביטל סומפולינסקי:  כאשר רוצים לשנות שהוא יקבל תחומי פעילות חדשים - - -     

שמחה רוטמן: או שיחזיר לשר דלמעלה

אורית פרקש הכהן: הממשלה אחר כך לא חייבת לחזור שוב לכנסת

אורית פרקש הכהן:  היא יכולה להחליט מה הם תנאי הכפיפות

טלי גוטליב: הממשלה לא יכולה להתערב בכפיפות

שלמה קרעי: היועץ המשפטי לא מסכים איתך

אורית פרקש הכהן: אם אתה לא מתכוון לפגוע בכפיפות, תבהיר את זה

חנוך דב מילביצקי: מתה הדמוקרטיה

חנוך דב מילביצקי:  הממשלה תחליט

אביטל סומפולינסקי: להבנתנו הנוסח צריך להיות כזה שהשינוי של תחומי הפעילות – זאת הכוונה – בין אם גריעה או בין אם הוספה אינם גורעים כהוא זה מעיקרון הכפיפות

אביטל סומפולינסקי:  מה שכן, הפעולה השנייה היא פעולה שתיעשה על ידי הממשלה בלבד ללא אישור הכנסת

שמחה רוטמן: זו הכוונה

קארין אלהרר: למה? אתם מפחדים מהכנסת?     

טלי גוטליב: לא

טלי גוטליב:  כי הממשלה תחליט

שלמה קרעי: תודה

שלמה קרעי:  חבר הכנסת רוטמן, בבקשה

שלמה קרעי:  רשות הדיבור שלך

שמחה רוטמן: תודה רבה אדוני היושב ראש

שמחה רוטמן:  היה כאן משהו שעבר מתחת לרדאר

שמחה רוטמן:  היה כאן השר חמד עמאר

שמחה רוטמן:  אני מבקש תשובה ברורה לזה כי זה היה משהו שעבר לי מתחת לרדאר

שמחה רוטמן:  הוא אמר שהוא היה שר במשרד

שמחה רוטמן:  חוק היסוד, בזמן שהוא מונה, הכיר שר בלי תיק ושר שממונה על משרד

שמחה רוטמן:  המושג שר במשרד לא היה בחוק היסוד

שמחה רוטמן:  מבין שני השרים האלו, איך הוגדר מבחינה משפטית השר חמד עמאר, אני לא הצלחתי להבין את התשובה

חנוך דב מילביצקי: מסתבר שהוא אושר לא חוקי

שמחה רוטמן: אני שואל את המשנה ליועצת המשפטית שענתה לו

שמחה רוטמן:  זה מאוד מאוד לא היה ברור

שמחה רוטמן:  האם השר חמד עמאר היה שר ממונה על משרד או שהוא היה שר בלי תיק במשרד? מבחינה משפטית, איזו רובריקה בחוק היסוד הוא מילא?     

אביטל סומפולינסקי: אני עניתי על זה

אביטל סומפולינסקי:  שר בלי תיק

שמחה רוטמן: תודה

שמחה רוטמן:  היה נראה שהוא לא יודע את זה

שמחה רוטמן:  לכן אני שואל

טלי גוטליב: בואו נהיה רלוונטיים לחוק הזה

חנוך דב מילביצקי: הרי לא יכול להיות שהממשלה הקודמת עשתה משהו בניגוד לחוק יסוד

חנוך דב מילביצקי:  זה לא יכול להיות

חנוך דב מילביצקי:  הם שומרים על הדמוקרטיה

חנוך דב מילביצקי:  לא יכול להיות

שמחה רוטמן: היה נראה שגם הממשלה לא ידעה את זה כי היא שלחה אותו לקבינט הקורונה

חנוך דב מילביצקי: לא משנה

חנוך דב מילביצקי:  זו ממשלה נכונה, רוטמן

חנוך דב מילביצקי:  מהמניעים הנכונים

פנינה תמנו: מאתמול אנחנו מחכים שתיתן לנו תשובות

חנוך דב מילביצקי: הוא הצביע בוועדת שרים בניגוד לחוק

חנוך דב מילביצקי:  ישב בקבינט קורונה

קריאה: מי אמור לתת את הדין על כך?     

שמחה רוטמן: זו שאלה טובה

חנוך דב מילביצקי: שנציגת היועץ המשפטי לממשלה תבדוק ותחקור את הנושא הזה

חנוך דב מילביצקי:  אני הייתי מצפה להעמדה לדין ולהליכים של מי שאחראי למחדל הזה

שמחה רוטמן: זה מאוד חשוב כי אנחנו מדברים על החלוקה בין שר במשרד, שר בלי תיק ושר נוסף במשרד

שמחה רוטמן:  זה בדיוק נושא הצעת החוק

חנוך דב מילביצקי: הבעיה אצלנו היא שאנחנו מנסים לעשות את זה מסודר מדי

שמחה רוטמן: נכון

חנוך דב מילביצקי: היינו צריכים לעשות את זה ככה

שמחה רוטמן: אני לא יודע, אולי במסגרת הקריאה השנייה והשלישית, אדוני היושב ראש, אני מציע שיבדקו מאיזה סעיף תקציבי ירדה המשכורת שלו, האם מתקציב משרד האוצר או מתקציב אחר כי זה מאוד מעניין, כי יכול להיות שהעבירו כאן תקציב מיוחד

פנינה תמנו: חבר הכנסת רוטמן, למה אתה לא עונה לשאלות? אנחנו במתח מאתמול לשמוע מה כוונת המחוקק ואתה לא עונה לשאלות אלא רק שואל

חנוך דב מילביצקי: יש כאן הונאה כפולה, גם כלפי הציבור וגם כלפי השר עמאר שלא ידע מה הוא בדיוק

שמחה רוטמן: זה חמור מאוד בעיניי

פנינה תמנו: יש לנו שאלות לכוונת המחוקק

אלמוג כהן: הוא קיבל שתי משכורות?     

פנינה תמנו: שמחה, תענה לנו בבקשה לשאלות ששאלנו אתמול

שמחה רוטמן: אחרי שהנקודה הזאת הובהרה, היה לי מאוד חשוב להבהיר אותה כי הייתה אי בהירות בנושא, אני רוצה לומר כמה משפטים

אפרת רייטן: כן

אפרת רייטן:  אתה תמיד על הנושא

שמחה רוטמן: אנשים ישבו כאן עד שעה מאוחרת ויש לי כבוד לזמנם

שמחה רוטמן:  אולי התשובות לא מצאו חן בעיני חלק מהאנשים שישבו כאן אבל גם להטריח את כל הנוגעים בדבר לשמוע את כל התשובות שוב באריכות, אני לא חושב שזה הגון וראוי

קארין אלהרר: אל תדאג להם

פנינה תמנו: תדאג לתשובות שאתה עדיין חייב לנו

פנינה תמנו:  לא ענית על כל השאלות

טלי גוטליב: זה לא מעניין אותם

פנינה תמנו: חבר הכנסת רוטמן, לא מתאים לך

פנינה תמנו:  לא ענית על כל השאלות

קארין אלהרר: לא הבנתי

קארין אלהרר:  הוא לא רוצה לתת תשובה?     

טלי גוטליב: את מפריעה לו

שלמה קרעי: תשמעי מה יש לו לומר

שמחה רוטמן: אני אתייחס להצעות שחזרו ונשנו גם מצד היועץ המשפטי

שמחה רוטמן:  הצעת החוק מעתיקה את ההסדר של שר נוסף במשרד

שמחה רוטמן:  זה נכון שבהסדר שנחקק אז בחופזה וגם הוכן בחופזה על ידי משרד המשפטים, כך לפחות התגלה אתמול

שמחה רוטמן:  אדוני שר המשפטים, אני רוצה לברך אותך על כך שהצלחת כל כך מהר לרתום את צוות המשרד לפעולה מהירה בלי עבודת מטה

המשפטים גדעון סער: לא הייתי אז שר המשפטים

שמחה רוטמן: לא

שמחה רוטמן:  מדובר על כהונת הכנסת ה-24

שמחה רוטמן:  הצעת חוק ממשלתית ולבקשת הממשלה שעשתה בדיוק את אותו הסדר שהיה בכנסת ה-23

שמחה רוטמן:  זה קרה אצלך במשרד ואתמול גילינו שזה גם נעשה ללא עבודת מטה

שמחה רוטמן:  רציתי לברך אותך

קארין אלהרר: בוא תסביר לנו למה התכוון המשורר

גלעד קריב: עולם הפוך

גלעד קריב:  הרי אתמול הם אמרו שהם עשו לקראת התזכיר עבודת מטה והפעם הם לא עשו עבודת מטה

שמחה רוטמן: לא

שמחה רוטמן:  הם אמרו שלא

שמחה רוטמן:  אתה כנראה לא היית כאן

גלעד קריב: הופץ תזכיר

שמחה רוטמן: בלי עבודת מטה

חנוך דב מילביצקי: אין דבר כזה שתזכיר הופץ בלי עבודת מטה

חנוך דב מילביצקי:  זה לא יכול להיות

שמחה רוטמן: אני אומר שהשר הנוסף במשרד מקבל לידיו תחומי פעילות והוא פועל בכפוף

שמחה רוטמן:  זה ההסדר שהיה בכנסת ה-23

פנינה תמנו: מה זה בכפוף?     

שמחה רוטמן: זה ההסדר שהציעה הממשלה בכנסת ה-24

שמחה רוטמן:  לכן אנחנו ניסינו להיצמד כמה שיותר למה שנהג בשתי הצעות החוק הקודמות

שמחה רוטמן:  הדבר הזה קיבל את התשובה גם במסגרת האחריות המיניסטריאלית שדיבר עליה היועץ המשפטי

שמחה רוטמן:      לגבי העניין של החלטת ממשלה

שמחה רוטמן:  אני בהחלט סבור – אני לא חושב שצריך אותי בשביל זה, אפשר לקרוא את החוק – שכאשר מחליטים, כאשר הממשלה כבר קיימת, להוסיף שר כזה, בין אם רוצים לייצר משרד ובין אם רוצים להוסיף תפקיד שר נוסף במשרד, יש החלטת ממשלה עם אותה עבודת מטה והממשלה מחליטה מה לעשות

שמחה רוטמן:  גם כאשר מעבירים תחומי פעילות ושטחי פעולה ממשרד למשרד, גם אז יש עבודת מטה לקראת החלטת הממשלה וכל הגורמים הנוגעים בדבר מביעים את דעתם כדרכה הטובה של הממשלה

שמחה רוטמן:      יש סיטואציה שאותה אנחנו רצינו לייצר בהצעת החוק הזאת – ומכאן הדחיפות בקידום הצעת החוק הזאת לפני הבעת הממשלה – כדי שהכנסת תדע את אשר לפניה

שמחה רוטמן:  כדי שכאשר הכנסת מצביעה אמון בממשלה, היא תדע שבעזרת השם לפי ההסכם הקואליציוני יהיה שר נוסף במשרד, מה תחומי הפעילות שלו

שמחה רוטמן:  ראיתי שהנושא מאוד מטריד אתכם

קארין אלהרר: אבל הוא יהיה כפוף לשר הביטחון?     

שמחה רוטמן: זה כתוב חמש פעמים

גלעד קריב: אבל מה כתוב בהסכם? אתה כתבת את ההסכם

שמחה רוטמן: הדבר הזה מוכנס

שמחה רוטמן:  בדיוק אותו דבר עליו דיבר היועץ המשפטי לוועדה

שמחה רוטמן:  הוא דיבר על כך שאנחנו לא רוצים לייצר מצב שהחלטת ממשלה – וזאת הבעיה בהצעתה של הממשלה בהקשר הזה – אחרי שהכנסת הביעה את האמון בממשלה ואמרה שתחום הפעילות יימסר לשר, תבוא החלטת הממשלה ופתאום תאמר לא, לא התכוונו, כן רצינו

שמחה רוטמן:  כאשר הכנסת כריבון מביעה אמון בממשלה, מביעה באופן פוזיטיבי את רצונה שתחום מסוים יימסר לשר נוסף במשרד – יכול מאוד להיות, כמו כל משרד אחר שיהיו החלטות ממשלה שמגדירות בתוך המשרד שיתופי פעולה, כפיפויות

שמחה רוטמן:  זה קיים בכל משרד אבל בהקשר הזה זה לא שונה במאומה מעבודתה הרגילה של הממשלה וחזקה על כל גופי השלטון שיפעלו כדי ליישם הן את חוק היסוד והן את ההסכם הקואליציוני לא כי הם כפופים להסכם הקואליציוני אלא כדי לממש את רצונה של הכנסת

אורית פרקש הכהן: הוא לא צריך להתפתל

אורית פרקש הכהן:  פשוט שיגיד למה הוא מתכוון, אם יש כפיפות או אין כפיפות

גלעד קריב: אתה היית מעורב בהסכם הקואליציוני

גלעד קריב:  אז תסביר לנו האם לשיטתך ההסכם שאתה ניסחת  וחוק היסוד - - -     

קריאה: ההסכם הקואליציוני לא רלוונטי לדיון

גלעד קריב: הוא מאוד רלוונטי

פנינה תמנו: שלמה, אתם לא נותנים תשובות

שלמה קרעי: תבואו לדיון בקריאה שנייה ושלישית

פנינה תמנו: לא

פנינה תמנו:  תשובות יסוד

פנינה תמנו:  תשובות בסיסיות

אורית פרקש הכהן: תקשיבו למשיב

אורית פרקש הכהן:  הוא אומר במפורש שכתוב בהסכמים הקואליציוניים

שלמה קרעי: חברים, הסתיימה ההתייעצות הסיעתית

שלמה קרעי:  אנחנו עוברים להצבעה לאישור הצעת החוק לתיקון חוק יסוד: הממשלה (תיקון מס' 14) (שר נוסף במשרד וכשירותם של שרים)

שלמה קרעי:      מי בעד אישור ההצעה בקריאה ראשונה? מי נגד? מי נמנע?      

שלמה קרעי: בעד – 9 

שלמה קרעי: נמנעים – אין ההצעה התקבלה     

קריאה: רביזיה

שלמה קרעי: ההצבעה על הרביזיה תהיה בשעה 13:42